
ΕΤΟΣ ΚΖ’. | 


ΝΟΕΜΒΡΙΟΥ 1950 ΑΡΙΘ. 21 


Η ΕΙΚΟΣΤΗ ΟΓΔΟΗ ΟΚΤΩΒΡΙΟΥ 


Κατὰ τὴν τῇ 28 λήξαντος μηνὸς ἐπὶ τῇ ἀναμνήσει τῶν πρὸ δεκαετίας, κατὰ τῶν ἐξ ᾿Ιταλίας 


καὶ Γερμανίας ἐπιδρομέων, 


ἐθνικῶν θριάμβων ἐν τῷ καθεδρικῷ ναῷ τελεσθεῖσαν πανηγυρικὴν 


εὐχαριστήριον Δοξολογίαν, παρόντων τῶν Α. Α. Μ. Μ. Βασιλέων, τῆς Α. Β. Υ. τοῦ Διαδόχου, τῶν 
Ὕψηλ. Πριγκηπισσῶν, τοῦ Προέδρου. μετὰ τῶν μελῶν τῆς Κυβερνήσεως, πασῶν τῶν στρατιωτι- 
κῶν καὶ λοιπῶν ᾿Αρχῶν, τοῦ διπλωματικοῦ σώματος καὶ πάντων τῶν ἐπισήμων, ὁ τελεταρχῶν 
Μακαριώτατος ᾿Αρχιεπίσκοπος, περιστοιχούµενος ὑπὸ τῆς Ἱερᾶς Συνόδου, εἶπε τὴν ἀκόλουθον 


κατακλειστικὴν τῆς τελετῆς εὐχήν : 


«Εὐχαριστοῦμέν Σοι, Κύριε ὃ Θεὸς ἡμῶν, ὅτι τῇ 
Σῇ ἀγαϑότητι ἐπὶ τὴν εὔσημον ταύτην ἡμέραν ἤγαγες 
ἡμᾶς, ἄναμέλψαι Σοι δὴν ἐπινίκιον τῷ Σωτῆρι ἡμῶν. 
᾿Ιδοὺ οἳ Βασιλεῖς καὶ οἳ "άρχοντες ἡμῶν συνήχϑη- 
σαν ἐπὶ τὸ αὐτὸ καὶ πᾶσα συναγωγὴ λαοῦ ἀνάμνησιν 
ἐπιτελοῦμεν ἔργου ϑαυμαστοῦ καὶ μεγάλου, ὃ ἢ δεξιά 
Σου εἰργάσατο ἕν ταῖς ἡμέραις ἡμῶν. Λαὸς γὰρ πόρ- 
ρωϑεν ἱταμὸς καὶ ἀνελέητος ἀνέβη ὡς λέων ἐκ τῆς 
μάνδρας αὐτοῦ, ἑξῆρε καὶ ἐξῆλϑεν ἕκ τοῦ τόπου αὖ- 
τοῦ ἐξολοϑρεύων ἔθνη, τιϑεὶς τὴν γῆν εἷς ἔρήμωσιν 
καὶ πόλεις καϑαιρῶν παρὰ τὸ μὴ κατοικεῖσθαι αὖ- 
τάς. ᾿Εσαλεύϑη καὶ ἔντρομος ἐγενήϑη ἡ γῆ ! Οἱ κα- 
τοικοῦντες αὐτὴν εἶδον τὰ ὄρη καὶ ἦν τρέμοντα καὶ 
πάσας τὰς ϑαλάσσας ταρασσομένας, τὸν οὐρανὸν φλε- 


- γόμενον καὶ πάσας τὰς πόλεις ἐμπεπυρισμένας, καὶ 


εἰσέδυσαν εἷς τὰ σπήλαια καὶ ἐκρύβησαν. εἷς τὰς τά- 
φρους. Καὶ ἧκεν ἕφ᾽ ἡμᾶς τὸ ἔθνος τὸ ὅπλομάχον 
καὶ εἶπον ἡμῖν : «χύψατε ἵνα παρέλϑαμεν», ὁ δὲ λαός 


δου ἀνέστη καὶ ἓν τῷ ὀνόματί Σου ἠμύνατο αὐτοὺς 
' ναὶ ἐδίωξεν ὀπίσω αὐτῶν καὶ ἐδίωξεν εἷς χιλίους 
' ψαὶ δύο μετεκίνησαν μυριάδας. ᾿Αλλ ἔδει πληρωϑῆ- 
- ψαι τὴν βουλήν Σου, ὃ Θεός, καὶ ἔστρεψας τὴν νίκην 


ἡμῶν εἷς ἧτταν καὶ ἦλϑον τὰ ἔϑνη εἰς τὴν κληρονο- 
μίαν Σου καὶ ἐμίαναν τὴν χώραν ἡμῶν. "Εϑεντο τὰ 


-. θνησιμαῖα τῶν δούλων Σου βρώματα τοῖς πετεινοῖς 
- ποῦ οὐρανοῦ καὶ τὰς σάρκας τῶν δοίων Σου τοῖς ϑη- 


᾿ ρίοις τῆς γῆς. ᾿Εξέχεαν τὸ αἵμα αὐτῶν ὡσεὶ ὕδωρ 


καὶ ἐπὶ τὸ ἄλγος τῶν τραυματιῶν Σον προσέϑηκαν 


| .. πληγάς ἔϑου ἡμᾶς ὡς λίϑον καταπατούμενον καὶ εἷς 
γοῦν ϑανάτου. κατήγαγες ἡμᾶς: οἳ μισοῦντες ἡμᾶς 


- διήρπαζον ἑαυτοῖς καὶ ἐγενήϑημεν ὄνειδος τοῖς γεί- 


- τοσιν. ἡμῶν' οἳ υἱοὶ καὶ αἱ ϑυγατέρες ἡμῶν ἑτελεύτη- 


μμ σαν ἐν λιμῷ, ἐπένϑησεν ἣ γῆ καὶ ἕκ πάσης οἰκίας 


ΠΗ μιά καὶ χαρά᾽ καὶ ἑκλαίομεν οὗ τοὺς 


τεθνηκότας, οὐδὲ ἐϑρηνοῦμεν ἐπ᾽ αὐτούς, ἀλλ᾽ ἑκλαίο- 
μεν κλαυϑμῷ τοὺς ξκπορευομένους, ὅτι οὐκ ἦν ἔπι- 
στρέψαι ἔτι καὶ ἰδεῖν τὴν γῆν τῆς πατρίδος αὐτῶν. 
Ὅτε δὲ συνετελέσϑη ἡ πονηρία τῶν ἁμαρτωλῶν καὶ 
ἐπλήσϑη ἡ ταπείνωσις ἡμῶν, ἑβρόντησεν ἑξ οὐρανοῦ 
ὅ Κύριος καὶ ὁ Ὕψιστος ἔδωκε φωνὴν αὐτοῦκαὶ ἑξα- 
πέστειλε βέλη καὶ ἑσκόρπισε τοὺς ἐχϑροὺς ἡμῶν καὶ 
ἀστραπὰς ἐπλήϑυνε καὶ συνετάραξεν αὐτούς: ἅμα τῷ 
δοξασθῆναι αὐτοὺς καὶ ἑπαρϑῆναι ἑκλιπόντες σεὶ 
καπνὸς ἑξέλιπον. Οἱ μεγαλορρημονοῦντες ἐνεδύσαντο 
αἰσχύνην καὶ ἐντροπὴν καὶ ἐγενήθησαν αἰχμάλωτοι οἳ 
αἰχμαλωτεύσαντες ἥμᾶς' ὅτι ἡμέρα Κυρίου ἐπζ πάντα 
ὑβριστὴν καὶ ὑπερήφανον καὶ ἐπὶ πάντα ὑψηλὸν καὶ 
μετέωρον' ὃ γὰρ Δεσπότης Κύριος Σαβαὼϑ συντα- 
ράσσει τοὺς ἑνδόξους μετὰ ἰσχύος, καὶ οἱ ὑψηλοὶ τῇ 
ὕβρει συντριβήσονται. Διὰ τοῦτο, Κύριε, σήμερον τῆς 
αἰνέσεώς Σου πλήρης ἡ γῆ ἡμῶν καὶ αἳ ψυχαὶ ἡμῶν 
εὐγνωμοσύνης πλήρεις βοῶσι πρὸς Σέ. Σὺ Βασιλεὺς 
ἡμῶν, Σὺ "Άρχαν, Σὺ καὶ Κοιτής, ὅτι ἢ δικαιοσύνη 
δου εἷς τὸν αἰῶνα ἔσται καὶ τὸ Σωτήριόν Σου εἷς 
γενεὰς γενεῶν. Τὰς ὁδούς Σου, Κύριε, γνώρισον - 
μῖν καὶ τὰς τρίβους Σου δίδαξον ἡμᾶς: νομοϑέτησον . 
ἡμᾶς ἓν τῇ ὁδῷ Σου καὶ ὁδήγησον πάντας ἡμᾶς, τὸν 
Βασιλέα, τοὺς "Άρχοντας καὶ τὸν Λαόν, ἐπὶ τὴν ἁλή- 
ϑειάν Σου, ὅτι ἔτι πολλοὶ κυκλόϑεν οἳ ἐχϑροὶ ἡμῶν 
καὶ μακάριον τὸ Ἔθνος οὗ ἔστι Κύριος ὁ Θεὸς αὖ- 
τοῦ, "Ετι δὲ καὶ ὑπὲρ τῶν ψυχῶν τῶν μαρτύρων ἃ- 
δελφῶν ἡμῶν δεόμεϑά Σου, Κύριε, ἵνα αὐλισϑῶσιν 
ἔν ἀγαϑοῖς καὶ ἀναπαύσωνται ἔν σκηναῖς δικαίων καὶ 
τὰ δστᾶ αὐτῶν ὥς βοτάνη ἀνατελεῖ, ἵνα οἳ τὲ ζῶν- 
τες καὶ οἳ ἕπ᾽ ἑλπίδι ἄναστάσεως κεκοιµημένοι εὖχα- 
ριστίαν καὶ δόξαν προσφέρωμέν Σοι τῷ Κυρίῳ τῆς 
ζωῆς καὶ τοῦ ϑανάτου εἰς τοὺς αἰῶνας. ᾿Αμήν». 

ΠΕΡΙΕΧΟΜΕΝΑ 

“Η εἰκοστὴ ὀγδόη ᾿Οκτωβρίου.--! [Μητροπολίτου Δαρί- 
δης Δωροϑέου Καλῶς ὁμιλεῖν.-- ἑµὶ Μητροπολίτου Θυα- 
τείρων Γερμανοῦ Ἡ ἀπόφασις τῆς ἐν Τοτοπίο κατὰ 
᾿Ιούλιον συνελθούσης Κεντρικῆς ᾿Επιτροπῆς τοῦ 
Παγκοσμίου Συμβουλίου τῶν "Εκκλησιῶν καὶ "Ἔκθε- 
σις περὶ τοῦ αὐτόθι Συνεδρίου. --! Μητροσοολίτου 
Κερκύρας καὶ Παξῶν ΙΜεϑοδίου ᾿Απόφασις περὶ διευ- 
ρύνσεως τῆς κατὰ τὴν 11 Αὐγούστου ἐν Κερκύρᾳ τε- 
λουμένης τοπικῆς ἑορτῆς τοῦ ἁγ. καὶ θαυματουργοῦ 
Σπυρίδωνος. -- ᾿Αμίλκα Σ. ᾿Αλιβιξάτου Καθηγητοῦ 
τοῦ Πανεπιστημίου ᾿Αθηνῶν, Τὸ νέον δόγμα Α΄. -- 
Παρατηρήσεων Στήλη : «Ἐπὶ τῷ Θεῷ τὸ σωτήριόν 
μου».--Τὸ παιδομάζωμα. -- ΟΗΕ. -- Χρονικά. 

ΚΑΛΩ͂Σ ΟΜΙΛΕΙ͂Ν 


"Έχομεν τὸ δῶρον τοῦ λόγου, πῶς ὅμως τὸ ἐ- 
πωφελούμεθα; Πότε ὁμιλοῦμεν ὀρθῶς; Ἡ γλῶσ- 
σα εἶναι κάτι, ὅπερ ὀφείλομεν νὰ μεταχειριζώμε- 
θα μὲ πολλὴν προσοχήν. Τρεῖς κτυπηταὶ λέξεις, 
«ἐλευθερία, ἰσότης, ἀδελφότης», προεκάλεσαν 
ἐπανάστασιν εἰς τὸν γαλλικὸν λαόν, ἀνέτρεψαν 
ὑπάρχουσαν τάξιν καὶ ἡ πυρκαϊὰ ἐξ αὐτῶν κα- 
τέφαγε τὰ πάντα. ᾿Εὰν τοιαύτας ἐνεργείας ἔχῃ 
ὃ λόγος, τότε καθίσταται σαφὲς ὅτι ὀφείλομεν 
νὰ τὸν μεταχειριζώμεθα προσεκτικά, ὥστε ὄχι 
μόνον νὰ μὴ φλυαρῶμεν, ἀλλὰ καὶ νὰ ζυγίζω- 
μεν κάθε λόγον μας. Εἰς τοῦτο μᾶς συμβουλεύει 
καὶ ἡ φυσικὴ θέσις τῆς γλώσσης, τοῦ ὀργάνου 
της ὁμιλίας. Ὁ Θεὸς ἔκλεισε τὴν γλῶσσαν μὲ 
διπλῆν θύραν, κλεισμένην μὲ διπλῆν σειράν, τὰ 
χείλη καὶ τοὺς ὀδόντας. Πρὶν νὰ ὁμιλήσῃ τις 
πρέπει νὰ ἀνοίξῃ αὐτὰς τὰς δύο θύρας. Πλή- 
ρης εἰκὼν τῆς συμβουλῆς τοῦ Θεοῦ «Μὴ ὁμίλει 
ἀπερισκέπτως» (᾿Ἔκκλ.5,1). Τὰ λόγια µας πρέ- 
πει νὰ εἶναι ὀλίγα, καὶ ὁ Ἐκκλησιαστὴς ἐν 
συνεχεία διδάσκει « οἱ λόγοι σου ὀλίγοι ». 

Ὁ πολλὰ φλυαρῶν αὐτὸς δὲν δύναται νὰ 
σκεφθῇ, δὲν δύναται πολλάκις νὰ ἔχῃ συνείδη- 
σιν τῶν λεγομένων καὶ τοῦ περιεχομένου αὐ- 
τῶν. Διὰ τοῦτο παρατηροῦνται εἰς αὐτὸν καὶ αἱ 
συχνότεραι ἐπαναλήψεις. Αὐτὸς δὲν δύναται 
πλέον νὰ ἔχῃ συνείδησιν τῆς ἐνεργείας καὶ τῆς 
βαρύτητος τῶν λόγων, καὶ διὰ τοῦτο δημιουρ- 
γεῖ μέγα κακὸν διὰ τῆς γλώσσης του. Πόσον 
εἶναι ἀνάγκη νὰ ἐννοήσωμεν ὅτι ὀφείλομεν νὰ 
ἐκφράζωμεν κάτι εἰς μικρὸν καὶ σαφῆ τύπον | 
Καὶ ἔχομεν πολλάκις καιρὸν διὰ νὰ σκεφθῶμεν. 
Πόσαι ὥραι µοναξιᾶς ὑπάρχουν 'διὰ τὴν σκέ- 
ψιν, κατὰ τὴν ἐγρήγορσιν, κατὰ τὸν περίπατον, 
κατὰ τὴν κατάκλισιν. Τότε κανεὶς δύναται νὰ 
σκεφθῇ, πῶς θὰ δυνηθῆ νὰ δώσῃ ἀναγκαίας 
πληροφορίας μὲ ὀλίγα καὶ σαφῆ λόγια. Τὸ ἀν- 

’τίθετον φέρει διαμάχην πολλάκις καὶ τὰ παρε- 
πόμενα. Καὶ ἰδοὺ ὁ λόγος τοῦ Χριστοῦ : «ἔστω 
δὲ ὁ λόγος ὑμῶν ναὶ καὶ οὔ, τὸ δὲ περισσὸν 
-ἐκ τοῦ πονηροῦ ἐστίν». 

Ὁ ἄνθρωπος ἔχει πλούσιον ἐσωτερικὸν κό-. 
σμον. ᾿Αλλὰ πᾶν ὅ,τι εἰς αὐτὸν ἀνέρχεται καὶ 
κατέρχεται, σκέψεις, σχέδια; ἀγάπη, μέριμνα, 
ἔρευνα, ἀναζήτησις, ὅλα δὲν φαίνονται, εἶναι 
κεκρυμμένα. Καὶ ὑπάρχει δι’ ὅλα αὐτὰ μία ἰδι- 
αιτέρα θύρα, ἡ ὁποία ἀνοίγει τὸ δωμάτιον αὐὖ- 
τὸ τοῦ ἐσωτερικοῦ κόσμου, αὐτὴ εἶναι ὁ λόγος. 
Εἶναι δυνατὸν ὅμως ἐκεῖ εἰς τὸ ἐσωτερικὸν νὰ 
μὴ εἶναι ὅλα διευθετηµένα ἐν τάξει, ὥστε νὰ 
εἶναι μαζὶ καλὸν καὶ κακόν, εὐγενὲς καὶ ἀκά- 
θαρτον. Ἡ συγκράτησις τοῦ ἐσωτερικοῦ, ἡ ἐκ- 
καθάρισις, ἀπαιτεῖ κόπον καὶ ὀφείλει κανεὶς 
νὰ ἀγωνισθῇ δι᾽ αὐτό. Καὶ διὰ τοῦτο συμβαί- 
νει εἰς μερικοὺς ἀνθρώπους ὅπως εἰς τὰ παι- 
διὰ ὅταν εἶναι εἰς τὸν δρόμον καὶ βλέπουν ὅτι 
κάποιος ἔρχεται πρὸς ἐπίσκεψιν καὶ τὸ δωμα- 
τίον δὲν εἶναι εὐτρεπισμένον, τρέχουν τότε καὶ 
μαζεύουν ὅλα τὰ ἐν τῷ δωματίῳ πράγματα εἰς 
μίαν γωνίαν καὶ τὰ σκεπάζουν καὶ ἔτσι νομί- 
ζουν ὅτι ὅλα διηυθετήθησαν. Δύναται τοῦτο νὰ 
ὁλομασθῇ τάξις; Τὸ αὐτὸ πολλάκις κάμνουν 
καὶ οἱ ἄνθρωποι, τῶν ὁποίων τὸ ἐσωτερικὸν δὲν 
εἶναι ἐν τάξει. Λαμβάνουν τὸν λόγον καὶ ὁ- 
μιλοῦν καὶ ρίπτουν ἔτσι τὸν λόγον ὡς σκέπα- 
σμα πάσης ἀταξίας. Ψεύδονται πολλὰάκις οὕτω 
καὶ ἐμπαίζουν. Ὁ λόγος πλέον τότε δὲν εἶναι 
ἡ ἀποκάλυψις τοῦ ἐσωτερικοῦ, ἀλλὰ σκέπασμα 
ἀταξίας. Τοῦ δώρου λοιπὸν τῆς γλώσσης γίνε- 
ναι κατάχρησις. Ἢ θέλει τις νὰ προφυλαχθῆ 
ἀπὸ δυσαρεσκείας, ἀπὸ φράσεων. καὶ ἐρωτή- 
σεῶν περιέργων, ἀντί, ὡς ὀφείλει, νὰ ἔχῃ τὸ 
θάρρος νὰ ἀπωθήσῃ ἀδικαιολογήτους ἐρωτή- 
σεις, ἤ ἐν τῇ ἀπαντήσει νὰ δείξῃ φρόνησιν, κα- 
ταφεύγει εἰς τὸ ψεῦδος, ὅπερ μεταχειρίζεται 
ὡς ὑποστηρίζον τεῖχος διὰ νὰ κρατήσῃ μακρὰν 
τὸ κακόν. 

Οὕτω πως δὲν ἀνταποκρινόμεθα εἰς τὸ πνεῦ- 
μα τῆς ἀληθείας ὅταν πολλάκις παίζώμεν μὲ 
διφορούμενα. Βέβαια φαινόμεθα δίκαιοι ὅταν 
κρύπτωμεν ἓν ἐμπιστευθὲν εἰς ἡμᾶς μυστικὸν. 
καὶ τοῦτο εἶναι καθῆκον. Κατὰ συνήθειαν ὅμως 
εἰς τοὺς λόγους δὲν εἴμεθα σαφεῖς, ἀληθεῖς, 
προσεκτικοὶ, θεωροῦμεν ὅτι ἓν ψεῦδος ἤ διά- 
φοροι μὴ ἀναγκαῖαι ἣ ἔντιμοι προφάσεις εἶναι 
ἰσχυρὸν τεῖχος καὶ μᾶς στηρίζει. ᾿Αλλ’ ὅλα αὐὖ- 
τά μὲ τὸν καιρὸν φανεροῦνται καὶ ἐδῶ ἐπὶ τῆς 
γῆς, ἀλλὰ καὶ ἂν συμβῇ καμμιὰ φορὰ νὰ μὴ τὰ 
φέρῃ εἰς φῶς ὁ ἐπίγειος ἥλιος, τὰ φέρει ὅμως 
ἀσφαλῶς ὁ οὐράνιος, ὅταν θὰ σταθῶμεν ἐνώ- 
πιον Ἐκείνου, "Οστις εἶναι ἡ ἀλήθεια, “Οστις 
εἶπεν «Ἐγώ εἰμι ἡ ὁδὸς καὶ ἡ ἀλήθεια καὶ ἡ 
ζωή». 

Πόσον εὐπροσήγορος καὶ φιλόφρων ἧτο ὁ 
Χριστὸς εἰς τὴν ὁμιλίαν Του. ᾿Ακούει κανεὶς 
τὸν τρόμον τοῦ συναισθήματος ὅταν λέγῃ πρὸς 
τὴν κλαίουσαν χήραν μητέρα «Μὴ κλαῖε». ᾿Α- 
νακαλύπτει τις ὡρισμένως τὴν ἀγαπῶσαν καρ- 
δίαν ὅταν Τὸν ἀκούῃ νὰ λέγῃ πρὸς τὴν πά- 
σχουσαν «Θάρσει θύγατερ». Πλημμυρίζει ἡ καρ- 

| Η ΑΠΟΦΑΣΙΣ 
.. ΤΗΣΕΝ ΤΟΒΌΝΤΟ ΚΑΤΑ ΙΟΌΥΛΙΟΝ 
ΣΥΝΕΛΘΟΥΣΗΣ ΚΕΝΤΡΙΚΗΣ ΕΠΙΤΡΟΠΗΣ 


ΠΟΥ ΠΑΓΚΟΣΜΙΟΥ ΣΥΜΒΟΥΛΙΟΥ ΤΩΝ ΕΚΚΛΗΣΙΩΝ 

Ἡ Ἐκκλησία, αἲ ᾿Εχκλησίαι, καὶ τὸ 
Παγχόσμιον Συμβούλιον τῶν ᾿Εκκλησιῶν. 

Κἰσαγωγή. 
Ἡ πρώτη ἐν "Αμστερδαμ Συνέλευσις ἀπε- 
δέχθη τὴν ἑξῆς ἀπόφασιν «περὶ τοῦ κύρους 
τοῦ Συμβουλίου» ; 

«Τὸ Γἰαγκ. Συμβούλιον τῶν ᾿Εκκλησιῶν ἀ- 
παρτίζεται ἐξ ᾿Εκ)ῶν, αἵτινες ἀναγνωρίζουν 
τὸν ᾿Ι. Χριστὸν ὡς Θεὸν καὶ Σωτῆρα. Εὑρί- 
σκουν τὴν ἑνότητα αὑτῶν ἐν Αὐτῷ. Δέν εἶνε 
οἱ δημιουργοὶ τῆς ἑνότητος αὑτῶν. Εἶνε Θεοῦ 
τὸ δῶρον. ᾿Αλλὰ γινώσκουν, ὅτι εἶνε καθῆκόν 
τῶν νὰ συντελέσουν ἀπὸ κοινοῦ, ὥστε ἡ ἑνό- 


της αὐτὴ νὰ ἐκδηλωθῇ ἐν τῇ ἐργασίᾳ καὶ τῇ 


δία μας ὅταν ἐν τῷ Σταυρῷ Τὸν ἀκούωμεν νὰ 
λέγῃ πρὸς τὸν εὐγνώμονα Λῃστὴν «Σήμερον 


-μετ᾽ τ ἔσῃ ἐν τῷ Παραδείσῳ». Ὁ λόγος Του 


ἐδῶ εἶναι γέφυρα ἀπὸ γῆς πρὸς τὴν αἰωνιότητα. 
Πόσον καλῶς ἐγνώριζε νὰ ὁμιλῇ ὁ Σωτὴρ κα- 


ου τὰ τὸν τὸνον καὶ τὸ περιεχόμενον. 


Δίδομεν καὶ ἡμεῖς προσοχὴν εἰς τὸν τόνον 
καὶ τὸ περιεχόμενον τῶν ὁμιλιῶν μας; Ας ἀ- 
κούσωμεν τὸν ᾿Απόστολον Παῦλον συμβου- 
λεύοντα «Ὁ λόγος ὑμῶν πάντοτε ἐν χάριτι» 
(Κολ. 4,6). Οἱ τραγουδισταὶ κοπιάζουν νὰ κα- 
ταστείλουν καὶ ἐξαλείψουν μερικὰ φυσικὰ ἐ- 
λαττώματα τῆς γλώσσης καὶ τῆς ὁμιλίας των. 
Πόσῳ μᾶλλον πρέπει καὶ ἡμεῖς νὰ κοπιάσωμεν 
ὥστε νὰ καταστήσωμεν τὸν λόγον µας σαφῆ, 
εἰλικρινῆ, ἀληθῆ. Αὐτοὶ κοπιάζουν διὰ νὰ θρι- 
αμβεύσουν καὶ νὰ ζήσουν διὰ τῆς φωνῆς των' 
ἡμεῖς οἱ χριστιανοὶ πρέπέι νὰ κοπιάσωμεν διὰ 
νὰ θριαμβεύσωμεν διὰ τοῦ λόγου τῆς ἀληθείας 
καὶ νὰ ζήσωμεν διὰ τοῦ λόγου τῆς εἰλικρινείας. 

Ο Θεὸς μᾶς ἔδωκε τὸ δῶρον αὐτὸ διὰ νὰ ὁ- 
μιλῶμεν ὀρθῶς καὶ ἀληθῶς. Βλέπομεν εἷς πολ- 
λὰ παιδιὰ τὴν ἀθλιότητα ἐξ ἀντιθέτου, ὅταν 
δὲν δύνανται νὰ χειρίζωνται τὴν γλῶσσάν των. 
Τὸ καλῶς ὁμιλεῖν εἶναι ὑποχρέωσις τοῦ ἀν- 
θρώπου καὶ ἔναντι τοῦ Δημιουργοῦ καὶ ἔναντι 
τῆς κοινωνίας- Εἶναι προτέρημα ἄξιον ἰδιαιτέ- 
ρας ἐξάρσεως. Καὶ διὰ τοῦτο ὅταν ἡμεῖς κα- 
λὴν κάμωμεν χρῆσιν τοῦ δώρου αὐτοῦ, τότε ὁ 
Θεὸς δὲν θὰ μετανοήσῃ διότι μᾶς ἔδωκεν αὐ- 
τό, ἀλλ᾽ ἡ εὐχαρίστησίς Του θὰ εἶναι μεγάλη 
ὅταν βλέπῃ τὸν ὁμιλοῦντα, τὸν προσευχόμενον, 


Ὃ τὸν ψάλλοντα ἄνθρωπον ὅτι ὁ λόγος του εἶναι 


σύμφωνος πρὸς τὰς ἀπαιτήσεις τοῦ Θεοῦ. 
. Τὸ καλῶς ὁμιλεῖν εἶναι ἀρετὴ καὶ ὁ ἔχων 


-. αὐτὴν εὐλογεῖται ὑπὸ τοῦ Θεοῦ καὶ ἐπαινεῖται 


-. ὑπὸ τῶν ἀνθρώπων. 


{Ὁ Λαρίσης ΔΩΡΟΘΕΟΣ 

ζωῇ. Τὸ Συμβούλιον ποθεῖ νὰ ὑπηρετήσῃ τὰς 
Ἔκκλ)ας, αἵτινες εἶνε τὰ ἁπαρτίζοντα αὐτὸ 
μέλη ὡς ὄργανον, δι᾽ οὗ δύνανται κοινῇ ὑὰ µαρ- 
τυρήσουν, ὅτι’ ὑπακούουν εἰς τὸν ᾿Ι. Χριστὸν καὶ 
νὰ συνεργασθοῦν εἰς ζητήματα, ἁπαιτοῦντα 
κοινὴν ἐνέργειαν. ᾿Αλλὰ τὸ Συμβούλιον οὐδα- 
μῶς ἐπιθυμεῖ νά σφετερισθῇ οἱονδήποτε ἔργον, 
ὅπερ ἀνήκει ἤδη εἰς τὰς συνιστώσας αὐτὸ Ἐκ- 
κλησίας, ἢ ν᾽’ ἀσκήσῃ ἔλεγχον ἐπ᾽ αὐτῶν ἢ νὰ 
νομοθετήσῃ δι᾽ αὐτὰς. Κωλύεται ὑπὸ τοῦ Κα- 
ταστατικοῦ νὰ πράξῃ τοῦτο. Πλὴν τούτου, τὸ 
Συμβούλιον, καίπερ σοβαρῶς ἐπιζητοῦν κοινό- 
τητα σκέψεως καὶ ἐνεργείας δι᾽ ὅλα αὐτοῦ τὰ 
μέλη, ἀποκρούει πᾶσαν: σκέψιν ν᾽ ἀποβῇ ἓν μο- 
ναδικὸν ἐκκλησιαστικὸν συγκρότημα, ἀνεξάρτη- 
τον ἀπὸ τῶν ᾿Ἐκκλ)ῶν, αἵτινες συνηνώθησαν 
ἵνα συγκροτήσουν τὸ Συμβούλιον, ἢ κατασκεύα- 
σμα δεσποζόμενον ὑπὸ μιᾶς συγκεντρωμένης 
διοικητικῆς αὐθεντίας. 

Ὃ σκοπὸς τοῦ Συμβουλίου εἶνε νὰ ἐκδηλώ- 
σῃ τὴν ἐνότητά του κατ’ ἄλλον τρόπον. Ἡ ἓ- 
νότης πηγάζει ἐκ τῆς ἀγάπης τοῦ Θεοῦ ἐν Χρι- 
στῷ ᾿Ιησοῦ, ἥτις, συνδέουσα τὰς ἀπαρτιζούσας 
Ἔκκλ)ας πρὸς Αὐτόν, συνδέει αὐτὰς πρὸς ἀλ- 
λήλας. Σοβαρὰ ἐπιθυμία τοῦ Συμβουλίου εἶνε, 
ὅπως ὅλαι αἱ ᾿Εκκλ)αι ουνδεθοῦν στενώτερον 
μετὰ τοῦ Χριστοῦ καὶ ἐντεῦθεν στενώτερον 
πρὸς ἀλλήλας. Ἐν τῷ συνδέσμῳ τῆς ἀγάπης 
Του θὰ ἐπιθυμοῦν συνεχῶς νὰ προσεύχωνται 
ὑπὲρ ἀλλήλων καὶ νὰ ἐνισχύουν ἀλλήλας ἐν 
τῇ Λατρείᾳ καὶ τῇ μαρτυρίᾳ. «ἀλλήλων τὰ βά- 
ρη βαστάζουσαι καί οὕτως ἀναπληροῦσαι τὸν 
νόμον τοῦ Χριστοῦ». 

Ἡ δήλωσις αὐτὴ ἀπήντησεν αὐθεντικῶς εἴς 
τινα τῶν ἐρωτημάτων, τὰ ὁποῖα ἐτέθησαν ὅ- 
σον ἀφορᾶ τὴν φύσιν τοῦ Συμβουλίου. ᾿Αλλ’ 
εἶνε πρόδηλον, ὅτι ἄλλα ἐρωτήματα νῦν τἰίθεν- 
ται καὶ πρέπει νὰ γίνῃ μία ἀπόπειρα εἰς ἀπάν- 
τησιν αὐτῶν, ἰδιαιτέρως ἄν ληφθῇ ὑπ᾽’ ὄψιν ὅτι 
ἐμφανίζονται πολλαὶ ἐσφαλμέναι καὶ ἀνακρι- 
βεῖς ἀντιλήψεις περὶ τοῦ Συμβουλίου. 

“Η ἀνάγκη νεωτέρας Δηλώσεως. 

Τὸ Παγκ. Συμβ. τῶν ᾿Ἔκκλ. παρουσιάζει νέ- 
αν καὶ ἄνευ προηγουμένου ἀντίληψιν τοῦ προ- 
βλήματος τῶν διεκκλησιαστικῶν σχέσεων, Ὁ 
σκοπὸς καὶ ἡ φύσις του εὐκόλως δύνανται νὰ 
παρεξηγηθοῦν. Θὰ εἶνε ἐπομένως σωτήριον, 
ἂν δηλώσωμεν σαφῶς καὶ ὁριστικῶς τί εἶνε τὸ 
Παγκ. Συμβ., καὶ τί δὲν εἶνε. 

Ὁ ἀκριβέστερος αὐτὸς. καθορισμὸς ἐνέχει 
δυσκολίας τινάς. Δὲν εἶνε ἄνευ σημασίας τὸ 
γεγονός, ὅτι αὐταὶ αἱ ᾿Εκκλησίαι ἀπέφυγον νὰ 
δώσουν λεπτομερείας καὶ ἀκριβεῖς ὁρισμοὺς 
περὶ τῆς φύσεως τῆς. Ἐκκλησίας. "Αν τοῦτο ἀ- 
ληθεύῃ δι’ αὐτάς, δὲν θ᾽ ἀναμείνη κανείς, ὅτι 
τὸ Συμβούλιον θὰ δυνηθῇ εὐκόλως νὰ ἐπιτύχῃ 
ὁρισμόν, ὅστις ὀφείλει νὰ λάβῃ ὑπ’ ὄψιν ὅλας 
τὰς διαφόρους ᾿Ἐκκλησιολογίας. τῶν ἁπαρτι- 
ζουσῶν αὐτὸ μελῶν-᾿ Ἐκκλησιῶν, Τὸ Παγκ. 

Συμβ. ἀσχολεῖται περὶ διαιρέσεις μεταξὺ τῶν 
ὑφισταμένων Ἐκκλ., αἴτινες ἔδει νὰ μὴ ὑπάρ- 
χουν, διότι ἀντίκεινται εἰς αὐτὴν τὴν φύσιν 
τῆς Ἐκκλησίας. Τοιαύτη κατάστασις δὲν δύνα- 
ται ν᾿ ἀντιμετωπισθῇ δι᾽ ὅρων δεδομένων ὑπὸ 
ἀνεγνωρισμένων προηγουμένων. Τὸ κύριον πρό- 
βλημα εἶνε πῶς θὰ δυνηθῇ κανεὶς νὰ διατυπώ- 
σῃ τὰ ἐκκλησιολογικὰ συμπεράσματα ἑνὸς σώ- 
ματος, ἐν τῷ ὁποίῳ ἀντιπροσωπεύονται τόσαι 
διάφοροι ἀντιλήψεις περὶ ᾿Εκκλησίας χωρὶς νὰ 
μεταχειρισθῇ τὰς κατηγορίας ἢ τὴν γλῶσσαν 
μιᾶς ἰδιαιτέρας ἀντιλήψεως περὶ τῆς Ἐκκλησίας. 

“Όπως διασαφηνίσωμεν τὴν σημασίαν τοῦ 
Π.Σ.Ε. θὰ πράξωμεν ἄριστα ἂν ἀρχίσωμεν 
ἀπὸ σειρᾶς ἀρνήσεων, ὥστε ν᾽ ἀπομακρύνωμεν 
ἐξ ἀρχῆς παρεξηγήσεις τινάς, αἵτινες δύναν- 
ται εὐκόλως νὰ γεννηθοῦν ἢ ἐγεννήθησαν συ- 
νεπείᾳ τοῦ καινοφανοῦς καὶ ἂνευ προηγουµέ- 
νου χαρακτῆρος τῆς ὑποκειμένης ἀντιλήψεως. 

Τί δὲν εἶνε τὸ Π.Σ.Ε. 

α’ Τὸ Π.Σ.Ε. δὲν εἶνε καὶ δὲν πρέπει ποτὲ νὰ γί- 
νη «Ὑπὲρ-᾽ Εκκλησία». Δὲν εἶνε Ὑπερεκκλησία. 
Δὲν εἶνε ἡ Παγκόσμιος Ἕκκλ)α. Δὲν εἶνε ἡ 
ζπ4 Θαπεῖα, περὶ τῆς ὁποίας ὁμιλοῦν τὰ Σύμβο- 
λα. Ἢ παρεξήγησις αὐτὴ ἐπαναλαμβάνεται, 
καίτοι ἀπεκρούσθη ὅσον ἦτο δυνατὸν σαφῶς 
εἰς τὰς ἐπισήμους δηλώσεις τοῦ Συμβουλίου. 
Στηρίζεται εἰς πλήρη ἄγνοιαν τῆς πραγματικῆς 
καταστάσεως ἐντὸς τοῦ Συμβουλίου. Διότι ἂν 
τὸ Συμβούλιον ἤθελε κατά τινα τρόπον νὰ πα- 
ραβιάσῃ τὴν ἀρχὴν τοῦ Καταστατικοῦ του, ὅτι 
δὲν δύναται νὰ νομοθετῇ ἢ νὰ ἐνεργῇ διὰ λ)σμὸν 
τῶν ἀπαρτιζουσῶν αὐτὸ ὡς μελῶν ᾿Ἑκκλ)ῶν, 
θὰ ἔπαυε νὰ ἔχῃ τὴν ὑποστήριξιν τῶν μελῶν 
του. 

'Ομιλοῦντες περὶ «μελῶν-᾽ Εκκλησιῶν», ἐπα- 
ναλαμβάνομεν φράσιν τοῦ Καταστατικοῦ τοῦ 
Π.Σ.Ε.: «᾿Αποτελεῖν μέλος τοῦ Συμβουλίου οὐ- 
δόλως σημαίνει, ὅτι αἱ Ἐκκλησίαι ἀνήκουν εἰς 
ἓν Σῶμα, τὸ ὁποῖον δύναται νὰ λάβῃ ἀποφά- 
σεις δι αὐτάς. Ἑκάστη Ἔκκλ)α διατηρεῖ τὸ 
καταστατικόν της δικαίωµα νὰ ἐγκρίνῃ ἤ ν᾽ ἀ- 
πορρίψῃ δηλώσεις ἤ ἐνεργείας τοῦ Συμβουλίου. 
Τὸ κῦρος τοῦ Συμβουλίου συνίσταται μόνον 
ἐν τῇ βαρύτητι, τὴν ὁποίαν ἀποκτᾷ ἐν ταῖς Ἐκ- 
κλησίαις διὰ τῆς σοφίας του» (Υί]1απι ΊΈπι- 
ρἰε, ἀρχιεπίσκ. Ὑόρκης). 

β΄ Ο σκοπὸς τοῦ Π.Σ.Ε. δὲν εἶνε νὰ διαπραγµα- 
τεύεται ἕἑνιόσεις μεταξὺ τῶν ᾿Εκκλησιῶν, ὅπερ δύνα- 
ται νὰ γίνη μόνον ὑπὸ τῶν ᾿Εκκλησιῶν τῶν, ἕνερ- 
γουσῶν ἑξ ἰδίας πρωτοβουλίας, ἀλλὰ νὰ φέρη τὰς 
᾿Εκκλ. εἷς ζῶσαν ἐπαφὴν πρὸς ἀλλήλας καὶ νὰ προα- 
γάγῃ τὴν μελέτην καὶ τὴν συζήτησιν τῶν ζητημάτων 
τῆς Χριστιανικῆς ἑνότητος. 

Δι’ αὐτῆς τῆς ὑπάρξεως καὶ τῶν ἐνεργειῶν 
του τὸ Συμβούλιον μαρτυρεῖ τὴν ἀνάγκην σα- 
φεστέρας ἐκδηλώσεως τῇς μοναδικότητος 
τῆς Ἐκκλ. τοῦ Χριστοῦ. ᾿Αλλὰ παραμένει δι- 
καίωμα καὶ καθῆκον ἑκάστης Ἑκκλησίας νὰ 

ἐξαγάγῃ ἐκ τῆς οἰκουμενικῆς αὐτῆς ἐμπειρίας 
τοιαῦτα συμπεράσματα, ὣς αἰσθάνεται ἑαυτὴν 
ὑπόχρεων νὰ πράξῃ ἐπὶ τῇ βάσει τῶν ἰδίων αὐὖ- 
τῆς πεποιθήσεων. Καμμία ἑπομένως ᾿Ἐκκλησία 
δὲν πρέπει νὰ φοβῆται ὅτι τὸ Π.Σ.Ε. θὰ ἐκβιάσῃ 
αὐτὴν νὰ λάβῃ ἀποφάσεις ἀναφερομένας εἰς 
ἕνωσιν μετ᾽ ἄλλων Ἐκκλησιῶν. 

Υ Τὸ Π.Σ.Ε. δὲν δύναται καὶ δὲν ὀφείλει νὰ βα- 
σίζεται ἐπὶ οἱασδήποτε ἰδιαιτέρας ἀντιλήψεως περὶ 
τῆς ᾿Εκμλησίας. Δὲν προδικάξει ἄρα τὸ ἔκκλησιολο- 
γικὸν πρόβλημα. 

Συχνάκις ὑπεδείχθη, ὅτι ἡ ᾽κυριαρχοῦσα ἢ ὑ- 
ποκειμένη ἀντίληψις τοῦ συμβουλίου εἶνε ταύ- 
της ἢ ἐκείνης τῆς Ἐκκλησίας, ἡ ταύτης ἤ ἐκείνης 
τῇς Σχολῆς-σκέψεως. Εἶνε δυνατὸν βεβαίως 
εἰς ἓν ἰδιαίτερον Συνέδριον ἢ εἰς μίαν ἰδιαιτέ- 
ραν Δήλωσιν ν᾿ ἀνεύρῃ τις ἴχνη τῆς ἰσχυρᾶς 
ἐπιδράσεως μιᾶς παραδόσεως ἤ θεολογίας. Τὸ 
Συμβούλιον. ὡς τοιοῦτον δὲν δύναται νὰ γίνῃ τὸ 
ὄργανον μιᾶς 'Ομολογίας ἢ μιᾶς Σχολῆς χῶ- 
ρὶς ν᾽ ἀπολέσῃ αὐτὸν τὀὸνλόγοντῆς ὑπάρ- 
ξεως αὐτοῦ. Ὑπάρχει χῶρος καὶ διάστηµα 
ἐν τῷ Π.Σ. διὰ τὴν ᾿Ἐκκλησιολογίαν ἑκάστης 
Ἐκκλησίας, ἥτις εἶνε ἑτοίμη νὰ συμμετάσχῃ εἰς 
τὴν Οἰκουμενικὴν συνδιάλεξιν καὶ ἥτις ἵσταται 
ἐπὶ τῆς βάσεως τοῦ Συμβουλίου ὡς «Κοινωνίας 
Ἐκκλ)ῶν, αἵτινες ἀποδέχονται τὸν Κύριον ἡμῶν 
Ἰ. Χριστὸν ὡς Θεὸν καὶΣωτῆρα». 

Τὸ Π.Σ. ὑφίσταται πρὸς τοῦτο, ὅπως αἱ διάφο- 
ροι ᾿Εκκλησίαι ἀντιμετωπίζουν τὰς διαφοράς 
των καὶ διὰ τοῦτο οὐδεμία ᾿Εκκλησία εἶνε ὑπο- 
χρεωμένη νὰ μεταβάλῃ τὴν ᾿Εκκλησιολογίαν 
της, διότι ἀποτελεῖ μέλος τοῦ Π.Σ. 

δ΄ Τὸ ἀποτελεῖν μέλος τοῦ Π,Σ.Ε. δὲν συνεπάγε- 
ται ὅτι ᾿Εκκλησία τις ϑεωρεῖ τὴν ἰδίαν αὐτῆς περὶ 
"Εκκλησίας ἀντίληψιν ὡς σχετικὴν ἁπλῶς. 

Ὑπάρχουν κριτικοὶ καὶ οὐχὶ σπανίως φίλοι 
τῆς Οἰκουμ. Κινήσεως, οἵτινες ψέγουν καὶ ἐ- 
παινοῦν αὐτὸ διὰ τὸν δῆθεν ἐν αὐτῷ ΓΠαΐτπά!- 
πατ]απίβπι (εὐρύτητα ἀντιλήψεων, ὅρος θεολο- 
γικός). Κατ᾽ αὐτούς, ἡ Οἰκουμ. Κίνησις ὑποστη- 
ρίζει τὴν θεμελιώδη ἰσότητα ὅλων τῶν Χριστιαν. 
διδ)λιῶν καὶ ἀντιλῆψεων περὶ ᾿Εκκλησίας καὶ 
διὰ ταῦτα δὲν ἐνδιαφέρεται διὰ τὸ ζήτημα τῆς 
ἀληθείας. Ἡ παρεξήγησις αὐτὴ προέρχεται ἐκ 
τούτου, ὅτι ἡ οἰκουμενικότης ἐν τῷ πνεύματι 
αὐτῶν ταυτίζεται πρὸς ἰδιαζούσας θεωρίας πε- 
ρὶ ἑνότητος, αἵτινες ἐνεφανίσθησαν ἐν τῇ οἰκου- 
μενικῇ ἱστορίᾳ, ἀλλ᾽ αἵτινες δὲν ἀντιπροσω- 


πεύουν τὴν κοινὴν ἄποψιν τῆς Κινήσεως ὡς ὅ- 


λου καὶ οὐδέποτε ἐπισήμως ἐγένοντο δεκταὶ ὗὑ- 
πὸ τοῦ Π.Σ. 

ε" Τὸ ἀποτελεῖν μέλος τοῦ Π.Σ.Ε. δὲν συνεπάγε- 
ται τὴν ἀποδοχὴν εἰδικῆς διδασκαλίας ἀφορώσης 
τὴν φύσιν τῆς ᾿Εκκλησιαστικῆς ἑνότητος. 

Τὸ Συμβούλιον ὑποστηρίζει τὴν ἐκκλησιαστι- . 
κὴν ἑνότητα. ᾿Αλλ᾽ ἐν τῷ μέσῳ αὐτοῦ ὑπάρ- 
χουν τοιοῦτοι, οἵτινες ἀντιλαμβάνονται τὴν ἑνό- 
τητα. καθ᾽ ὁλοκληρίαν ἢ κατὰ τὸ πλεῖστον ὡς 


τ 

πλήρη συμφωνίαν ἐν τῇ σφαίρᾳ τῆς διδ)ας. 
"Ἕτεροι, οἵτινες ἀντιλαμβάνονται αὐτὴν κυρίως 
ὡς μυστηριακὴν κοινωνίαν στηριζομένην ἐπὶ 
κοινῆς ἐκκλησιαστικῆς τάξεως. "Αλλοι, οἵτινες 
θεωροῦν ἀμφότερα ἀπαραίτητα. "Αλλοι, οἷτι- 
νες θὰ ἀπήτουν ἑνότητα εἰς θεμελιώδη τινὰ 
Πίστεως καὶ Διοικήσεως. "Αλλοι, οἵτινες ἐκ- 
δέχονται τὴν μίαν Ἐκκλησίαν ἀποκλειστι- 
- κῶς ὡς μίαν παγκόσμιον πνευματικὴν ἀδελ- 
φότητα,. ἢ φρονοῦν, ὅτι ὁρατὴ ἑνότης εἶνέ τι ἐ- 
... πουσιῶδες ἢ ἀνεπιθύμητον. ᾿Αλλ’ οὐδεμία τῶν 
᾿ -ἐκδοχῶν αὐτῶν δύναται νά ὀνομασθῇ ἡ Οἰκου- 
. βενικὴ θεωρία. Ἰὸ πλῆρες σημεῖον τῆς 
.. Οἰκουμενικῆς συνδιαλέξεως εἶνε ἀκριβῶς ὅτι 
ἃ ὅλαι αὐταὶ αἱ ἐκδοχαὶ εἰσέρχονται εἰς δυναμι- 
,.. κὰς σχέσεις πρὸς ἀλλήλας. 

᾿Ἰδιαιτέρως τὸ ἀποτελεῖν μέλος τοῦ Π.Σ.Ε. 
.. δὲν σημαίνει ἀποδοχὴν ἢ ἀπόρριψιν τῆς διδ)ίας 
.. ὅτι ἡ ἑνότης τῆς ᾿Εκκλησίας συνίσταται εἰς 
.. τὴν ἑνότητα τῆς ἀοράτου Ἐκκλησίας. Οὕτω ἡ 
δήλωσις τῆς Ἐγκυκλίου Μγοίεϊ ΟΘοτροτίο ἡ ἀ- 
... φορῶσα ὅτι αὐτὴ θεωρεῖ ὣς τὴν πλάνην «πνευ- 
' ματικωτέρας ἀντιλήψεως τῆς ἑνότητος», δὲν 
.. ἐφαρμόζεται ἐπὶ τοῦ Π.Σ.Ε. Τὸ Π.Σ. δὲν φαν- 
τάζεται «μίαν ᾿Εκκλησίαν, τὴν ὁποίαν οὐδεὶς 
δύναται νὰ ἴδῃ ἢ ψηλαφήση, ἥτις θὰ ἧτο κα- 
θαρῶς πνευματικὴ, καὶ ἐν τῇ ὁποία πολυάριθμα 
χριστιανικὰ σωματεῖα, καίπερ διϊστάμενα ἐν 
ἐν ζητήμασι πίστεως, θὰ ἦσαν οὐχ ἧττον ἡνω- 
μένα δι’ ἑνὸς ἀοράτου δεσμοῦ». Τὸ Π.Σ. ἐν 


τούτοις περιλαμβάνει ᾿Εκκλησίας, αἵτινες πι-. 


στεύουν, ὅτι ἡ ᾿Εκκλησία οὐσιωδῶς εἶνε ἀόρα- 
-πος, ὡς καὶ τοιαύτας, αἵτινες πιστεύουν. ὅτι ἡ 
ὁρατὴ ἑνότης εἶνὲ τι οὐσιῶδες. 
Αἱ βασικαὶ ἀντιλήψεις τοῦ Π.Σ.Ε. 
᾿Οφείλομεν νὰ προσπαθήσωμεν νῦν, ὅπως 
ὁρίσωμεν τὰς θετικὰς ἀντιλήψεις, ἐφ᾽ ὧν βασί- 
ζεται τὸ Π.Σ.Ε., καὶ τὰς ἐκκλησιολογικὰς συνε- 
πείας διὰ τὰς ἀποτελεσάσας μέλη αὐτοῦ Ἐκ- 
κλησίας. 
α’ Αἱ ᾿Εκκλησίαι-μέλη τοῦ Συμβουλίου πιστεύ- 
ουν ὅτι συνομιλία, συνεργασία καὶ κοινὴ μαρτυρία 
- τῶν ᾿Εκκλησιῶν ὀφείλουν νὰ στηρίζωνται ἐπὶ τῆς 
κοινῆς ἀναγνωρίσεως, ὅτι ὃ Χριστὸς εἶνε ἡ ϑεία κε- 
φαλὴ τοῦ σώματος. 
Ἡ θέσις τοῦ Π.Σ.Ε. εἶνε ἡ ἀναγνώρισις τοῦ 
-.. κεντρικοῦ γεγονότος ὃτι «θεμέλιον ἄλλον οὐ- 
... δεὶς δύναται θεῖναι παρὰ τὸν κείμενον, ὅς ἐστιν 
-.. Ἰησοῦς Χριστός». Ἡ φράσις αὐτὴ ἐκφράζει τὴν 
-.. πεποίθησιν, ὅτι ὁ Κύριος τῆς Ἐκκλησίας εἶνε 
.. «ὁ Θεὸς μεθ’ ἡμῶν», στις ἐξακολουθεῖ νὰ 
.. συνάγῃ τὰ τέκνα Αὑτοῦ καὶ Αὐτὸς νὰ οἰκοδο- 
-. μῇ τὴν ᾿Εκκλησίαν Αὑτοῦ. 
.... Ἐντεῦθεν καὶ σχέσις μεταξὺ τῶν ᾿Εκκλησιῶν 
--. δὲν δύναται νὰ ὑφίσταται ἢ νὰ ἐλπίζεται, ἄν 
- μὴ ἔχῃ τὴν ἀρχήν της εἰς τὴν κοινὴν ὑποταγὴν 
- τῶν ᾿Εκκλησιῶν εἰς τὴν ἡγεσίαν τοῦ Ι. Χριστοῦ 
ἐν τῇ Ἐκκλησίᾳ Του. Ἐκ διαφόρων ἀπόψεων 
Εκκλησίαι ἐρωτοῦν;: «Πῶς δύνανται ἄνθρωποι 

μετ᾽ ἀντιθέτων πεποιθήσεων ν᾽ ἀνήκουν εἰς μί- 
αν καὶ τὴν αὐτὴν ὁμοσπονδίαν τῶν πιστῶν;» 
Σαφὴς ἀπάντησις εἰς τὴν ἐρώτησιν αὐτὴν ἐδό- 
θη ὑπὸ τῶν ᾿Ορθοδόξων ἀντιπροσώπων. κατὰ 
τὸ Συνέδριον τοῦ ᾿Εδιμβούργου τῷ 1937. «Παρ᾽ 
ὅλας τὰς διαφορὰς ἡμῶν, ὁ κοινὸς ἡμῶν διδά- 
σκαλος καὶ Κύριος εἶνε εἷς... ὁ Ἶ. Χριστὸς, 
“Όστις θὰ ὁδηγήση ἡμᾶς εἰς στενωτέραν ὁλο- 
γνὲν συνεργασίαν πρὸς τὴν οἰκοδομὴν τοῦ σώ- 
ματος τοῦ Χριστοῦ». Τὸ γεγονός, ὅτι ὁ 1. Χρι- 
στὸς εἶνε ἡ κεφαλὴ τοῦ λαοῦ Του, πείθει ὅλους 
ἐκείνους, οἵτινες ἀναγνωρίζουν Αὐτόν, ὅπως 
εἰσέλθουν εἰς πραγματικάς καὶ στενὰς σχέσεις 
πρὸς ἀλλήλους... . καὶ ἂν διαφέρουν ἀπ’ ἀλλή- 
λων ἐν πολλοῖς σπουδαίοις σημείοις. 

β’ 419 "Εκκλησίαι-μέλη τοῦ Π.Σ... πιστεύουν ἐπὶ 
τῇ βάσει τῆς Κ. Λιαϑήκης ὅτι ἡ ᾿Εκκλησία τοῦ Χρι- 
στοῦ εἶνε Λία. 

Ἡ Οἰκουμ. Κίνησις ὀφείλει τὴν ὕὑπαρξίν της 
εἰς τὸ γεγονὸς ὅτι τὸ ἄρθρον αὐτὸ τῆς Πίστεως 
ἐπεβλήθη εἰς ἄνδρας καὶ γυναῖκας εἰς πολλᾶς 
Ἐκκλησίας μετ' ἀναποδράστου δυνάμεως. ᾿Εφ᾽ 
ὅσον ἀντιμετωπίζουν τὴν σύγκρουσιν μεταξὺ τῆς 
ἀληθείας ὅτι ὑπάρχει καὶ δὲν δύναται νὰ ὑπρά: 
χΠ εἰμὴ Μία μόνη Ἔκκλ. Χριστοῦ, καὶ τοῦ γε- 
γονότος ὅτι ὑπάρχουν τόσῳ πολλαὶ Εκκλησίαι, 
αἵτινες ἀξιοῦν, ὅτι εἶνε ᾿Εκκλησίαι τοῦ Χριστοῦ, 
ἀλλὰ δὲν εὑρίσκονται εἰς ζῶσαν ἑνότητα πρὸς 
ἀλλήλας, αἰσθάνονται ἱερὰν δυσαρέσκειαν διὰ 
τὴν παροῦσαν κατάστασιν. Αἱ ᾿Εκκλησίαι ἀντι- 
λαμβάνονται, ὅιι εἶνε ἁπλοῦν χριστιανικὸν 
καθῆκον δι᾽ ἑκάστην ᾿Εκκλησίαν νὰ πράξῃ ὅ,τι 
δυνατόν, ἵνα ἡ Ἐκκλησία ἐκδηλωθῇ ἐν τῇ μο- 
ναδικότητι της καὶ ἐργάζεται καὶ προσεύχε- 
ται, ὅπως ἡ βουλὴ τοῦ Χριστοῦ περὶ τῆς ᾿Ἐκ- 
κλησὶας Αὐτοῦ ἐκπληρωθῇ. 

Υ͂ Αἱ "Εκκλ)αι-μέλη ἀναγναρίζουν, ὅτι τὸ ἆπο- 
τελεῖν μέλος τῆς ᾿Εκκλησίας τοῦ Χριστοῦ εἶνε περιε- 
κτικώτερον (21076 1πεἰιισσυὲ) ἢ τὸ ἀποτελεῖν μέ- 
λος τῆς ἰδίας αὐτῶν Ἐκκλησίας. ᾿Εντεῦθεν καὶ 
ζητοῦν νὰ εἰσέλθουν εἰς ζῶσαν ἐπαφὴν μετὰ 
τῶν ἐκτὸς τῶν ἰδίων τάξεων, αἵτινες ὁμολογοῦν 
τῆν Κυριότητα τοῦ Χριστοῦ. ᾽ 


ὌὍλαι αἱ Χριστιανικαὶ ᾿Εκκλησίαι, περιλαμβα-... 


νομένης καὶ τῆς Ρωμαϊκῆς, δέχονται ὅτι δὲν. 
ὑπάρχει πλήρης ταυτότης μεταξὺ τοῦ εἶναι μέ- 
λος τῆς. παγκοσμίου (καθολικῆς) ᾿Ἐκκλησίας 
καὶ τοῦ εἶναι μέλος τῆς ἰδίας Αὐτοῦ ᾿Εκκλησίας, 
ἀναγνωρίζουσαι ὅτι ὑπάρχουν μέλη τῆς Ἔκκλη- 
σίας εχίτα πιιτο5, ὅτι οὗτοι αἰίαπο πιοᾶο ἀνήκουν 
εἰς τὴν Ἐκκλησίαν, καὶ ἀκόμη ὅτι ὑπάρχει «ἐκ- 
κλησία ἐντὸς τῆς ᾿Εκκλησίας». Ἡ ἀναγνώρισις 
αὐτὴ ἐκδηλοῦται διὰ τοῦ γεγονότος, ὅτι αἱ 
᾿Ἐκκλησίαι, πλὴν ὀλίγων ἐξαιρέσεων, δέχονται 
ὡς. ἔγκυρον τὸ Βάπτισμα τὸ τελεσθὲν ὑπὸ ἄλ- 
λων Ἐκκλησιῶν. 
᾿Αλλ’ ἐγείρεται τὸ ἐρώτημα ; Τίνες αἱ συνέ- 
πειαι, αἵτινες δέον νὰ ἐξαχθοῦν ἐκ τῆς διδα- 
σκαλίας ταύτης; Συχνότατα ἐν τῇ Ἔκκλησ. 

ἱστορίᾳ αἱ Ἐκκλησίαι ἐξήγαγον μόνον τὰς ἀρνη-. 
τικὰς συνεπείας, ὅτι δὲν ἔπρεπε νὰ ἔχουν σχέ-. 


σεις πρὸς τὰς εὑρισκομένας ἐκτὸς τῆς ἰδίας αὐ- 
τῶν ὁλομελείας. 

Ἡ ἀντίληψις αὐτή, ἥτις ὑπόκειται εἰς τὴν 
Οἰκουμ. Κίνησιν, εἶνε ὅτι ἑκάστη Ἐκκλησία ἔ- 
χει καὶ θετικὸν καθῆκον νὰ ἐκτελέσῃ ἐν τῷ κε- 
φαλαίῳ τούτῳ. Τὸ καθῆκον αὐτὸ εἶνε νὰ ἐπι- 
ζητήση κοινωνίαν μεθ᾽ ὅλων ἐκείνων, οἵτινες, 
ἐνῷ δὲν εἶνε μέλη τοῦ αὐτού ὀρατοῦ σώματος, 
συνενοῦνται ὡς μέλη τοῦ μυστικοῦ σώματος. 
Καὶ ἡ Οἰκουμ. Κίνησις εἶνε ἡ θέσις, ἔνθα ἡ 
ναζήτησις καὶ ἀνακάλυψις αὐτὴ γίνεται. 

δ’ Αἱ "Εκκλησίαι-µέλη τοῦ Π.Σ.[, ϑεωροῦν τὴν σχέ- 
σιν ἄλλων ᾿ΕκκλησιὌν πρὸς τὴν ἁγίαν, Καϑολικὴν ᾿Εχ- 
κλησίαν, τὴν ὁποίαν ὁμολογοῦν τὰ Σύμβολα, ὡς ὃ- 
ποκείμενον ἀμοιβαίας ἑξετάσεως. Οὔχ ἧττον, τὸ εἷ- 
ναι μέλος δὲν συνεπάγεται ὅτι ἑκάστη ᾿Εκκλησία ὁ- 
φείλει νὰ ϑεωρῇ τὰς ἄλλας 
᾿Εκκλησίας ἓν τῇ πλήρει καὶ ἀληϑεῖ ἑννοίᾳ τῆς λέ- 
ἕεως. 

Ὑπάρχει θέσις ἐν τῷ Π.Σ.Ε. καὶ διὰ τὰς 
᾿Εκκλησίας ἐκείνας, αἵτινες ἀναγνωρίζουν ἄλ- 
λας Ἐκκλησίας, ὡς Ἐκκλησίας ἐν τῇ πλήρει καὶ 
ἀληθεῖ ἐννοίᾳ, καὶ δι᾽ ἐκείνας, αἵτινες δὲν ἀνα- 
γνωρίζουν. ᾿Αλλ᾽ αἱ ἀπεσχισμέναι αὐταὶ Ἐκ- 
κλησίαι, ἂν καὶ δὲν δύνανται ν᾽ ἀποδεχθοῦν 
ἀλλήλας ὡς ἀληθεῖς καὶ καθαρὰς Ἐκκλησίας, 
πιστεύουν ὅτι δὲν πρέπει νά μένουν ἐν ἀπομο- 
νώσει ἀπ᾽ ἀλλήλων καὶ διὰ τοῦτο συνηνώθη- 
σαν ἐν τῷ Π.Σ.Ε. 

Γινώσκουν ὅτι ὑπάρχουν διαφοραὶ πίστεως 
καί διοικήσεως, ἀλλ᾽ ἀναγνωρίζουν ἀλλήλας 
ὡς διακονούσας τὸν αὐτὸν Κύριον καὶ ποθοῦν 
νὰ ἐξετάζουν τὰς διαφοράς των ἐν ἀμοιβαίῳ 
σεβασμῷ ἐν τῇ πεποιθήσει ὅτι δύνανται οὕτω 
νὰ ὁδηγηθοῦν ὑπὸ τοῦ Αγ. Πνεύματος ἵνα ἐκ- 
δηλώσουν τὴν ἑνότητα αὑτῶν ἐν Χριστῷ. 

ε’ Αἱ ᾿Εκκλησίαι---μέλη τοῦ Π.Σ.Ε. ἀναγνωρί- 
ζουν ἕν ἄλλαις ᾿Εκκλησίαις, στοιχεῖα τῆς ἀληϑοῦς 
᾿Εκκλησίας. Θεωροῦν, ὅτι ἡ ἀμοιβαία αὕτη ἀναγνώ- 
ρισις ὑποχρεοῖ αὐτὰς ν᾽ ἄρξωνται σοβαρᾶς συνδιαλέ- 
ἕεως μετ᾽ ἀλλήλων ἓν τῇ ἐλπίδι ὅτι τὰ στοιχεῖα ταῦτα 
τῆς ἀληϑείας ϑὰ ὁδηγήσουν εἷς τὴν ἄναγνιόρισιν 
τῆς ὅλης ἀληϑείας καὶ εἷς ἑνότητα βασιζξομένην ἐπὶ 
τῆς ὅλης ἀληϑείας. 

Εἶνε γενικὴ ο ποίαμα εἰς τὰς διαφόρους 
᾿Ἐκκλησίας ὅτι ἄλλαι Ἐκκλησίαι ἔχουν στοιχεῖά 
τινα τῆς ἀληθοῦς Ἔκκλ)ας, τὰ ὁποῖα μερικαὶ 
᾿Εκκλησίαι ἀποκαλοῦν «ἴχνη Εκκλησίας» «Τοιαῦ- 
τα στοιχεῖα εἶνε τὸ κήρυγμα τοῦ λόγου, ἡ διδα- 
σκαλία τῶν Αγ. Γραφῶν καὶ ἡ τέλεσις τῶν μυ- 
στηρίων. 1 στοιχεῖα αὐτὰ εἶνε κάτι πλέον ἢ 
ὠχραὶ σκιαὶ τῆς ζωῆς τῆς ἀληθινῆς Ἐκκλησίας. 
Εἶνε γεγονότα πραγματικῶς εὐοίωνα καὶ παρέ- 
χουν εὐκαιρίαν, ὅπως αἱ Ἐκκλησίαι ἐργασθοῦν 
δι᾽ ἐλευθέρας καὶ ἀδελφικῆς ἐπαφῆς πρὸς τὴν 
πραγματοποίησιν πλήρους ἑνότητος. Προσέτι, 
χριστιανοὶ ὅλων τῶν ἐκκλησιολογικῶν ἀπόψεων 


ΒΚΚΛΗΣΙΑ 


᾿Εκκλησίας-μέλη ὧς 

καθ᾽ ὅλον τὸν κόσμον διὰ τοῦ κηρύγματος τοῦ 
Εὐαγγελίου ἤγαγον ἄνδρας καὶ γυναῖκας εἰς 
σωτηρίαν ὑπὸ τοῦ Χριστοῦ, εἰς καινότητα ζω- 
ῆς ἐν Αὐτῷ καί εἰς χριστιανικὴν συναδέλφωσιν 
πρὸς ἀλλήλους. 

Ἡ Οἰκουμ. Κίνησις βασίζεται ἐπὶ τῆς ' πεποι- 
θήσεως, ὅτι τὰ «ἴχνη αὐτὰ» δέον νᾶ. συνεχι- 
σθοῦν. Αἱ Ἔκκλ)αι δέον νὰ μὴ περιφρονοῦν αὐ- 
τὰ ὡς στοιχεῖα μόνον ἀλῆθείας, ἀλλὰ νὰ χαί- 
ρουν ἐπ᾽ αὐτοῖς ὥς εὐοιώνοις. σημείοις, ἃτινα 
τείνουν πρὸς πραγματικὴν ἑνότητα. Διότι τὰ 
σημεῖα αὐτὰ τί εἶναι; Οὐχὶ νεκρὰ λείψανα τοῦ. 
παρελθόντος, ἀλλ᾽ ἰσχυρὰ μέσα, δι᾽ ὧν ἐνεργεῖ 
ὁ Θεός. Εἶνε δυνατὸν νὰ ἐγερθοῦν ζητήματα 
περὶ τοῦ κύρους καί τῆς καθαρότητος τῆς διδα- 
σκαλίας καί τῆς μυστηριακῆς ζωῆς, ἀλλ᾽ οὐδὲν 
ζήτημα δύναται νἀ ἐγερθῇ ὅτι τοιαῦτα δυνα- 
μικὰ στοιχεῖα ἐκκλησ. ζωῆς δικαιολογοῦν τὴν 
ἐλπίδα, ὅτι αἱ ᾿Εκκλησίαι αἵτινες διακρατοῦν 
αὐτά, θὰ ὁδηγηθοῦν εἰς τὴν πλήρη ἀλήθειαν. 
Διὰ τῆς οἰκουμενικῆς συνδιαλέξεως διευκολύ- 
νεται τοιαύτη ἀναγνώρισις τῆς ἀληθείας. 

ς’Αἱ "Εκκλησίαι-μέλη τοῦ Π.Σ, Ι. ϑέλουν νὰ συσκέ- 
πτωνται ' ἀναζητοῦσαι νὰ μάϑουν παρὰ τοῦ Κυρίου 
ΡΒ Χριστοῦ ποίαν μαρτυρίαν Οὗτος ϑέ]ει νὰ φέρασι 
πρὸς τὸν κόσμον ἐπὶ τῷ ὀνόματί Ίου. 

᾿Αφοῦ ὁ πραγματικὸς λόγος τῆς ὑπάρ- 
ξεως τῆς ΈἘκκλ]ας εἶνε νὰ μαρτυρῶσι περὶ 
Χριστοῦ, αἱ ᾿Ἐκκλησίαι δὲν δύνανται νὰ συναν- 
τῶνται χωρὶς νὰ ζητοῦν παρὰ τοῦ κοινοῦ αὐ- 
τῶν Κυρίου κοινὴν μαρτυρίαν πρὸ τοῦ κόσμου. 
Τοῦτο δὲν θὰ εἶνε πάντοτε δυνατόν. ᾿Αλλ᾽ ἂν 
ἀποδειχθῇ δυνατὸν ὅπως αἱ ᾿Εκκλησίαι, ὁμιλοῦν 
ἢ ἐνεργοῦν ἀπὸ κοινοῦ, αἱ ᾿Εκκλησίαι δύνανται 
ν᾽ ἀποδεχθοῦν τοῦτο ὡς δῶρον τὴς χάριτος τοῦ 
Θεοῦ, ὅτι παρὰ τὴν διαίρεσίν των ὁ Θεὸς τοὺς 
ἠξίωσε νὰ παράσχωσι μίαν καὶ τὴν αὐτὴν μαρ- 
τυρίαν καὶ ὅτι δύνανται οὕτω νὰ ἐκδηλώσουν 


«κάτι ἐκ τῆς ἑνότητος, σκοπὸς τῆς ὁποίας εἶνε 


ἀκριβῶς, «ὅπως ὁ κόσμος πιστεύσῃ καὶ µαρτυ- 
ρήσῃ ὅτι ὁ Πατὴρ ἀπέστειλε τὸν Υἱόν, ὅπως 
σώσῃ τὸν κόσμον». 


δ Ἠεραιτέρα πρακτικὸν πόρισμα κοινῆς συμμετο- 
χῆς εἷς τὸ Π.Σ.Ι. εἶνε ὅτι αἱ ᾿Εκκλησίαι-μέλη ὁ- 
φείλουν ν᾽ ἀναγναρίζουν τὴν ἀλληλεγγγύην τῶν, νὰ 
βοηϑοῦν ἀλλήλας ἓν ἀνάγκῃ καὶ ν᾽ ἀπέχουν τοιού- 
τῶν ἔνεργειῶν, αἵτινες εἶνε ἀσυμβίβαστοι πρὸς ἆδε]- 
φικὰς σχέσεις. 

Ἐντὸς τοῦ Π.Σ.Ε. αἱ Ἐκκλησίαι ζητοῦν νὰ 
πραγματεύωνται πρός ἀλήλλας μετ᾽ ἀδελφικῆς 
στοργῆς. Τοῦτο οὐδαμῶς ἀποκλείει ἀπολύτως 
ἐλευθέραν ὁμιλίαν πρός ἀλλήλας, ἐν τῇ. ὁποίᾳ 
ἐντὸς τοῦ Συμβουλίου αἱ ᾿Ἐκκλησίαι θέτουν 
πρὸς ἀλλήλας διαπορητικὰ ἐρωτήματα καὶ ἀν- 
τιμετωπίζουν τὰς διαφοράς των. ᾿Αλλὰ τοῦτο 
δέον νὰ γίνεται διὰ τήν οἰκοδομὴν τοῦ Σώμα- 
τος τοῦ Χριστοῦ. Τοῦτο ἀποκλείει καθαρῶς 
ἀρνητικὴν στάσιν μιᾶς Ἐκκλησίας πρὸς τὴν 
ἄλλην. Ἡ θετικὴ βεβαίωσις τῆς πίστεως ἑκά- 

στης Έκκλ)ας δέον νὰ χαιρετίζεται εὐαρέστως, 

ἀλλ᾽ ἐνέργειαι ἀσυμβίβαστοι πρὸς ἀδελφικὰς 

σχέσεις ἔναντι ἄλλων ἀδελφῶν Ἐκκλησιῶν μα- 

-ταιοῦν αὐτὸν τοῦτον τὸν σκοπόν, δι᾽ ὃν συνε- 

στήθη τὸ Συμβούλιον. Ἐξ ἐναντίας αἱ ᾿Ἐκκλη- 

οἰαι αὐταὶ δέον νὰ βοηθοῦν ἡ μία τὴν. ἄλλην 

.. πρὸς ἄρσιν τῶν ἐμποδίων διὰ τήν ἐλευθέραν 

! ἐξάσκησιν τῶν κανονικῶν λειτουργημάτων τῆς 
ἢ ᾿Ἐκκλησίας. Καὶ ὁσάκις Ἐκκλησία τις εἶνε ἐν 
.. ἀνάγκῃ ἤ ἐν διωγμῷ, δέον νὰ εἰμπορῇ νὰ ὑπο- 
λογίζη ἐπὶ τῆς βοηθείας τῶν ἄλλων Ἔκκλη- 
σιῶν διὰ τοῦ Συμβουλίου. 

η Αἱ Εκκλησιῶν- μέλη εἰσέρχονται εἲς πνευματικὰς 
σχέσεις διὰ τῶν ὁποίων ζητοῦν νὰ μάϑουν παρ᾽ ἆ}- 
... λήλων καὶ νὰ βοηϑοῦν ἀλλήλας, ὅπως οἰκοδομηϑῇ τὸ 
.. δῶμα τοῦ Χριστοῦ καὶ ἡ ζωὴ τῶν ᾿Εκκλησιῶν ἄνα- 
... ψαινισϑῇ. 

τ Ἧ κοινὴ διδ)λία τῶν Ἐκκλ. εἶνε ὅτι ἡ ἜἘκ- 
κλ]α ὡς ναὸς τοῦ Θεοῦ εἶνε συγχρόνως οἰκο- 
δόμημα, ὅπερ ᾠκοδομήθη ἤδη καὶ οἰκοδόμημα 

'.. ὅπερ οἰκοδομεῖται. Ἡ ᾿Ἐκκλησὶα ἑπομένως ἔχει 

-.. ἀπόψεις, αἵτινες ἀνήκουν εἰς αὐτὸν τοῦτον τὸν 

σκελετὸν καὶ τὴν οὐσίαν καὶ δὲν δύνανται νὰ 

μεταβληθοῦν. ᾿Αλλ’ ἔχει ἄλλας ἀπόψεις αἴἵτι- 
νες ὑπόκεινται εἰς μεταβολήν. Αὐτὴ ἡ ζωὴ 
τῇς Ἐκκλησίας, ὡς ἐκδηλοῦται ἐν τῇ μαρτυρίᾳ 
της πρὸς τὰ ἴδια αὐτῆς μέλη καὶ πρὸς τὸν κό- 
σμον, χρήζει διαρκοῦς ἀνανεώσεως. Αἱ Ἔκκλ)αι 
δύνανται καὶ δέον νὰ βοηθοῦν ἀλλήλας ἐν τῇ 
σφαίρᾳ ταύτῃ δι’ ἀμοιβαίας ἀνταλλαγῆς σκέ- 
ψεων καὶ ἐμπειρίας. Αὐτὴ εἶνε ἡ σημασία τοῦ 
ἔργου μελέτης τοῦ Π.Σ.Ε. καὶ πολλῶν ἄλλων 
ἐνεργειῶν του. Δὲν πρόκειται νὰ ἐπιθέσῃ ἰδιαί- 
τερον τύπον σκέψεως καὶ ζωῆς ἐπὶ τῶν Ἐκκλ)ῶν. 
᾿Αλλ᾽ οἰαδήποτε ἐμβάθυνσις ἐγένετο ὑπὸ μιᾶς 
ἤ ἄλλης ᾿Εκκλησίας διὰ τῆς κοινῆς μελέτης, θὰ 
γίνῃ προσιτὴ εἰς ὅλας τὰς Ἐκκλησίας, «χάριν 
τῆς οἰκοδομῆς τοῦ Σώματος τοῦ Χριστοῦ». 
Οὐδεμία τῶν θετικῶν αὐτῶν ἀπόψεων, αἵτι- 
γες περιέχονται ἐν τῇ ὑπάρξει τοῦ Π.ΣΕ., εὖ- 
ρηται εἰς σύγκρουσιν πρὸς τὰς διδ)λίας τῶν 
᾿Ἐκκλησιῶν-μελῶν. Πιστεύομεν διὰ τοῦτο ὅτι 
οὐδεμία Ἐκκλ)ία δέον νὰ φοβῆται, ὅτι συμµε- 
τέχουσα τοῦ Π.Σ. Ε. διατρέχει τὸν κίνδυνον ν᾿ 
ἀπολέσῃ ὅ,τι ἐκληρονόμησε. 
-. Ἐφ᾽ ὅσον ἡ μεταξὺ τῶν ᾿Ἐκκλ)ῶν συνδιάλε- 
-ξις ἀναπτύσσεται καὶ ἐφ᾽ ὅσον αἱ Έκκλ)αι εἰσ- 
έρχονται εἰς στενωτέραν ἐπαφὴν πρὸς ἀλλή- 
λας, ἐπὶ τοσοῦτον θ᾽ ἀντιμετωπίσουν νέας ἀ- 
ποφάσεις καὶ προβλήματα. Διότι τὸ Συμβούλι- 
ον ὑφίσταται ἵνα συντρίβῃ τὸ ἀδιέξοδον µετα- 
-ξὺ τῶν Ἐκκλησιῶν. 
.. Ἀλλ᾽ ἐπ’ οὐδενὶ λόγῳ Ἐκκλησία τις θὰ πιε- 

-.. οθῇ ἵνα λάβῃ ἀπόφασιν ἐναντίον τῆς πεποιθή- 

σεως ἢ τῆς θελήσεώς της. Αἱ Ἐκκλησίαι παραμέ- 

- νοῦν ἐντελῶς ἐλεύθεραι ἐν τῇ ἐνεργείᾳ, εἰς ἣν 

ἐπὶ τῇ βάσει τῶν πεποιθήσεων των καὶ ὑπὸ τὸ 
φῶς τῶν ον ἐπαφῶν θὰ προβοῦν ἤ 


; ο κ σχν ὨδΤερν 

Λίαν πραγματικὴ ἑνότης ἀνεκαλύφθη κατὰ 
τὰς οἰκουμενικὰς συναντήσεις, ἥτις εἶνε τὸ πο- 
λυτιμότερον στοιχεῖον τῆς ζωῆς τῶν, δι᾽ ὅσους 
συνεργάζονται ἐν τῷ Π.Σ.Ε. Ἢ ἑνότης αὐτὴ 
ὑφίσταται καὶ λαμβάνομεν αὐτὴν κατ᾽ ἐπα- 
νάληψιν παρὰ τοῦ Κυρίου ὥς δῶρον, τοῦ ὁ- 
ποίου δὲν εἴμεθα ἄξιοι. Δοξάζομεν τὸν Θεὸν 
διὰ τὴν πρόγευσιν αὐτὴν τῆς ἑνότητος τοῦ λαοῦ 
Αὐτοῦ καὶ συνεχίζομεν τὸ ἔργον, εἰς ὃ ἐκάλε- 
σεν ἡμᾶς ἀπὸ κοινοῦ. Διότι τὸ Συμβούλιον ὑ- 
πάρχει ἵνα ὑπηρετῇ τὰς Ἐκκλησίας, ἐφ᾽ ὅσον 
παρασκευάζονται νὰ συναντήσουν τὸν Κύριον, 
“Όστις γινώσκει μίαν μόνον Ποίμνην. 
Μετάφρασις ἲ Ὁ Θυατείρων ΓΕΡΜΑΝΟΣ 

ΣΗΜΕΙΩΣΙΣ. Περὶ τῆς ἀνωτέρω ᾿Εκθέσεως. ἡ Κ. 
᾿Επιτροπὴ ἐδήλωσεν ὅτι δέχεται αὐτὴν καὶ τὴν συνι- 
στᾷ εἰς τὰς ᾿Εκκλησίας πρὸς μελέτην καὶ σχολια- 
σμὸν. 

ΕΚΘΕΣΙΣ ΠΕΡΙ ΤΟΥ ΕΝ ΤΟΝΌΝΤΟ ΣΥΝΕΔΡΙΟΥ 

ΠΡΟΣ ΤΟ ΟΙΚΟΥΜΕΝΙΚΟΝ ΠΑΤΡΙΑΡΧΕΙ͂ΟΝ 
"Α0. 6975 

Παναγιώτατε Δέσποτα, 

Αἰσίως συμπληοώσας τὴν συμμετοχήν µου εἰς τὰς 
ἐργασίας τοῦ ὂν Τορόντο τοῦ Καναδᾶ συνελϑόντος 
κατὰ τὸ ἔτος τοῦτο Συνεδρίου τῆς Κεντρικῆς Ἔπι- 
τροπῆς τοῦ Παγκοσμίου Συμβουλίου τῶν ἜἝχκκλη- 
σιῶν, 8--15 Ἰουλίου, ὑποβάλλω ὧδε σύντομον ἔκ- 
ϑεσιν τῶν ὑπ᾽ αὐτῆς πεπραγμένων. "Ως συνήϑως, 
τῆς Κ. Ἐπιτροπῆς προηγήϑη ἢ ᾿Εχτελεστικὴ Ἔπι- 
τροπή, τῶν ἐργασιῶν τῆς ὁποίας ὡσαύτως μετέσχον 
ἀπὸ 4---8 "Τουλίου. 

Τῶν ἐργασιῶν τῆς Κ. Επιτροπῆς μετέσχον ἅπαντα 
τὰ μέλη της ἀνερχόμενα εἰς 90, εἴτε ἁμέσως εἴτε δι’ 
ἀναπληρωτῶν, ὑπὸ τὴν προεδρείαν τοῦ Επισκόπου τοῦ 
(Οπίσπεβίετ Ῥσ. Ω. Κ. Α. ΒΕ]. Ἔκ τῶν 5 Ἑλλήνων 
τῶν δικαιουμένων νὰ μετάσχουν ὧς ἀντιπρόπωπόι 
τοῦ Οἴκουμ. Πατριαρχείου καὶ τῆς "Εκκλησίας τῆς 
“Ἑλλάδος, παρέστην μόνος, ἔχων συνοδὸν τὸν αἰδεσ. 
Καϑηγητὴν Ὀτ 5. Εἰοτονον καὶ τὸν ἐκτάκτως 
κληθέντα Καϑηγ. τοῦ ἐν Παρισίοις Ἰνστιτούτου- 
Ι,. Ζαπᾶος. Φϑάσας εἰς Τορόντο, ἔλαβον ἐπιστολὴν 
τοῦ Ιζαϑηγητοῦ κ. ᾿Αλιβιζάτου, ἐν ᾗ καὶ ἀντίγραφον 
τῆς πρὸς τὸν Μακαρ. ᾿Αρχιεπίσκοπον ᾿Αϑηνῶν πι- 
στολῆς του, δι᾽ ἧς οὗτος ἐδικαιολόγει τὴν μὴ ἀναχώ- 
ρησίν του διὰ Τορόντο. “Ολόγος αὐτῆς ὑπῆρξαν καὶ αἵ 
πολλαὶ του ἀσχολίαι ὣς Γραμματέως διὰ τὴν προ- 
παρασκευὴν τῶν ἑορτῶν τοῦ ἐπιόντος ἔτους, ἀλλ᾽ 
ἰδίᾳ «διότι ἡ Ἵ. Σύνοδος τῆς “Ελλάδος δὲν προέ- 
βη καϑ᾽ ὅλους τοὺς μῆνας, ἀπὸ παρ. Σεπ)ρίου---Μαΐ 
ου, εἰς οὐδεμίαν ἀπόφασιν, ἂν ἡ "Εκκλησία τῆς Ἑλ- 
λάδος ϑὰ μετάσχῃ ἢ οὗ τῶν ἐργασιῶν τοῦ ἐν ᾿Αμ- 
στελλοδάμῳ πρὸ διετίας συγχροτηϑέντος []Ιαγχ. 
Συμβουλίου τῶν ᾿Εκκλησιῶν». 

Τόσον ἐν τῇ ᾿Εκτελεστικῇ ᾿Ἐπιτροπῇ, ὅσον καὶ ἐν 
τῇ Κ. Ἐπιτροπῇ λαβὼν τὸν λόγον προσεπάϑησα νὰ 
δικαιολογήσω τὴν καϑυστέρησιν ταύτην, ἀλλ᾽ ἀγνοῶ 
ἂν ἐπέτυχον τοσούτῳ «ὀλιγώτερον, ὅσῳ πολλὰ τῶν 
μελῶν, βαυκαλισϑέντα ὑπὸ τῶν περυσινῶν δηλώσεων 

τοῦ κ. ᾿Αλιβιζάτου, ἀνέμενον πρόσκλησιν αὐτῶν, ὅ- 
πως τὸ ἑπόμενον ἔτος συνέλϑωσιν ἐν ᾿Αϑήναις. 

Δ ἐργασίαι τῆς Ι(.Επιτροπῆς ἤρχισαν διὰ δημοσίας 
Χοινῆς προσευχῆς μ.μ. ἐν τῷ κεντρικῷ Ναῷ τῆς 
Ἥνωμ. Ἐκκλησίας τοῦ Ιαναδᾶ ἓν Τορόντο, Μεϑο. 
διστικῆς, Πρεσβυτεριανῆς, Κονκρεκασιοναλιστικῆς, 
καϑ᾽ ἣν ὤμίλησεν ὃ Λουϑηρανὸς ἀντιπρόεδρος τῆς 
Κ. ᾿Επιτροπῆς. Τὴν πρωΐαν διὰ τοῦ ἀσυρμάτου µετε- 
δόϑησαν κήρυγμα καὶ προσευχαὶ ὑπὸ τοῦ Ἐπισχκόπου 
Βεἰϊ καὶ ἐμοῦ, καϑ᾽ ὅλην τὴν ᾿Αμερικὴν χαὶ τὸν Κα- 
γαδᾶν. ᾿Ἐπιφυλασσόμενος νὰ ὑποβάλω βραδύτερον 
μεταφράσεις τῶν σπουδαιοτέρων ἀποφάσεων, περιο- 
οίζομαι σήμερον εἰς περίληψιν τῶν κυριωτέρων ἔρ- 
γῶν τῆς Κ. ᾿Επιτροπῆς. 

1. Ἠχροάσϑη καὶ ἐδέχϑη τὴν Ἔκϑεσιν τοῦ [. 
Γραμματέως τοῦ Συμβουλίου Υίβόεν {"Ἠοοῖ! περὶ 
τῆς σημερινῆς ϑέσεως τοῦ ΠΠαγκ. Συμβουλίου, συνη- 
γορήσαντος ὑπὲρ τῆς ποιοτικῆς μᾶλλον ἢ ποσοτικῆς 
προόδου τοῦ Π. Συμβουλίου. 

9. "Εδέχϑη περιληπτικὴν Ἔκϑεσιν τῆς Ἔπιτρο- 
πῆς ἐπὶ τῶν Λιεῦν. “Ὑποϑέσεων περὶ ϑρησχ. ἔλευ- 
ϑερίας ἐν χώραις ἔνϑα ἐπικρατεῖ ὃ Μουσουλμανι- 
σμὸς καὶ ἥ Καϑολικὴ ᾿Εχκλησία, τῶν νομοϑετικῶν 
Λιατάξεων καὶ τῆς καταπατήσεως αὐτῶν ὅσον ᾱ- 
φορᾷ τὴν ϑρησχ. ἐλευϑερίαν ἐν ταῖς χώραις ταύταις. 
Ἐπὶ τῇ βάσει τῆς ᾿Εκϑέσεως ταύτης ἥ Κ. Ἔπιτρο- 
πὴ προέβη εἰς σχετικὰς ἀποφάσεις περὶ ϑρησκευτικῆς 
ἐλευϑερίας. 

3. Εδέχϑη καὶ συνέστησεν εἶς τὰς Ἔκκ)ας ὅπως 
μελετήσουν καὶ ἀναφέρουν τὰς ἀπόψεις των, τὴν 
πρώτην πλήρη ᾿Εχϑεσινπερὶ τῆς σημασίας τοῦ Παγα. 
Συμβουλίου τῶν ᾿Εκκλησιῶν, πραγματευομένην τὸ 
ζήτημα τί τὸ Συμβούλιον περιλαμβάνει καὶ τί δὲν 
περιλαμβάνει διὰ τὰς ἀποτελούσας μέλη του Εκκλη- 
σίας ἓν ταῖς πρὸς ἀλλήλας σχέσεσιν. ΗΕχϑεσις αὐτή, 
τιτλοφορουμένη «ἢ ᾿Εκκλησία, αἱ ᾿Εκκλησίαι καὶ τὸ 
Παγκ. Συμβούλιον τῶν ᾿Εχκλησιῶν», προὐκάλεσεν 
εὐρεῖαν συζήτησιν, ἧς συμμετέσχομεν καὶ οἳ Ὄρϑό- 
δοξοι, ἐπιμείναντες ὅπως γένηται δεκτὴ ἡ πρότα- 
σις «ὅτι καὶ ᾿Εχκλησίαι πιστεύουσαι περὶ ξαυτῶν ὅτι 
εἶνε αἱ μόναι ὀρϑαὶ» δύνανται νὰ μµετέχωσι τοῦ Συμ- 
βουλίου. Τὴν "Εχϑσιν ταύτην ϑέλω μεταφράσῃ ἀ- 
κεραίαν καὶ ϑέλω ἀποστείλῃ. βραδύτερον. 

4. Συζητηϑέντος τοῦ ζητήματος τῆς συγκροτήσεως 
τῆς δευτέρας Συνελεύσεως τοῦ Συμβουλίου, ἐγένετο 
δεκτὸν Σχέδιον, καϑ᾽ ὃ τὸ κύριον ϑέμα συζητήσεως 
ἓν τῇ Γ. Συνελεύσει ϑὰ εἶνε «ἡ βεβαίωσις ὅτι ὃ 
᾿]ησοῦς Χριστὸς ὥς Κύριος εἶνε ἥ μόνηξλπὶς τῆς Εκ- 
Χλησιῶν καὶ τοῦ κόσμου». Ἧ ἐπὶ τούτῳ δρισϑεῖσα 
"Επιτροπὴ 9᾽ ἀσχοληϑῇ περὶ. τὰς λεπτομερείας τοῦ 
ϑέματος καὶ 97 ἀναφέρῃ κατὰ τὰς συνεδρίας τῆς Κ. 
᾿Επιτροπῆς τοῦ ἑπομένου ἔτους. 

δ. ᾿Εδέχϑη τὴν ἐτησίαν "Εχϑεσιν τῆς ᾿Επιτροπῆς 
ἐπὶ τῶν Διεϑ. ὑποθέσεων ὥς καὶ ἰδιαιτέραν αὐτῆς 

τοιαύτην συγιστῶσαν εἷς τοὺς. χοιστιανοὺς νὰ μὴ 
ὑπογράψουν τὴν «Ἔκχκλησιν τῆς Στοκχόλμης», ἥτις 
ὑπηγορεύϑη ὑπὸ τῶν δῆϑεν τῆς παγκοσμίου εἰρήνης 
κηδομένων Κομμουνιστῶν. 


60. ᾿Εγένετο δεκτὸν τὸ χείμενον ἐπιστολῆς, δι᾽ ἧς 


' 


Ἴ Νοεμβρίου 1950, "Αριθ. 21 . 


ῥκφράζεται συμπάϑεια καὶ ἐνϑάρρυνσις πρὸς τοὺς ἓν 
Κορέᾳ χριστιανοὺς καὶ ἐνεκρίϑη δήλωσις ὑποστηρί- 
ζουσα τὴν ἐνέργειαν τῶν Ἥν. ᾿Εϑνῶν ἐνΚορέᾳ καὶ 
ἀξιοῦσα ὅπως ἀποφευχϑῇ ἡ χρῆσις ἁτομικῆς βόμβας 
ἢ βακτηριολογικῶν ὅπλων. 

τ. Ἡ Κ. ᾿Ἐπιτροπὴ προέβη ὡσαύτως εἷς ἀποφά- 
σεις π8ρὶ φυλετικῶν σχέσεων καὶ ἐνέκρινε σὴν ἆπο- 


στολὴν ᾿Επιτροπῆς ἔχ περισσοτέρων φυλῶν ἄπαρατι- ! 


ζομένης ὅπως ἐπισκεφϑῇ τὴν Ν. ᾿Δφρικὴν ἐξ ὀνό- 
ματος τοῦ []αγχ. Συμβουλίου. 

8. Ἡ Κ. ᾿Επιτροπὴ ἐνέκρινεν ἔκϑεσιν περὶ προ- 
σφύγων ἐν Εὐρώπῃ καὶ Κίνᾳ, ἐν Ἰγνδίαις, Πακιστάν, 
Κορέᾳ, καὶ συνέστησεν εἰς τὰς ᾿Εκκλησίας, ὅπως ἐν- 


τείνουν τὰς προσπαϑείας τῶν προσερχόμεναι ἐπίκου- 


τ πρὸς αὐτὰς. 
9. Ἐδέχϑη ἆ ὥσαύτως τὴν μῆεαιν Συνεδρίου συνελ.- 
ϑόντος ἐν τῷ Οἰκ. ᾿Ινστιτούτῳ τῆς Γενεύης περὶ 


διεϑγοῦς Λικαίου καὶ διώρισεν ᾿Επιτροπὴν πρὸς με-. 


λέτην καὶ ὑπόδειξιν νομοϑεσίας, προστατευούσης τοὺς 
διὰ λόγους συγειδήσεως ἀντιτιϑεμένους εἷς τὴν ὅπλο- 
φορίαν. ' 

10. "Ἤκουσε τὴν Εκϑεσιν τῆς Ἐπιτροπῆς περὶ 
Ζωῆς καὶ ᾿Βογασίας τῶν γυναικῶν ἐν τῇ ᾿Εκκλησίᾳ 
καὶ προέβη εἷς τὴν συμπλήρωσιν τῶν μον τῆς 
"Επιτροπῆς. 

11. ""Ἤχουσε καὶ ἐδέχϑη τὴν "Εκϑεσιν τῆς Ἔπι- 
τροπῆς τοῦ «Τμήματος Σπουδῶν», περὶ προόδου ἓν 
ταῖς νῦν σπουδαῖς χαὶ προσπαϑειῶν πρὸς ἀνάπτυξιν 
νέων μεϑόδων Οἰκουμ. σπουδῶν. 

12. Ἤκουσε καὶ ἐδέχϑη τὴν "Ἔκϑεσιν τῆς «Ἔπι- 
τροπῆς περὶ Πίστεως καὶ Διοικήσεως», ἥτις ἀνέφερε 
τὰ σχέδια αὑτῆς π6ρὶ προετοιμασίας καὶ συγκροτή- 
σεως Παγκοσμ. Συνεδρίου περὶ «Πίστεως καὶ Λιοι- 
κήσεως» ἓν Σουηδίᾳ κατὰ τὸ 1959. 

183. Ἤχουσε καὶ ἐδέχϑη τὴν "Ἔκϑεσιν τοῦ περὶ 
Νεολαίας Τμήματος, τὸ ὁποῖον ἀνέφερε τὴν δλοκλή- 
ρωώσιν τῶν ἐνεργειῶν του μετ᾽ ἄλλων Τμημάτων τοῦ 
Παγκ. Συμβουλίου, τὴν αὔξησιν τῆς συμμετοχῆς τῶν 
"Ὀρϑοδόξων, ἰδίᾳ Αντιοχείας καὶ Κύπρου, χαὶ ἔξαι- 


ρετικὴν ὑποδοχὴν τοῦ Προγράμματος τῶν Κατασκη:-. 


γνώσεων. 

14. Ὡσαύτως ἥκουσε καὶ ἐδέχϑη τὴν ᾿Ἔκϑεσιν 
περὶ τοῦ Οἶκ. Ινστιτούτου, ὅπερ ἐπροιχίσϑη τελευ- 
ταῖον διὰ νέας δωρεᾶς ἐχ 250 χιλ. δολ. πρὸς 
ὀξαγορὰν. καὶ διαρρύϑμισιν κτιρίου τοῦ Οἰκ. Ἴνστι- 
τούτου, ὧς καὶ "Ἔκθεσιν τῆς ᾿Επιτροπῆς περὶ τῆς 
γενομένης προόδου εἷς τὴν ἐπεξεργασίαν τῆς Ἴστο- 
ρίας τῆς Οἴκουμεν. Κινήσεως. 

15. Λίαν ἐγδιαφέρουσα, ὥς περιλαμβάνουσα καὶ 
τὴν μνείαν βοηϑημάτων διὰ τὴν : Ἐκκλησίαν τῆς 
Ἑλλάδος εἰς ὑλικὰ καὶ ὑποτροφίας, ἦτο ἢ Ἔκϑεσις 
τοῦ Τμήματος τῆς Διεκκλησιαστικῆς βοηϑείας καὶ 
τῆς ὑπηρεσίας τῶν Προσφύγων, τὴν δποίαν ὑπέβαλεν 
ὃ Διευϑυντὴς τοῦ Τμήματος. Τὴν "Εκϑεσιν ὑπεστή- 
ριξα διὰ ϑερμῶν λόγων, -ὣς προσωπικῶς ἀντιληφϑεὶς 


τὰς παρεχομένας ὑπὸ τοῦ Τμήματος “ὑπηρεσίας καὶ. 


εἷς τοὺς Ὀρϑοδόξους, καὶ ἐλήφϑησαν ἀποφάσεις ὅ- 
πως αἲἳ Ἔκκλ)αι καὶ ἓν τῷ μέλλοντι ξξακολουϑήσουν 
νὰ ὑποστηρίζουν τὸ ἹΤμῆμα. ᾿Απεφασίσϑη ὡσαύτως 


οποια 


[ριον σύσχεψιν περὶ πμ βοηθείας 

- καὶ ὀλιγομελῆ Διοικ. Ἐπιτροπὴν καὶ ἐσημειώϑη, εὖα- 

-ρέστως ᾗ μεγάλως βελτιωϑεῖσα οἰκονομικὴ: κατάστα- 

σις τοῦ Τμήματος. 

Ἵθλ 10. Ἐνεκρίϑη ἡ Ἔκϑεσις τῆς Οἰκονομ. Ἔπιτρο- 

.. πῆς ἥτις περιέλαβε: 

} ᾳ’ ἔντυπον λογοδοσίαν ἐξελεγχϑεῖσαν τοῦ 1949, 
β’ δήλωσιν περὶ τῆς ἐνεστώσης οἰκονομικῆς κατα- 
στάσεως, 

γ΄ προῦπολογισμὸν τοῦ 1951, 

:... δεκτός. 

σ Ἥ Οἰκονομικὴ Ἐπιτροπὴ πρὸς τούτοις. διένειμε 

Ν κατάλογον τῶν συνδρομῶν ἀπὸ μέρους τῶν μελῶν 

᾿Εχκλησιῶν, αἵτινες ἀπαιτοῦνται διὰ τὸ 1959. Ση- 

μειωτέον ὅτι τὰ Δ)}5 τῶν δαπανῶν καταβάλλονται 
ὑπὸ τῶν ἐν ᾿Αμερικῇ ᾿Εχκλησιῶν. 

ΐ 11. Ἐγένετο μετὰ λύπης δεκτὴ ἣ παραίτησις ἀπὸ 

ΐ τῆς προεδρείας τοῦ Π. Συμβουλίου τοῦ ᾿Αρχιεπ. Οὗ- 

ψάλης μετὰ τὴν ἀπὸ τοῦ ϑρόνου του παραίτησιν 

καὶ ἐξελέγη ὣς διάδοχός του ὃ γνωστὸς ὥς συνηγο- 

ν' ρήσας ϑερμῶς ὑπὲρ τῆς ἀποδόσεως τῶν ἝἙλληνοπαί- 

δων ἐπίσκοπος ἐν Νορβηγίᾳ. 

18, Ἠχούσϑη καὶ ἐγένετο δεκτὴ Ἔχϑεσις τῆς 
Γραμματείας περὶ διαδόσεως τοῦ Εὐαγγελίου καὶ 
τοῦ εὐρυτάτου ἐνδιαφέροντος, ὅπερ προὐκάλεσε, καὶ 
ἐγένετο δεκτὴ πρότασις τῶν 'Ηνωμ. Βιβλικῶν Ἔται- 
ρειῶν ὅπως προσϑέσουν εἷς τὴν Γραμματείαν πρὸς 
διάδοσιν τοῦ Εὐαγγελίου ἓν μέλος διὰ μίαν τριετίαν. 

19. "Ἤχουσεν Ἔκϑθεσιν τῆς μικτῆς Ἐπιτροπῆς 
ἐν μελῶν τῆς Λιεϑνοῦς Ἱεραποστολικῆς Ἐπιτροπῆς 
καὶ μελῶν τοῦ Παγκ. Συμβ. τῶν Ἕκχλ., περιλαμβά- 
νουσαν συνδεδυασμένην ἐνέργειάν των ἐν τῇ "Άπω 
᾽Ανατολῇ, τὴν σύστασιν Γραμματείας τῆς "Απω ᾿Α- 

- γατολῆς καὶ ἐξέτασιν τῶν οἰκουμενιχκῶν καὶ ἵεραπο- 
στολικῶν ἀπόψεων τῆς “Εκκλησίας, 

20. Ἐδέχϑη αἰτήσεις περὶ. ἐγγραφῆς ὧς μελῶν 
τοῦ Π. Συμβ. τῶν Ἔκκλ. ἐκείνων ἅτε ἐκπληρουσῶν 
τοὺς ὅρους πρὸς ἐγγραφὴν μετὰ ἒξ μῆνας ἀπὸ τοῦ νῦν: 

α’ τῆς Μεϑοδιστικῆς Ἔκκλ. τῆς Κεῦὐλάνης, 

β’ τῆς Εὐαγγελικῆς Ἔκκλ. τῆς Βορείου [Περσίας, 

Υ΄ τῆς Ἐκκλησίας τῆς Κεντρώας "Τάβας, 

δ΄ τῆς “Ὁμοσπονδίας. τῶν Λουϑηρανικῶν Ἐλκκλ. 

Μη ρύλ.,, Βραζιλίᾳ. 

Οὕτω ὃ ὅλος ἀριϑμὸς τῶν  ᾿Ἐκκλησιῶν-μελῶν 

τοῦ Π. Συμβουλίου ἀγῆλϑεν εἰς 160. 

.. 91. ᾿ΕἘδέχϑη ὅπως καὶ τὰ Συμβούλια τῶν ἐν Αὖ- 
στραλίᾳ καὶ Ν. Ζηλανδίᾳ Ἔκχλ. καταλεγῶσι µετα- 
ξὺ τῶν ;ϑνιχκῶν ἐκείνων Συμβουλίων, μεϑ᾽' ὧν τὸ 
Π. Συμβούλιον εὑρίσκεται εἷς ἐπισήμους σχέσεις. 

22. Ὡρίσϑη ὅπως ἡ Κ. ᾿Επιτροπὴ συνέλϑη κατὰ 
μὲν τὸν Αὔγουστον τοῦ 1951 ἀπὸ 4-11 ἐν Γενθύῃ, 
κατὰ δὲ τὴν α’ ἑβδομάδα τοῦ Αὐγούστου 1962 ἐν 

-.. Σκανδιναβίᾳ.. 

983. ἘΣ ἀφορμῆς τοῦ ἓν Τορόντο συγκροτηϑέντος 
Συνεδρίου τῆς Κ. ᾿Ἐπιτροπῆς τὸ Πανεπιστήμιον 


ὅστις καὶ ἐγένετο 


- 


- τοῦ Τορόντο. ἀπεφάσισε γὰ τιμήση διὰ τοῦ τίτλου . 


.. ποῦ «ΔΛιδάκτορος τῆς Θεολογίας» 19 ἐκ τῶν μελῶν 
Πο -της, μεταξὺ τῶν ὁποίων καὶ ὃ ὑποφαινόμενος. Ἡ 


᾿Θαυματουργοῦ Σπυρίδωνος Λείψανον 

ΒΑΣΙΛΕΙ͂ΟΝ ΤΗΣ ΕΛΛΑΆΔΟΣ᾽ 


ΟΜΗΤΡΟΠΟΛΙΤΗΣ ΚΕΡΚΥΡΑΣ ΚΑΙΠΑΞΩΝ 
ΜΕΘΟΔΙ͂ΟΣ 
᾿Αριϑ. Πρωτ, 8490 
Περὶ διευρύνσεως τῆς κατὰ τὴν 11 Αὐγούστου ἐν Κερ- 
κύρα τελουμένης τοστικῆς ἑορτῆς τοῦ "Αγίου καὶ Θαυ- 
ματουργοῦ Σπυρίδωνος. 
ΑΠΟΦΑΣΙΣ 


Τὸ Ἱερὸν καὶ Σεβάσμιον Λείψανον τοῦ “Αγίου καὶ 
Θαυματουργοῦ Σπυρίδωνος, ἀποκείμενον εἰς τὸν ἐν 


' τῇ πόλει Κερκύρᾳ φερώνυμον αὐτοῦ Ναόν, ἐκτίθεται 


εἰς νυχθημερινὴν προσκύνησιν ἀπὸ τῆς 11 Δεκεμβρίου 
καθ' ὥραν 11 πμ, μέχρι τῆς 13 Δεκεμβρίου καὶ 4ης 
μ.μ. ὥρας. Ἡ προσκύνησις αὕτη, καθιερωμένη κατὰ 
τὴν κυριώνυμον πανορθόδοξον ἑορτὴν τοῦ Αγίου καὶ 
Θαυματουργοῦ Σπυρίδωνος, γίνεται εἰς ἐποχὴν χειμέ- 
ριον, καθ’ ἥν, ἕνεκα καὶ τῆς νησιωτικῆς καὶ τῆς ἐκ 
γεωγραφικῆς θέσεως καὶ ἀποστάσεως ἀποκεντροτικό- 
τητος τῆς Κερκύρας, ἐξυπηρετεῖ κυρίως τὸν Κερκυραῖΐ- 
κὸν Λαόν. 

᾿"Επ’ ἴσης τὸ “Ἱερὸν καὶ Σεβάσμιον τοῦ “Αγίου καὶ 
ἐκτίθεται εἰς 
προσκύνησιν νυχθημερινὴν. ἀπὸ τοῦ Μεγάλου Σαββά- 
του καθ’ ὥραν 10 καὶ 30’ π.μ., μέχρι τῆς Τρίτης τοῦ 
Πάσχα ἡμέρας καὶ 5 μ.μ. ὅρας. Καὶ ἡ προσκύνησις 
αὕτη ὅμως, ἕνεκα τῆς πασχαλίου ἑορτῆς, καθ᾿’ ἣν ὁ 
"Ορθόδοξος Χριστιανικὸς Λαὸς ἑορτάζει τὸ “Αγιον 
Πάσχα κατ᾽ οἶκον, ἐξυπηρετεῖ καὶ πάλιν μόνον τὸν 
Κέρκυραϊκὸν Λαόν. 

᾿Αντιθέτως, κατὰ τὴν πρώτην Κυριακὴν τοῦ Νοεμ- 
βρίου, τὴν Κυριακὴν τῶν Βαΐων, καὶ τὴν 11 Αὐγούστου, 
τελεῖται μόνον Λιταγεία διὰ περιφορᾶς τοῦ “Ἱεροῦ καὶ 
Σεβασμίου Λειψάνου τοῦ "Αγίου καὶ Θαυματουργοῦ 
Σπυρίδωνος, καθιερωµμένης ἑκάστης αὐτῶν καὶ τῆς 
διαδρομῆς διὰ Διαταγμάτων τῆς ἄλλοτέ ποτε κατε- 
χούσης τὴν Κέρκυραν "Ενετικῆς Δημοκρατίας. 

'Επειδὴ δέ: 


1) Πλῆθος.᾿Ορθοδόξου Χριοστιανικοῦ Λαοῦ ἐκ τῆς 
ΥΕ Τι:ΤΙΙτ ΙΗ - - . ῑῑ«ΤἈΤΟΑΗΠΓΤΙΠΙΗμητηττΤη 


ἀναγόρευσις ἐγένετο πανηγυρικὴ ἐν τῇ αἰϑούσῃ τῶν 
τελετῶν τοῦ Πανεπιστημίου (Οοσπνοςσαίίοη ΗΩα|], 
προηγήϑη δὲ αὐτῆς ἐν ἐπισήμῳ περιβολῇ εἴσοδος 
τῶν ᾿Αχαδημ. ᾿Αρχῶν καὶ τῶν ὑποψηφίων. Ὁ ἄν- 
τιπρύτανις τοῦ ΙΠΙανεπ. καὶ ᾿Αρχιεπίσχ. Καναδᾶ ἆ- 
πένειμε τὰ διπλώματα, οἱ δὲ ὑποψήφιοι προσχλη- 
ϑέντες περιεβλήϑησαν. δυὰ τῇς Πανεπιστ. τηβένου 
καὶ ὑπέγραψαν ἕ ὂν τῷ ἐπὶ τούτῳ βιβλίῳ. Ὃ Διοιχκη- 
τὴς ὡσαύτως τοῦ Οπζατίο, οὗ πρωτεύουσα τὸ Τορόν- 
το, ὑπεδέχϑη τοὺς συνέδρους ἐν τῷ Κυβεονητικῷ 
Μεγάρῳ καὶ μετὰ πολλοῦ ἐνδιαφέροντος εἶπεν ὅτι 
παρηκολούϑησε διὰ τοῦ Τύπου τὰς ἐργασίας τοῦ 
Συνεδρίου. 
Ἐπωφελήϑην τῆς ἐκεῖϑεν τοῦ ᾿Ατλαντικοῦ πα- 
ρουσίας μου νὰ μεταβῶ ἐπὶ ἑβδομάδα εἷς Ν. “Ὑόρ- 
Χην καὶ νὰ τύχω ἀδελφικῶν περιποιήσεων παρὰ τοῦ 
Σεβ. ᾿Αρχιεπ. ᾿Αμερικῆς, ἄρτι ἐπανακάμψαντος ἐκ 
Ν. ᾿Αμερικῆς, ὅπου μετέβη ἀεροπορικῶς. 
"Υποβάλλων τὰ ἀνωτέρω διατελῶ 
μετὰ βαϑυτάτου σεβασμοῦ, 
ἀγαπητὸς ἐγ Χριστῷ ἀδελφὸς, 
{ Ὁ Θυατείρων ΓΕΡΜΑΝΟΣ 
Λονδῖνον τῇ 7 Αὐγούστου 1950 


354 -. ΨΕΚΛΗΣΙΑ 


"Επτανήσου, ἐκ τῆς ἀπέναντι τῆς νῆσου Κερκύρας Ἢ- 
πειρωτικῆς χώρας, τῆς Αἰτωλοακαρνανίας, τῆς λοι- 
πῆς Στερεᾶς Ἑλλάδος καὶ ἄλλων ᾿Επαρχιῶν τοῦ Ἑλ- 
ληνικοῦ Κράτους, ἐνίοτε δὲ καὶ ἐκτὸς αὐτοῦ, προσέρ- 
χονται εἰς τὴν Κέρκυραν διὰ τὴν 1] Αὐγούστου, ἐπὶ 
σκοπῷ παρακολουθήσεως τῆς Λιτανείας καὶ Προσκυ- 
νήσεως τοῦ “Ἱεροῦ καὶ Σεβασμίου Λειψάνου τοῦ ’Α- 
γίου καὶ Θαυματουργοῦ Σπυρίδωνος, κατὰ δὲ τὴν 
ἡμέραν ταύτην δὲν ἐκτίθεται εἰς Προσκύνησιν. 

2) Κατὰ τὴν 11 Αὐγούστου ἕνεκα καὶ τῆς καταλλή- 
λου ἐποχῆς προσέρχονται ἢ κομίζονται πολλοὶ ἀσθε- 
νεῖς, οἵτινες προσπίπτουσιν ἐξαιτούμενοι τὴν ἀντιλή- 
ψει τοῦ ᾿Αγίου καὶ Θαυματουργοῦ Σπυρίδωνος βοή- 
θειαν τοῦ Θεοῦ, τοῦτο δὲ συντελεῖ εἰς μείζονα στή- 
ριξιν τῆς πίστεως, ὁ δὲ μὴν Αὔγουστος εἶναι καταλ- 
ληλότερος διὰ τὴν προσέλευσιν τῶν πιστῶν, 

3) Τὸ φαινόμενον τοῦτο τῆς πίστεως συντελεῖ εἰς 
ἀντίδρασιν κατὰ τῶν ἀντιθρησκευτικῶν καὶ ἀντεθνι- 
κοελληνικῶν προπαγανδῶν, ! 


4) 'Ο. μὴν Αὔγουστος εἶναι διὰ τὴν Κέρκυραν καὶ 
μὴν ἐξαιρετικῆς τουριστικῆς κινήσεως, ἡ δὲ ἀρτιωτέρα 
ρύθμισις τῆς τοπικῶς ἑορτίου ἡμέρας τῆς 1] Αὐγού- 
στου θὰ διευκολύνῃ καὶ τὴν θρησκευτικὴν κίνησιν καὶ 
θὰ συντελῇ εἰς τόνωσιν τοῦ θρησκευτικοῦ συναισθή- 
ματος, 


Διὰ ταῦτα 


1) Λαμβάνοντες ὑπ᾽’ ὄψει τοὺς ὡς ἄνω ἐκτεθέντας 
λόγους, 

2) ᾿Αποσκοποῦντες εἰς τὴν θρησκευτικὴν ἐξυπηρέτη- 
σιν τῶν ἐξ εὐλαβείας πρὸς τὸν “Αγιον Σπυρίδωνα 
προσερχομένων προσκυνητῶν, 


3) ᾿Αποβλέποντες εἰς τὴν ἱκανοποίησιν τοῦ θρησκευ- 
τικοῦ συναισθήματος τῶν προσκυνητῶν καὶ γενικῶς 
τοῦ Λαοῦ, 


4) ᾿Ενδιαφερόμενοι διὰ τὴν τόνωσιν τῆς πίστεως ὡς 
ἀντίρροπον κατὰ τῶν ποικιλωνύμων καὶ πολυμόρφων 
προπαγανδῶν, 

5) Θεωροῦντες ἀναγκαίαν τὴν ἐνίσχυσιν καὶ προώ- 
θησιν τῆς ᾿Ορθοδόξου θρησκευτικῆς καὶ προσκυνημα- 
τικῆς κινήσεως ἐν Κερκύρᾳ καὶ ἀπὸ “Ελληνοεθνικῆς 
ἀπόψεως, 

Ἔν τῇ κατὰ θείαν εὐδοκίαν τοῦ δομήτορος τῆς ᾿Α- 
γίας ἡμῶν ᾿Ορθοδόξου ᾿Εκκλησίας Κυρίου καὶ Θεοῦ 
καὶ Σωτῆρος ἡμῶν ᾿]ησοῦ Χριστοῦ, ἀρχιερατικῇ καὶ 
Ποιμαντορικῇ ἰδιότητι ἡμῶν, μόνου Κανονικοῦ ᾿Αρχιε- 
ρέως καὶ Μητροπολίτου τῆς “Ἱερᾶς Μητροπόλεως Κερ- 
κύρας καὶ Παξῶν 


᾿Αποφασίζοµμεν 


Καθιεροῦμεν τριήμεγον προσκύνημα τοῦ “Ιεροῦ καὶ 
Σεβασμίου Λειψάνου τοῦ 'Αγίου καὶ Θαυματουργοῦ 
Σπυρίδωνος, ἐκτιθεμένου εἰς προσκύνησιν ἡμέρας τε 
καὶ νυκτὸς ἀπὸ τῆς 11 Αὐγούστου καὶ ὥρας 10 πρὸ 
μεσημβρίας, μετὰ τὴν ἐπάνοδον τῆς καθιερωμένης Λι- 
τανείας, μέχρι τῆς 13 ἰδίου μηνὸς καὶ ὥρας 5 καὶ 30’ 
μ.μ, ὁπότε λήγει τὸ ἱερὸν προσκύνημα κατὰ τὴν εἰθι- 
σμένην ἱεροτελεστικὴν τάξιν. 

Ἢ παροῦσα ἀπόφασις ἐκδίδοται τῇ 22 Σεπτεμβρίου 
τοῦ χιλιοστοῦ ἐννεακοσιοστοῦ πεντηκοστοῦ σωτηρίου 
ἔτους, ἡμέρᾳ Παραοκευῇ καὶ ὥρᾳ δεκάτῃ π.μ., δημο- 
σιευθήσεται δὲ διὰ τοῦ ὑπὸ τὸν τίτλον «'Ενκλησία» 
ἐπισήμου ὀργάνου τῆς Ἐκκλησίας τῆς 'Ελλάδος. . 

Γ. Ὁ Κερκύρας καὶ Παξῶν ΜΕΘΟΔΙΟΣ 


καλῇ να 
1ο Ν 


1 Νοεμβρίου 1950, Αριθ. 21 


ΤΟ ΝΕΟΝ ΔΟΓΜΑ 
δ 


Ἡ Ρωμαιοκαθολικὴ Ἐκκλησία ἐγένετο καὶ 
πάλιν κατὰ τὸν τελευταῖον τοῦτον καιρὸν ση- 
μεῖον ἀντιλεγόμενον εἰς ὁλόκληρον τὸν χριστια- 
νικὸν κόσμον ἐξ ἀφορμῆς τῆς ἐπικειμένης ἀνα- 
κηρύξεως ὑπὸ τοῦ Πάπα τοῦ νέου δόγματος 
τῆς εἰς οὐρανοὺς σωματικῆς μεταστάσεως τῆς 
Παρθένου Μαρίας ". 

“Ολόκληρος ὁ προτεσταντικὸς κόσμος, ὅστις 
ὡς γνωστὸν ἀποκρούει τὴν λεγομένην Μαριο- 
λατρείαν, θεωρεῖ τὴν ἀνακήρυξιν τοῦ νέου δόγ: : 
ματος ὡς νέον ἔναυσμα διαιρέσεως τῆς χριστια- 
νικῆς οἰκογενείας ἐκτοξευόμενον ἐκ τοῦ Βατικα- 
νοῦ, καθ᾽ ἣν στιγμὴν ἐξ αὐτοῦ προῆλθε πρό τι- 
νος φωτεινὴ ἀκτὶς ἐλπίδος πιθανῆς συνεργασίας 
ἀὐτοῦ μεθ᾽ ὁλοκλήρου τοῦ χριστιανικοῦ κόσμου, 
ἐπὶ δημιουργίᾳ καὶ ἰσχυροποιήσει ἑνιαίου χρι- 
στιανικοῦ μετώπου ἐναντίον τοῦ ἐκ τοῦ ἀθέου 
κομμουνισμοῦ προερχομένου πνευματικοῦ κιν- 
δύνου ἀνατροπῆς τῆς ἐν τῷ κόσμῳ θεϊκῆς τά- 
ξεως. 

Ἐνδεικτικὸν μάλιστα εἶναι ὅτι ἡ ᾿Αγγλικα- 
νικὴ Ἐκκλησία, ἡ μέση ὡς γνωστὸν μεταξὺ 
προτεσταντισμοῦ καὶ καθολικισμοῦ ἱσταμένη καὶ 
ἱκανὴν τιμὴν πρὸς τὴν Παρθένον Μαρίαν ἄπο-, 
νέμουσα, διὰ τῶν δύο αὐτῆς ᾿Αρχιεπισκόπων 
Κανταουρίας καὶ Ὑόρκης καὶ ἄλλων κληρικῶν 
καὶ θεολόγων ἐξεδηλώθη κατ᾽ ἐπισημότερον 
τρόπον κατὰ τῆς ἀνακηρύξεως τοῦ νέου δόγμα- 
τος, ὡς ἀντιτιθεμένου εἰς τὴν ἰδέαν τῆς καλ- 
λιεργείας τῆς ἑνώσεως (ἐφ᾽ ὅσον προβάλλεται 
ἀξίωσις πίστεως, ἀναγκαίας δι᾽ αὐτὴν τὴν ψυ- 
χικὴν σωτηρίαν, εἰς ἀντικείμενον μὴ γενόμενον 
δεκτὸν ὑπὸ τῶν προτεσταντικῶν ἐκκλησιῶν), 
καὶ ὡςἀποτελοῦντος ἄρνησιν τῆς γενικῆς προσ- 
παθείας πρὸς ἕνωσιν ἔστω καὶ μελλοντικὴν 
ὁλοκλήρου τοῦ χριστιανικοῦ κόσμου. 

Ὡς γνωστὸν αἱ διαµαρτυρόμεναι ἐκκλησίαι 
κατὰ τὸ πλεῖστον ὁμοῦ μετὰ τῆς ἀπορρίψεως 
τῆς τιμῆς τῶν ἁγίων---ὑπὸ τὴν ἔννοιαν ὑφ᾽ ἥν 
αὕτη ὑφίσταται εἰς τὰς καθολικὰς καὶ τὰς ὀρθο- 
δόξους ἐκκλησίας--ἀπορρίπτουν καὶ τὴν ἰδιαι- 
τέραν τιμὴν εἰς τὴν Παρθένον Μαρίαν, δι᾽ ἣν 
πολλοὶ ἐξ αὐτῶν δέχονται ὅτι, ετὰ τὴν ἐνσάρ- 
κωσιν τοῦ Θείου Λόγου, ἀπέκτησεν αὕτη ἐκ΄ 
τοῦ ᾿Ιωσὴφ ἕτερα τέκνα, ἅτινα εἶναι οἱ λεγό- 
μενοι ἀδελφοὶ τοῦ Κυρίου. : 

Ἡ ἐσφαλμένη αὕτη ἀντίληψις, ἥτις ἀντίκειται 
καὶ εἰς τὴν ὑπὸ τῆς ἁγίας Γραφῆς οἱονεὶ προ- 
καθοριζομένην ὑπὸ πασῶν τῶν γενεῶν τιμὴν 
τῆς Θεοτόκου (Λουκ. α’ 48) καὶ εἰς αὐτὴν τὴν 
ἰδέαν τῆς ἀπολύτου ἁγιότητος καὶ ἁγνότητος. 
αὐτῆς, ὡς καὶ μετὰ τόκον παραμεινάσης παρ- 
θένου καὶ ἀκηράτου (ὄχι ὑπὸ τὴν ἔννοιαν ὅτι ὁ 


" ΣΕ. Περὶ:τοῦ δόγματος τούτου ἐδημοσιεύθησαν 
ἐν περιλήψει τὰ δέοντα ἐν τῷ φύλλῳ τῆς «ἝἜκκλη- 
σίας» τῆς 1 'Οκτωβρίου ἐν, ἔτους σελ. 327. γῊΝ 


- 1 Νοεμβρίου 1950, "Αριθ. 21 


ὶὶ 


γάμος ἐνέχει ἐν ἑαυτῷ τι τὸ βδελυρόν, διότι ὑ- 


πὸ τοῦ Θεοῦ ἐθεσμοθετήθη καὶ καθωρίσθη ὡς 
μέσον τῆς περαιτέρω ἐν τῷ κόσμῳ τούτῳ δη- 
μιουργικῆς αὐτοῦ ἐνεργείας) καὶ ἥτις δὲν ἐπι- 
τρέπει καὶ τὴν σκέψιν κἄν τῆς ἐμπλοκῆς τῆς 
Παρθένου εἰς κοσμικὰς ἀναστροφὰς καὶ φρον- 
τίδας πέραν τῆς μοναδικῆς φροντίδος τῆς κατ᾽ 
ἄνθρωπον ἀνατροφῆς τοῦ Μονογενοῦς της, οὔ- 
τινος διὰ τὰς ἐξ αὐιῆς καὶ δι᾽ αὐτὴν προφη- 
τείας ἐγνώριζεν ἔστω καὶ ἀμυδρῶς τὴν θείαν 
ὑπόστασιν, ἡ διὰ τοὺς λόγους τούτους, ἐπανα- 
λαμβάνω, ἐσφαλμένη ἀντίληψις τῶν Διαμαρτυ- 


- ρομένων περὶ τῆς ὀφειλομένης καὶ ἀπονεμομέ- 


νης τιμῆς εἰς τὴν ᾿Αειπάρθενον Μητέρα τοῦ 
Θεοῦ συνετέλεσεν ὥστε τὸ νέον δόγμα τῆς ῥω- 
μαιοκαθολικῆς ᾿Εκκλησίας νὰ γίνῃ σύνθημα 
ἐκδηλώσεων ἀντιθέσεων πρὸς αὐτὴν ὑπενθυμι- 
ζουσῶν τοῦτ᾽ αὐτὸ πρωτογενεῖς μεταρρυθμιστι- 
κὰς ὑπερβολάς. 

᾿Αλλὰ ποία εἶναι ἡ θέσις τῆς ἡμετέρας ὀρθο- 
δόξου ᾿Εκκλησίας ἔναντι τοῦ νέου τούτου τῆς 
ῥωμαιοκαθολικῆς Ἐκκλησίας δόγματος; 

Ἢ Ἐκκλησία ἡμῶν, ἥτις θὰ ἠδύνατο νὰ ὀνο- 
μασθῇ ἣ Ἐκκλησία τῆς ἀνακηρύξεως ἢ μᾶλλον 
τῆς ἀναγνωρίσεως τῆς Παρθένου Μαρίας ὡς 
Θεοτόκου διὰ τῆς ἑλληνικῆς θεολογίας, ἔχει ὡς 
γνωστὸν ἐν ἰδιαιτέρᾳ ὅλως τιμῇ τὴν Θεοτόκον, 
ἥτις θεωρεῖται καὶ εἶναι κατὰ τὸ γραφικὸν ῥῆ- 


μα (Ἰακώβ. ε΄ 16) ὁ κύριος παρὰ τῷ Υἱῷ καὶ. 


Θεῷ της, καὶ Σωτῆρι ἡμῶν πρέσβυς διὰ τὴν 
σωτηρίαν τῶν ἀνθρώπων. 

Ἥ Ἐκκλησία ἡμῶν συμφώνως πρὸς τὰ ἐν τῇ 
᾿Αγία Γραφῇ (Λουκ. α’ 48) διαδηλούμενα µακα- 
ρίζει τὴν Θεοτόκον ὡς «τιμιωτέραν τῶν Χερου- 
βεὶμ καὶ καθαρωτέραν τῶν Σεραφεὶμ» καὶ τῶν 
«ἡλιακῶν λαμπηδόνων» ἀκριβῶς διότι αὐτὴ ἡξιώ- 
θη νὰ γίνῃ τὸ σκεῦος τῆς ἐνσαρκώσεως τοῦ 
Θείου Λόγου καὶ τὸ κατ᾽ ἄνθρωπον ὄργανον 
τοῦ μυστηρίου τῆς ἐνανθρωπήσεως. 

Ὁ διὰ τοῦτο τὸ ἀσύλληπτον εἰς τὸν ἀνθρώ- 
πινον νοῦν ἱστορικὸν γεγονὸς «ἡγιασμένος οὗ- 
τος ναὸς τοῦ Θεοῦ» δὲν ἀνεγνωρίσθη, ὀρθῶς 
δέ, ἁπλῶς ὡς Θεοτόκος, ἀλλ᾽ ἐτιμήθη καὶ τιμᾶ- 
ται δικαίως καὶ πρεπόντως ὑπὸ τῆς ᾿Ἐκκλησίας 
καὶ τῆς Θεολογίας της θρησκευτικῶς, καὶ ὑμνη- 
τικῶς καὶ ὑπὸ τῆς εὐσεβείας τοῦ λαοῦ ὑπερευ- 
λαβῶς͵ ὡς τὸ «ἱερὸν καταφύγιον» τῶν δυστυχῶν 
τῆς ζωῆς, πρὸς ἐπιτυχίαν ἐκ μέρους τῶν προσ- 
τρεχόντων εἰς τὴν θείαν ἀντίληψιν «τοῦ μεγά- 
λου ἐλέους», ὅ ἐστι τῆς ψυχικῆς σωτηρίας. 

Ἢ π| τοιαύτη. θέσις τῆς Ὑπεραγίας Θεοτόκου ἐ- 
τονίσθη ἐν τῇ ἐκκλησιαστικῇ ποιήσει, ταῖς προ- 
σευχαῖς καὶ τῇ λαϊκῇ εὐσεβείᾳ κατὰ τρόπον 


-. ἴσως ὑπερβολικὸν μὲν, ἀλλὰ πάντως. σύμφω- 


νον πρὸς τὸ πνεῦμα καὶ τὴν ἔννοιαν τῆς οὐσια- 
στικῆς θέσεως ἣν κατέχει αὕτη εἰς τὸ μυστήριον 
τῆς θείας ἐνανθρωπήσεως. 

Ἡ καθ’ ὑπερβολὴν μάλιστα ιν οάρεως τιμη- 


ο ο. τικὴ ἀναγνόρισις τῆς παρὰ τῷ Υἱῷ της θέσεως 

συνετέλεσεν ὥστε εὐχερῶς νὰ ὑμνηθοῦν καὶ 
κατὰ παράδοσιν δοξασίαι, ὡς καὶ αὐτὴ ἡ εἰς 
οὐρανοὺς μετάστασίς της σωματικῶς, καίτοι μὴ 
μαρτυρουμένη ποσῶς οὔτε ὑπὸ τῆς ᾿Αγίας Γρα- 
φῆς, οὔτε ὑπὸ τῆς Ἱερᾶς παραδόσεως. 

Τὸ τελευταῖον μάλιστα τοῦτο, τὸ ὁποῖον ἀ- 
ποτελεῖ καὶ τὸ ἀντικείμενον τοῦ νέου δόγματος 
τῆς ῥωμαιοκαθολικῆς Ἐκκλησίας, βασιζόμενον 
εἰς τὴν κρατοῦσαν ἀπὸ μακροῦ παρ᾽ αὐτῇ κοι- 
νὴν πίστιν καὶ εἰς τὴν πραγματικωτέραν κατὰ 
τὴν σχολαστικὴν καὶ ἀριστοτελικὴν φιλοσοφίαν 
ἰδιάζουσαν ἀντίληψιν τῆς Ἐκκλησίας ταύτης, 
φαινομενικῶς, ὡς ἔκ τινων ἐκφράσεων τῆς ὑμνο- 
λογίας καὶ εὐχῶν τινῶν φαίνεται, πιστεύεται 
κατὰ λαϊκὴν ἀντίληψιν καὶ παρ᾽ ἡμῖν, ἀνεξαρ- 
τήτως τοῦ ἀμαρτύρου αὐτοῦ καὶ τῆς παντελοῦς 
ἐλλείψεως καὶ νύξεως κἄν προσπαθείας διατυ- 


: πώσεως παρομοίου δόγματος καὶ παρ᾽ ἡμῖν. 


Διὰ τοῦτο καί τινες τῶν ῥωμαιοκαθολικῶν, ἐκ 
τῶν ὅλως δευτερευόντων τούτων στοιχείων κρί-. 
νοντες ὅλως ἐπιπολαίως κατὰ καιρούς, ἀποφαί- 
νονταϊ, ὅτι καὶ ἡ ἡμετέρα ᾿Εκκλησία κοινὴν ἔ- 
χει πρὸς τὴν ῥωμαιοκαθολικὴν ἀντίληψιν εἰς τὸ 
ζήτημα τοῦτο. 


Φανερὸν ἐν τούτοις τυγχάνει, ὅτι ἡ ἡμετέρα 
Ἐκκλησία, ἀναγνωρίσασα τὴν Παρθένον Μα- 
ρίαν ὡς Θεοτόκον, ἀπέσχεν ὅλως πάσης ἐκδη- 
λώσεως καὶ ἐκφράσεως δογματικῆς σχετικῶς 
πρὸς τὸ πρότερον λατινικὸν δόγμα τῆς Ιπιπι4- 
εα]α{α (οποερίίο (τῆς ἀσπίλου συλλήψεως) τῆς 
Θεοτόκου καὶ πρὸς τὸ νεώτερον τοῦτο τῆς εἰς 
οὐρανοὺς σωματικῆς μεταστάσεως αὐτῆς. ᾿Αμ- 
φότερα ταῦτα θεϊκῆς ὑποστάσεως γνωρίσματα 
πολλὴν ἔστω καὶ ἐμμέσως θὰ ἐδημιούργουν σύγ- 
χύσιν θεσπιζόμενα εἰς τὸ ἀπόλυτον τῆς μονο: 
θεϊστικῆς περὶ τῆς ᾿Αγίας Τριάδος ὀρθῆς ἀν- 
τιλήψεως τῆς ᾿Εκκλησίας μας. 

Μὴ ὑποθέσῃ δέ τις ὅτι καὶ τὸ σημεῖον τοῦτο 
εἶναι ἐκ τῶν κατὰ τὴν δογματικὴν τακτικὴν καὶ 
ἀντίληψιν τῆς Ἐκκλησίας μας ἀκαθορίστων τῆς 
δογματικῆς διδασκαλίας, ἅτινα κατὰ τὴν ἀρχὴν 
ταύτην παρέμειναν καὶ θὰ παραμείνουν ἐσαεὶ 
παρ᾽ ἡμῖν ἀδογμάτιστα. Τὸ σημεῖον τοῦτο οὐ- 
δαμῶς ἀπησχόλησε τὴν ᾿Εκκλησίαν καὶ τὴν 
Θεολογίαν της, ἡ δέ, διὰ τὴν κρατοῦσαν ἐν τῇ 
Ἐκκλησίᾳ µας ἐλευθερίαν ὡς ἐν πᾶσι, καὶ ἐν τῇ 
ὑμνολογίᾳ, περίληψις ὕμνων περιεχόντων ἐκ- 
φράσεις προσκρουούσας πρὸς τὴν δογματικὴν 
ἀντίληψιν δὲν εἶναι πρωτοφανὴς εἰς τοὺς ἑορ- 
ταστικοὺς ὕμνους τῆς Θεοτόκου καὶ δὲν ἔχει 
πάντως τὴν ἔννοιαν ἣν αἱ ἐκφράσεις αὐταὶ πα- 
ρέχουσιν ἐκ πρώτης ὄψεως. 

᾿Ορθὴ ἄλλως τε ἀντίληψις καὶ προσοχὴ εἰς 
τὴν ὁρολογίαν ταύτην τῆς ὑμνογραφίας πείθει 
ἀμέσως, ὅτι παρ᾽ ἡμῖν καὶ παρὰ τὴν ὕπαρξιν ὡ- 
ρισμένων ἐκφράσεων μεταγενεστέρων τινῶν 
ὕμνων αὗται δὲν ἔχουν παρ᾽ ἡμῖν τὴν ἔννοιαν 
τὴν ἀποδιδομένην ὑπὸ τῆς λατινικῆς ᾿ἘἘκκλη- 
σίας καὶ Θεολογίας. “Ἡμεῖς ὀμιλοῦμεν περὶ 

«τῆς κοιμήσεως τῆς Θεοτόκου», οὕτω δὲ εἶναι 
γνωστὴ ἡ ἑορτὴ τῆς Ίδης Αὐγούστου, καθ᾽ ἣν 
ὑμνεῖται ἡ Θεοτόκος ὡς τηρήσασα τὴν Παρθε- 
νίαν ἐν τῇ γεννήσει καὶ ὣς μηδέποτε ἐγκαταλεί- 
ψασα τὸν κόσμον ἐν τῇ κοιμήσει. 

Οἱ θεῖοι ᾿Απόστολοι καλοῦνται ὑπὸ τῆς Θεο- 
τόκου ὅπως «κηδεύσωσι τὸ σῶμα αὐτῆς» καὶ 
«ὁ Υἱὸς καὶ Θεός της ὅπως παραλάβῃ τὸ πνεῦ- 
μά της», ὅ ἐστι τὴν ψυχὴν αὐτῆς, ὥς πολλαχῶς 
ἐν τῇ αὐτῇ ὑμνολογίᾳ ἐξαίρεται. Ὁ ὅρος «με- 
τάστασις» δὲν εἶναι ποσῶς. ξένος καὶ ἀσυνή- 
θης ὑπὸ τὴν ἔννοιαν τῆς «κοιμήσεως», διότι καὶ 
περὶ τοῦ ᾿Αποστόλου καὶ Εὐαγγελιστοῦ Ἱωάν- 
νου, παρὰ σχετικὴν λαϊκὴν παράδοσιν, ὁμιλοῦ- 
μεν περὶ «μεταστάσεώς» του ὑπὸ τὴν ἔννοιαν 
τῆς «κοιμήσεως». 

Ἔν τῇ ἁγιογραφίᾳ ἀπὸ τῆς παλαιοτέρας βυ- 
ζαντικῆς ἐποχῆς μέχρι σήμερον τὸ ἐξόδιον τῆς 
Θεοτόκου παρίσταται ὡς κοινὴ κηδεία (οὕτω δὲ 
καὶ ὀνομάζεται καὶ ἐν αὐτῇ τῇ ὑμνογραφίᾳ) 
καὶ ἀείποτε ἐπιγράφεται «ἡ κοίμησις τῆς Θεο- 
τόκου», Παρὰ τῷ νεκρῷ δὲ σώματι τῆς Θεοτό- 
κου εἰκονίζεται νοερῶς παριστάμενος ὁ Κύριος 
κρατῶν ἐν ἀγκάλαις ὑπὸ μορφὴν μικροῦ λευ- 
κοῦ βρέφους τὴν ψυχὴν τῆς Παναγίας αὐτοῦ 
Μητρός, ἣν προσελθὼν οἰονεὶ αὐτοπροσώπως 
παρέλαβε. Οὐδαμοῦ δὲ καὶ οὐδέποτε εὕρηται 
ἓν τῇ ἡμετέρᾳ ἁγιογραφίᾳ παράστασίς τις τῆς 
Α5θππίἁ (ὥς ἡ περίφημος τοῦ Τιτσιανοῦ καὶ τοῦ 


Ραφαήλου) παριστῶσα τὴν εἰς οὐρανοὺς σωμα- ᾿ 


τικὴν μετάστασιν τῆς Θεοτόκου. 

᾿Αλλὰ ποίαν ἔννοιαν δύνανται νὰ ἔχουν αἱ 
περὶ σωματικῆς μεταστάσεως τῆς Θεοτόκου ἐκ- 
φράσεις τῆς ὑμνολογίας, αἱ ἔστω καὶ µεταγε- 
γεστέρως υἱοθετηθεῖσαι, ἐν συνδυασμῷ πρὸς 
ἄλλας ἀκριβεστέρας καὶ παλαιοτέρας; Τὸ 
πρᾶγμα εἶναι ἁπλούστατον. Ἡ τιμὴ πρὸς τὴν 
Θεοτόκον εἶναι µεγάλη καὶ αἱ πολλαπλαῖ τιµη- 
τικαὶ ἐκφράσεις περὶ τῆς ἁγιότητος καὶ καθα- 
ρότητος αὐτῆς εἶναι κατὰ πάντα σύμφωνοι πρὸς 
τὸ γεγονὸς τῆς καταξιώσεώς της, διὰ τὴν τοι- 
αύτην ἁγιότητα καὶ καθαρότητά της, νὰ γίνῃ 
κατ᾽ ἄνθρωπον Μήτηρ τοῦ ἐνσαρκωθέντος (υ- 
ρίου. 

Πάντα ταῦτα συνετέλεσαν ὥστε ὀρθῶς νὰ 
θεωρηθῇ καὶ πιστευθῇ ὅτι ἡ τελευτὴ τῆς ᾿Αει- 
παρθένου οὐδὲν ἕτερον ἐσήμαινεν ἢ ἄμεσον καὶ 
πλήρη μετὰ τοῦ Υἱοῦ της ἕνωσιν καὶ κοινωνίαν 
καὶ ὅτι, ὅ,τι διὰ τοὺς κοινοὺς ἀνθρώπους, καὶ 
τοὺς ἁγίους αὐτούς, εἶναι ἔν τινι μέτρῳ ἀμφί- 
βολον, διὰ τὴν Θεοτόκον εἶναι ἀναμφισβήτητον 
καὶ βέβαιον ἀπὸ τοῦδε, ὅτι δηλ. αὕτη ἅμα τῷ 
σωματικῷ θανάτῳ αὐτῆς, διὰ τὴν ἀναμφισβή- 
τητον αὐτῆς καὶ ἀπόλυτον ἁγιότητα καὶ καθα- 
ρότητα εὑρέθη ἀμέσως ἐν τῇ μετὰ τοῦ Υἱοῦ 
αὐτῆς κοινωνίᾳ, ὅστις καὶ παρίσταται παραλαμ- 
- βάνων «τὸ πνεῦμα αὐτῆς» οἱονεὶ αὐτοπροσώ- 
πως, τόσον δὲ βεβαίως καὶ ἀσφαλῶς, ὅσον δι’ 
οὐδένα τῶν κοινῶν ἀνθρώπων θὰ ἦτο δυνατὸν 

ΠΑΡΑΤΗΡΗΣΕΩΝ ΣΤΗΛΗ 


«"Επὶ τῷ Θεῷ τὸ σωτήριον μου». 

Σύμπαν τὸ ἑλληνικόν,. ὁπουδήποτε. γῆς, ἐν ἆγα]- 
λιάσει ψυχῆς ἐπανηγύρισε κατὰ τὰς τελευταίας τοῦ 
λήξαντος μηνὸς ἡμέρας δύο μεγάλα γεγονότα τῆς νεα- 
τέρας του ἱστορίας, τὰ ὁποῖα «κατευώδασεν" ἡμῖν ὁ 
Θεὸς τῶν σωτηρίων ἡμῶν». Διότι ἐξαίσιον γεγονὸς 
ὑπῇρξεν ἡ ἀπὸ μακροτάτου ζυγοῦ ἀπολύτρασις τῆς μα- 
κεδονικῆς πρωτευούσης κατ᾽ αὐτὴν τὴν ἡμέραν τῆς 
μνήμης τοῦ μεγαλομάρτυρος πολιούχου της, καὶ ἐφά- 
μιλλον τῶν παλαιῶν κατὰ τῶν παντοδυνάμων μηδι- 
κῶν ἐξορμήσεων πρὸς κατάκτησιν τῆς Ελλάδος ἡ 
κατὰ τὸν πρὸ δεκαετίας ἑλληνοϊταλικὸν πόλεμον. κα- 
τατρόπωσις τῆς πανόπλου μεγάλης φασιστικῆς ᾿1τα- 
λίας ὑπὸ τῆς μικρᾶς μας πατρίδος. ᾿Αμυντιχοὶ εἶνε 
μόνον οἳ εἷς τὴν φιλήσυχόν µας παιρίδα ἔπιβαλλό- 


μενοι ἑκάστοτε πόλεμοι, διότι τοὺς ἀναδέχεται πρὸς | 
ἀπόκρουσιν τῶν κατὰ τῆς ἀκεραιότητος, τῆς ἄνεξαρτη- . 


νὰ βεβαιωθῇ καὶ πιστευθῇ τοῦτο. 

Κατὰ ταῦτα, αἱ ἐν τῇ ὑμνογραφίᾳ μας, µετα- 
γενέστεραι καὶ προφανῶς ἐν πολλοῖς ἐκ λατι- 
νικῆς ἐπιδράσεως ἐκφράσεις περὶ τῆς σωματι- 
κῆς μεταστάσεως τῆς Θεοτόκου, δὲν δύνανται 
νὰ ἔχουν παρ᾽ ἡμῖν τὴν ἔννοιαν ἣν δίδει εἰς αὐ- 
τὴν ἡ ῥωμαιοκαθολικὴ ᾿Ἐκκλησία. 

Κατὰ ταῦτα, τὸ νέον δόγμα τῆς ᾿Ἐκκλησίας 
ταύτης παρὰ τὴν ὅλως ἰδιαιτέραν θέσιν τιμῆς, 


ἣν δίδομεν ἐν τῆ ᾿Εκκλησίᾳ μας εἰς τὴν Ύπε- 


ραγίαν Θεοτόκον, εἶναι δι᾽ ἡμᾶς ἀπόβλητον, οὐ 
μόνον ὡς μὴ ὀρθῶς καὶ ἀνοικείως δογματιζόμε- 
γον (ὑπὸ μόνου τοῦ Πάπα, εἰς ὃν τοιοῦτο δικαί- 
ωμα οὐδαμῶς ἀναγνωρίζεται), ἀλλὰ καὶ ὣς µη- 
δαμῶς μαρτυρούμενον οὔτε ὑπὸ τῆς ᾿Αγίας Γρα- 
φῆς, οὔτε ὑπὸ τῆς Ἱερᾶς ΓΠαραδόσεως. 
Απλαῖ ἐκκλησιαστικαὶ παραδόσεις, καὶ τυ- 
χὸν ὑφιστάμεναι, δὲν δύνανται νὰ ἀναχθοῦν 
εἷς δόγματα. Ἐν τούτῳ δὲ διαφέρομεν, ὡς γνῶ- 
στόν, σπουδαίως μὲ τὴν Ρωμαιοκαθολικὴν Ἔκ- 
κλησίαν, διότι ἡμεῖς μὲν παραμένομεν πιστοὶ 
εἰς τὴν βάσιν τῆς πίστεως, ὡς αὕτη περιέχεται 
ἐν τῇ ᾿Αγίᾳ Γραφῇ καὶ τῇ Ἱερᾷ Παραδόσει, τῇ 


ἀπαραιτήτῳ ταύτῃ ἑρμηνείᾳ καὶ συμπληρώσει. 


τῆς πρώτης, ἡ δὲ Ρωμαιοκαθολικὴ ᾿Εκκλησία 
Ἠνάβκοι εἰς τὴν δύναμιν τῆς ᾿Ἐκκλησίας (ἐκ- 
προσωπουμένης μάλιστα ὑπὸ μόνου τοῦ Πάπα) 
τοῦ δημιουργεῖν Ἱερὰν Παράδοσιν καὶ ἐπὶ ἰδίᾳ 
αὐθεντίᾳ τοῦ ἀνακηρύσσειν νέα δόγματα, καί- 
τοι μὴ μαρτυρούμενα ὑπὸ τῆς Αγίας Γραφῆς 
καὶ τῆς Ἱερᾶς παραδόσεως, ὡς τοῦτο ἐγένετο 
μὲ τὰ νέα δόγματα τοῦ Πουργατορίου, τῆς 
᾿Ασπίλου συλλήψεως τῆς Θεοτόκου, τοῦ. Αλα- 
θήτου τοῦ Πάπα, νῦν δὲ τῆς εἰς | οὐρανοὺς Με- 
ταστάσεως τῆς Θεοτόκου καὶ εἴ τινος ἄλλου, 
ἅτινα πάντα ἀπορρίπτονται ὑπὸ τῆς ᾿Ορθοδό- 
ξου Ἐκκλησίας. 
(Ἕπεται τὸ Β’ μέρος) 
ΑΜΙΛΚΑΣ Σ. ΑΛΙΒΙΖΑΤΟΣ 

᾿ δίας της καὶ τῆς ἐλενϑερίας ἔπιιβουλῶν. ᾿Αλλ’ οἳ οὕτω 
-. σροσβαλλόµενοι ἕλληνες «ἐκέκραξαν πρὸς Κύριον ἐν 


τῷ ϑλίβεοϑαι αὐτοὺς καὶ ἕκ τῶν ἀναγκῶν αὐτῶν ἐρ- 


-ρύσατο αὐτούς», ὅτι «ἐκραταιώθη τὸ ἔλεος αὐτοῦ ἑφ' 
ἡμᾶς». [Πολλὰς ὁ ἑλληνισμὸς κατὰ τὴν μακραίωνα 


Ἱστορίαν του ὑπέστη δοκιμασίας, ἄλλ᾽ ἐν αὐταῖς ὃ 
Θεὸς «ἐπύρωσεν ἡμᾶς ὧς πυροῦται τὸ ἀργύριον», 


.. ἐφ᾽ ὅσον δὲ τὸ ἑλληνικὸν ἀείποτε ἀνέϑετεν «ἐπὶ τῷ 


Θεῷ τὸ σωτήριόν του», «ἔκραταιοῦτο τὸ ἔλεος αὐτοῦ 
ἕφ᾽ ἡμᾶς καὶ ἑκάστοτε ἔδιδεν εἷς ὄνειδος τοὺς κατα- 


-. πατοῦντας ἡμᾶς». 


Τὸ παιδομάζωμα. 


'᾿Η ἔκ τοῦ ἕν τῷ προηγουμένῳ φύλλῳ τῆς «᾿Ἐκ- 
κλησίας» σημειωϑέντος ἕν ᾿Αμερικῇ ὑπὲρ τοῦ ζητή- 


- ματος τῶν ἁρπαγέντων ἑλληνοπαίδων ἐνδιαφέροντος 


προκληϑεῖσα συγκίνησις τοῦ ἑλληνικοῦ κόσμου, ἐν 
τῷ μεταξὺ ἕτι περισσότερον ἐνετάϑη τὸ μὲν ἐπὶ τῇ 
πρὸς τὴν Γεν, Συνέλευσιν ἑκκλήσει τοῦ ἓν Μοντε- 
κάρλο συγκροτηϑέντος Συμβουλίου τῶν Διοικήσεων 
τῶν ᾿Ερυϑρῶν Σταυρῶν «ὅπως αὕτη καταβάλῃ πᾶ- 


-σαν δυνατὴν προσπάθειαν πρὸς ἀπόδοσιν τῶν ἑλλη- 


νοπαίδων εἷς τὰς ἑστίας τών», τὸ δὲ ἔξ ὅσων ἕν τῇ 
Βουλῇ τῶν Κοινοτήτων ὅ ὑπουργὸς τῶν ᾿Εξατερι- 
κῶν τῆς Μεγ. Βρετανίας ἐδήλωσε περὶ τοῦ ξαηροῦ 
ὑπὲρ τοῦ ἐπαναπαιρισμοῦ τῶν ἑλληνοπαίδων ἔνδια- 
φέροντος τῆς ᾿Αγγλικῆς Κυβερνήσεως. 'Εξ ἄλλου, 
ἐπικειμένης τῆς ἕν τῇ παρούσῃ συνόδῳ τῆς ΙΓ ενικῆς 
Συνελεύσεως τοῦ ΟΗΕ συζητήσεως τοῦ ζητήματος 
τοῦ παιδομαζώματος, ἐσημειώϑη ζαωηροτάτη ἡ πρὸς 
αὐτὸ σεροσοχὴ τοῦ παγκοσμίου τύπου, ὅστις ἔπιλαμ- 
βάνεται τῆς εὐχαιρίας νὰ χαρακτηρίσῃ τὴν πρᾶξιν 
τῆς ἀπαγαγῆς τῶν ἑλληνοπαίδων ὧς «τὴν μυσαρῶ- 
τέραν τῆς ἱστορίας εἷς βάρος μιᾶς χώρας, ἥτις το- 
σαύτας ϑυσίας προσέφερεν εἲς διατήρησιν τῆς ἑλευ- 
ϑερίας καὶ τῆς δημοκρατίας», ἂν δ' ὑπάρχουν ἔν τῇ 
ἱστορίᾳ πολλὰ παραδείγματα πραγματοποιήσεως τῆς 
κακοήϑους αὐτῆς πράξεως, «οὐδὲν ἐξ αὐτῶν εἶνε τό- 
σον φρικῶδες, ὅσον ἡ ἀπαγωγὴ τῶν ἑλληνοπαίδαν, 
τὰ δποῖα ὅπωσδήποτε πρέπει ἀσφαλῶς νὰ ἔπιστρα- 
φοῦν». ; 
πη ὉΈΓΒ; 

.. "Επὶ τῇ συμπληρώσει πενταετίας ἀπὸ τῆς συγκρο- 
τήσεως τοῦ ᾿Οργανισμοῦ τῶν "Ηνωμένων "Εϑνῶν καὶ 
τῇ ἐπετείῳ τῆς ἐφαρμογῆς τοῦ Καταστατικοῦ αὐτοῦ 
Χάρτου, ἀνεπέμψαμεν καὶ ἡμεῖς μετὰ σύμπαντος τοῦ 
χθιστιανικοῦ κόσμου δεήσεις πρὸς Κύριον ὑπὲρ εὖο- 
δώσεως τοῦ σωτηρίου σκοποῦ του, ὅστις συνίσταται 
εἷς τὴν εἰρηνικὴν διευϑέτησιν τῶν ἑκάστοιε μεταξὺ 
τῶν ἐϑνῶν ἄἀναφυομένων διαφορῶν καὶ πρόληψιν 
τῶν πολέμων. ᾿Η εὐημερία τῆς ἀνϑρωπότητος ἔχει 


- βάσιν της τὴν εἰρήνην, ἄν δὲ πάντοτε ἢ ἄνϑρωπίνη 


ψυχὴ τὴν ποϑῇ, τὴν διψᾷ ἐξαιρέτως κατὰ τούτους 


- τοὺς χρόνους, καϑ᾽ οὓς ἔμμονος καὶ συστηατικὴ ἕμ- 
φανίζεται ἣ κατ᾽ αὐτῆς ἐπιβουλὴ τοῦ σοβιετικοῦ σα- 


5 πανισμοῦ. ᾿Ενώπιον τῆς ἔξ αὐτοῦ ἐπισειομένης ἄπει- 


λῆς τοῦ καταστρεπτικωτέρου τῶν μέχρι τοῦδε πολέ- 
μαν οἵ πάντες αἰοϑάνονται τὴν ἀνάγκην νὰ προσεύ- 
χωνται πρὸς τὸν Θεὸν πρὸς ἀποτροπὴν τῆς παναν- 

ϑραπίνης συμφορᾶς καὶ νὰ καταταβάλλουν πᾶσαν 
προσπάϑειαν πρὸς κατάστασιν τῆς δικαιοσύνης, τῆς τά- 
ξεως καὶ τῆς εἰρήνης, δσαιδήποτε ϑυσίαι κἂν ἤϑελον 
πρὸς τοῦτο ἀπαιτηϑῆ. Εἶνε φυσικὸν ἢ ὅλονὲν ἔπιτει- 
νομένη δίψα τῆς εἰρήνης νὰ μὴ εἶνε ἵκανοποιημένη 
ἕκ τῶν μέχρι τοῦ νῦν ἐπιτευγμάτων τῶν Ηνωμένων 
᾿Εϑνῶν, λόγῳ ὡρισμένων τοῦ ᾿Οργανισμοῦ αὐτῶν 
μειονεκτημάτων καὶ τῆς μισοκαλίας τῶν ὄπισϑεν τοῦ 
σιδηροῦ παραπετάσματος: ἄλλ᾽ ἔφ᾽ ὅσον ὑπὸ τὰς ἄν- 
ϑὉρωπίνας συνϑήκας δὲν εἶνε ἀμέσως εὔεπίτευκτον τὸ 
ὑπὸ τοῦ ΟΗΙΙ ἐπιδιωκόμενον ἰδεῶδες, πρὸς παραμυ- 
ϑίαν τῶν πεινώντων τὴν δικαιοσύνην ἀνϑρώπων ϑὰ 
ἤρκει, ἓν σχέσει πρὸς τὴν βραχεῖαν μέχρι τοῦδε ζωήν 
του, τὸ ὅτι ἡ ἀνϑρωπότης τὸν βλέπει οὗ μόνον σήμερον, 
ἀλλὰ διὰ τίς οἷδε ἐπὶ πόσον ἄκόμη χρόνον ὥς πηγὴν 
μεγάλων καὶ βεβαίων ἐλπίδων, τοῦ Θεοῦ συνεργοῦντος. 


ΧΡΟΝΙΚΑ 
ΙΕΡΑ ΣΥΝΟΔΟΣ 


᾿Αντὶ τοῦ Σεβ. Μητροπολίτου Θήρας, κωλυομένου, 
προσεκλήθη ὡς μέλος τῆς Ἱερᾶς Συνόδου ὁ Σεβ. Μη- 
τροπολίτης Ναυπακτίας καὶ Εὐρυτανίας κ. Χριστο- 
φόρος. 

--Συνοδικῇ ἀποφάσει συνεστήθη 'Επιτροπὴ ἐκ τῶν 
συνοδικῶν μελῶν Σεβ. Μητροπολιτῶν ᾿Εδέσσης, Κασ- 
σανδρείας, Μεσσηνίας καὶ ᾿Αργολίδος, πρὸς διοργά- 
νῶσιν τῶν Γραφείων τῆς Ἱερᾶς Συνόδου, 

--Τῃ 22 λήξαντος μηνός, Κυριακῇ, ἐπὶ τῆ συμπλη- 
ρώσει δωδεκαετίας ἀπὸ τῆς πρὸς Κύριον ἐκδημίαςτοῦ 
᾿Αρχιεπισκόπου ᾿Αθηνῶν Χρυσοστόμου, προτάσει τῆς 
Α. Μ. τοῦ ᾿Αρχιεπισκόπου καὶ ἐξ ἀποφάσεως τῆς. 1. 
Συνόδου ἐτελέσθη ἐν τῷ καθεδρικῷ ναῷ ἡ θεία λει- 
τουργία ἐπὶ μνημοσύνῳ ὑπὲρ ἀναπαύσεως τῆς ψυχῆς 
τοῦ μεταστάντος πρωθιεράρχου, συνιερουργούντων τῶν 
συνοδικῶν μελῶν Σεβ. 'Εδέσσης κ. Παντελεήμονος, Ζι- 
χνῶν κ. Κυρίλλου καὶ Καρυστίας κ. ᾿Ανανίου.ἩΑ.Μ. 
ὁ ᾿Αρχιέπίσκοπος παρῆν ἐν τῷ Ἱερῷ Βήματι. 

᾿Αποστολικὴ Διακονία. [ατόπιν ἐνεργειῶν τῆς ᾿Αποστ. 
Διακονίας ἀπεστάλησαν εἰς Γαλλίαν δι’ εὐρυτέρας 
θεολογικὰς σπουδὰς οἱ Πανοσ. '᾿Αρχιμ. Εἰρηναῖος Γα- 
λανάκης καὶ Τιμόθεος Παπουτσάκης. 

Ἥ ἐτησία ὑποτροφία τῶν ἐν Παρισίοις σπουδαζόν- 
τῶν Πανοσ. ᾿Αρχιμ. Τιμοθέου Χαλόφτη καὶ Μαξίμου 
Δασκαλάκη παρετάθη ὑπὸ τῆς Γαλλικῆς Κυβερνήσεως 
ἐπὶ ἓν ἔτος ἀκόμη. 

Δι᾽ ἀποφάσεως. τοῦ Κεντρικοῦ Συμβουλίου τῆς 
᾿Αποστ. Διακονίας διωρίσθησαν βοηθοὶ “Ἱεροκήρυκες 
οἱ θεολόγοι Μ. Σακελλαρόπουλος τῆς “Ι. Μητροπόλεως 
Νικοπόλεως καὶ Πρεβέζης, ᾿Ανδρ. Παπαχριστόπουλος 
τῆς “Ι. Μητροπόλεως Μαρωνείας καὶ Θάσου, Γ. Σω- 
τηρίου τῆς Ἵ. Μητροπόλεως Μυτιλήνης καὶ Ἕρμ. Μου- 
δόπουλος τῆς "Ι. Μητροπόλεως Φθιώτιδος. 

Δι’ ἀποφάσεως τοῦ Κεντρικοῦ Συμβουλίου διωρίσθη 
᾿Εξομολόγος ἐν τῇ Ἱ. Μητροπόλει “Ἱερισσοῦ καὶ ᾿Αγ. 
"Όρους ὁ “Ἱερομόναχος Νεόφυτος Θεοχαρούδας ἀντὶ 
τοῦ 'Ιερ. Χαρ. Μουτάφη, παραιτηθέντος. 

'Ως ὁ Σεβ. Μητροπολίτης Σιδηροκάστρου κ. Βασί- 
λειος ἐγνώρισεν εἰς τὸ Κεντρικὸν Συμβούλιον, ἡ ᾿Αποστ. 
Διακονία τῆς Μητροπόλεως αὐτοῦ ἀπέκτησεν ἰδιόκτη- 
τον αἴθουσαν Κατηχητικῶν Σχολείων, ἀναγνωστήριον 
καὶ μαθητικὴν Βιβλιοθήκην. 

'"Ωσαύτως. ὁ Σεβ. Μητροπολίτης “Ύδρας καὶ Σπε- 
τσῶν κ. Προκόπιος ἐγνώρισεν εἰς τὸ Κεντρικὸν Συμβού- 
λιον ὅτι ἡ ᾿Αποστ. Διακονία ἀπέκτησεν ἐν Σπέτσαις 
ἴδιον οἴκημα διὰ τὰ ΜΚατηχητικὰ΄ Σχολεῖα. διαρρυθ- 
μισθὲν καταλλήλως, ; 

Τὸ Μεντρικὸν Συμβούλιον εὐχαρίστως ἔλαβε γνῶσιν 
τῶν ἀνωτέρω, καθ’ ὅσον πρόγραμμα ἑκάστης Μητρο: 

πόλεως. δέον ν᾽ ἀποτελῇ ἡ ἀπόκτησις ἰδίας αἰθού- 
σης διὰ τὰ Κατηχητικὰ Σχολεῖα μεθ’ ὅλων τῶν λοι- 
πῶν ἀναγκαίων συμπληρωματικῶν χώρων, βιβλιοθήκης 
ἀναγνωστηρίου, γηπέδου κλπ. 

"Εξεδόθη τὸ 6ον τεῦχος (᾿]ούνιος) τῶν Βίων τῶν ᾿Αγίων 
τοῦ ἀοιδίμου Μιχαὴλ Γαλανοῦ. 

Μετὰ χαρᾶς ἡ ᾿Αποστ. Διακονία ἀγγέλλει τὴν ἔκδο- 
σιν τονισμένων ἀσμάτων ὑπὸ τὸν τίτλον «Χαρούμενες 
φωνές».. Τὸ βιβλίον τοῦτο περιέχει τὰ καλλίτερα ποιή- 
ματα, κατάλληλα διὰ παιδιὰ τῶν Κατηχητικῶν Σχο- 
λείων καὶ μαθητὰς τῶν Δημοσίων Σχολείων. Εἶναι δὲ 
τονισμένα εἰς τὴν Εὐρωπαϊκὴν καὶ τὴν Βυζαντινὴν μου- 
σικὴν καὶ πωλοῦνται κεχωρισμένως εἰς ἴδιον τεῦχος 
τὸ Βυζαντινὸν καὶ εἰς ἴδιον τὸ Εὐρωπαϊκὸν κείμενον. 
(Τιμὴ Δρχ. 18.000 τὸ τεῦχος). 


ΑΡΧΙΕΠΙΣΚΟΠΗ ΑΘΗΝΩΝ 


Τῃ 16ῃ λήξαντος μηνὸς ἡ Α. Μ. ὁ ᾿Αρχιεπίσκοπος 
προήδρευσε συσκέψεως τῶν Διευθυντῶν τῆς ᾿Αποστολι- 
κῆς Διακονίας. 

--Τῇ ἑπομένῃ (17) ἑσπέρας ἡ Α, Μ. παρέθεσεν ἐν 
τῇ ἐν ἩῬυχικῷ κατοικίᾳ του δεῖπνον εἰς τὸν ἀναχω- 
ροῦντα Μακαριώτατον Πάπαν καὶ Πατριάρχην ᾿Αλε- 
ξανδρείας κ. Χριστοφόρον. 

--Τῃ 18 τοῦ αὐτοῦ μηνὸς ὁ Μακαριώτατος προή- 
δρευσε συσκέψεως, ἧς μετέσχον οἱ Σεβ. Μητροπολῖ- 
ται Δρυϊνουπόλεως, ᾿Εδέσσης, Μεσσηνίας καὶ Παρονα- 
ξίας καὶ ὁ "Ὑπουργὸς τῶν Θρησκευμάτων καὶ Ἔθνι- 
κῆς Παιδείας κ. Ν. Μπακόπουλος διὰ τὸ παλαιοημε- 
ρολογητικὸν ζήτημα, 

--Αὐθημερὸν δὲ προήδρευσεν ἐπίσης τῆς ᾿Επιτροπῆς 
διὰ τὰς ἑορτὰς τοῦ ᾿Αποστόλου Παύλου. 

--Τῇ ἑπομένῃ (19) ἡ Α. Μ. ἐδέχθη τὴν ἐπίσκεψιν τῆς 
Α. Ε. τοῦ Πρεσβευτοῦ τῆς Νορβηγίας, κατὰ δὲ τὰς 
ἑσπερινὰς ὥρας προήδρευσε τῆς 'Εκτελεστικῆς "Ἔπι- 
τροπῆς τῆς Πανελληνίου ᾿Επιτροπῆς τοῦ Κυπριακοῦ 
ἀγῶνος. 

--Τῇ 23 τοῦ αὐτοῦ μηνὸς ἡ Α. Μ. ὁ ᾿Αρχιεπίσκοπος 
μεταβὰς εἰς τὴν Νορβηγικὴν Πρεσβείαν ἐπεσκέφθη τὴν 
Α. Ε. τὸν Πρεσβευτὴν τῆς Νορβηγίας. 

-- Κατὰ τὴν ἐν τῷ Μητροπολιτικῷ Ναῷ ᾿Αθηνῶν τε- 
λεσθεῖσαν τῇ 24 λήξαντος Δοξολογίαν ἐπὶ τῇ 5ῃ ἐπε- 
τείῳ ἀπὸ τῆς συστάσεως τοῦ ΟΠΕ ὁ Μακαριώτατος 
᾽Αρχιεπίσκοπος εἶπε τὴν ἀκόλουθον κατάλληλον τῇ 
περιστάσει εὐχῆν : 

ε᾿Επάκουσον ἡμῶν, ὁ Θεός, ὃ Σωτὴρ ἡμῶν, ἡ ἐλπὶς πάν- 
τῶν τῶν περάτων τῆς γῆς, ὁ ἄρχων τῆς εἰρήνης καὶ βασιλεὺς 
τῶν αἰώνων, ὁ διὰ τοῦ μονογενοῦς Σου υἱοῦ παραγενόμενος ἓν 
γῇ, εὐαγγελιξόμενος εἰρήνην τοῖς ἐγγὺς καὶ τοῖς μακράν. “Οτ6 
γὰρ ἕν τῷ σπηλαίῳ ἐγεννήϑη ὃ Σωτὴρ ἡμῶν τὸ «ἐπὶ γῆς εἷ- 
ρήνη» οἳ ἄγγελοι ἔψαλλον καὶ ὅτε πρὸς τὸ Ι]άϑος ἐπορεύετο 
«εἰρήνην τὴν ἐμὴν ἀφίημι ὑμῖν» τοῖς ἀποστόλοις παραμυϑοῦύ- 
μενος ἔλεγε, μετὰ δὲ τὴν ᾿Ανάστασιν «εἰρήνη ὑμῖν» τοῖς μα- 
ϑηταῖς οὐ διαλείπων: ἐφϑέγγετο. Ταύτην οὖν τὴν εἰρήνην, τὴν 
ὑπερέχουσαν πάντα νοῦν, παράσχου ταῖς ψυχαῖς ἡμῶν: τὴν 
Σήν εἰρήνην δὸς ἡμῖν, ἵνα εἰρηνεύοντες εἰρηνοποιοὶ γινώµεϑα 
τοῖς περὶ ἡμᾶς, ἵνα σπείροντες ἑαυτοῖς εἷς δικαιοσύνην τρυγή- 
σωμεν εἷς καρπὸν ζωῆς. "Ώσπερ γὰρ οἱ πόλεμοι καὶ αἳ μάχαι 
ἓν ἡμῖν ἐκ τῶν ἡδονῶν ἡμῶν τῶν στρατευομένων ἂν τοῖς μέ- 
λεσιν ἡμῶν, οὕτω καὶ ἡ εἰρήννεσις τοῦ. κόσμου ἔκ τῆς εἰρήνης 
!ῶν ψυχῶν ἡμῶν. Εὐλόγησον, Κύριε, τὸν κόσμον Σου ἐν εἰ- 
ρήνῃ καὶ κρῖνον ἀνὰ μέσον λαῶν πολλῶν καὶ λάλησον ἀγαϑὰ 
ἔν ταῖς καρδίαις τῶν ἀπὸ τῶν περάτων τῆς οἰκουμένης ἐπὶ 
ταῦτὸ συναχϑόντων καὶ κατεύϑυνον τὰς βουλὰς αὐτῶν καὶ 
εὐόδωσον αὐτοῖς τοῦ κατασκηνῶσαι δόξαν καὶ . εἰοήνην. ἐν τῇ 
γῇ ἡμῶν. ᾿Ελϑέτω ἐν τάχει ἡ ἡμέρα τῆς βασιλείας Σου, ἐν ᾗ 
οἳ ἐπὶ γῆς κατακόψουσι τὰς ρομφαίας αὐτῶν εἰς ἄροτρα καὶ τὰ 
δόρατα αὐτῶν εἷς δρέπανα καὶ οὐκέτι μὴ μάϑωσι πολεμεῖν: 
ἀλλ᾽ ἀναπαύσεται ἕκαστος ὑποκάτω ἀμπέλου αὐτοῦ καὶ ἕκαστος 
ὑποκάτω συκῆς αὐτοῦ καὶ οὐκ ἔσται ὃ ἐκφοβῶν: καὶ καταλή- 
ψεται ὃ ἀλοητὸς τὸν τρυγητὸν. καὶ περκάσει ἢ σταφυλὴ ἓν τῷ 
σπόρῳ καὶ ἀποσταλάξει τὰ ὅρη εἰρήνην" καὶ οἰκοδομήσουσιν οἱ 
ἄνϑρωποι πόλεις τὰς ἠφανισμένας, καὶ κατοικήσουσίν αὐτὰς ἔν 
ἀσφαλείᾳ καὶ φάγονται τὰ ἀγαϑὰ τῆς γῆς καὶ ποιμανϑήσονται 

ἐν τῷ πλούτῳ αὐτῆς" ὅτι ἀνατελεῖ ἐν τῇ ἡμέρᾳ ἐκείνῃ δικαιο-. 
σύνη καὶ π]ῆϑος εἰρήνης. ᾿Ανάστα, Κύριε, καὶ διασκορπι- 
σϑήτωσαν οἱ ἔχϑροί Σου καὶ φυγέτωσαν οἳ μισοῦντές ΣῈ ἀπὸ 
τοῦ προσώπου Σου, ὅτι οὓκ ὅστι φόβος Θεοῦ ἀπέναντι τῶν 
ὀφϑαλμῶν αὐτῶν καὶ ὁδὸν εἰρήνης οὐκ ἔγνωσαν: οἳ δὲ πρᾳεῖς 
κληρονομήσουσι τὴν γῆν καὶ οἳ εἰρηνοποιοὶ κληϑήσονται υἱοί 
Σου καἰ πάντες, δικαιωϑέντες ἐκ πίστεως καὶ εἰρήνην ἔχοντες 
πρὸς Σὲ διὰ ᾿]ησοῦ Χριστοῦ, αἴνέσομεν διὰ παντὸς «τὸ ὄνομά 
Σου, εἷς τοὺς αἰῶνας τῶν αἰώνων. ᾿Αμήν». 

--Τῇῃ 11ῃ πρωϊνῇ τῆς χθὲς ἐπὶ τῇ ἐνάρξει τῶν συνε- 
δριῶν τῆς Β’ συνόδου τῆς πρώτης βουλευτικῆς περιό- 
δου ἡ Α, Μ. ὁ ᾿Αρχιεπίσκοπος μεταβὰς εἰς τὸ Βου- 
λευτήριον ἐτέλεσε τὸν κεκανονισμένον “Αγιασμόν. 

--Τῇ 23 λήξαντος μηνὸς ἐν τῷ Μητροπολιτικῷ ναῷ 
ἐτελέσθη ἡ Λειτουργία τοῦ ἁγ. Ιακώβου ὑπὸ τοῦ Σεβ. 
Μητρὀοπολίτου ᾿Εδέσσης κ. Παντελεήμονος. 

--Ἐκπροσωπῶν τὴν Α. Μ. τὸν ᾿Αρχιεπίσκοπον ὀ 
Βοηθὸς αὐτοῦ Θεοφιλ. Ἐπίσκοπος Εὐρίπου κ.᾿Αλέξιος 
προέστη τῆς ἐν τῷ Μητροπολιτικῷ τῇ 26 λήξαντος τε- 
λεσθείσης ὑπὸ τῶν "Οδηγῶν ᾿Αθηνῶν Δοξολογίας. 

--Τῃ 2} λήξαντος ὁ αὐτὸς Βοηθὸς Επίσκοπος ἐν- 
τολῇ τῆς Α..Μ, τοῦ ᾿Αρχιεπισκόπου ἐτέλεσε Λειτουρ- 
γίαν πανηγυρικὴν ἐν τῷ ἱερῷ ναῷ -τῆς ἁγίας ᾿Ανα- 
στασίας τοῦ 423ου Στρατιωτικοῦ Νοσοκομείου καὶ 
ὡμίλησε καταλλήλως. 

-- ᾿Εντολῇ τοῦ Μακαριωτάτου ᾽Αρχιεπισκόπου ἡ 
Πρωτοσυγκελλία τῆς ᾿Αρχιεπιοκοπῆς δι’ ἐγκυκλίου 
αὐτῆς πρὸς τοὺς προϊσταμένους τῶν ναῶν πληρο- 
φορεῖ αὐτοὺς περὶ συστάσεως ᾿Ἐπιτροπῆς ἀκροά- 
σεως ἀποτελεσθείσης ὑπὸ τοῦ Πρωτοσυγκέλλου τῆς 
"Αρχιεπισκοπῆς καὶ Προέδρου τῆς ᾿Επιτροπῆς καὶ τοῦ 
Πρωτονοταρίου τῆς Ἱ. ᾿Αρχιεπισκοπῆς κ. ᾿Ε. Φαρλέκα, 
τοῦ καθηγητοῦ τῆς Βυζαντινῆς Μουσικῆς Σχολῆς τοῦ 
᾿Ὠδείου ᾿Αθηνῶν κ. Νικ. Παππᾶ, τοῦ καθηγητοῦ τῆς 
αὐτῆς Σχολῆς καὶ τσῦ ᾿δείου Πειραιῶς κ. Ἰ. Μαργα- 
ζιώτου, τοῦ καθηγητοῦ τῆς Βυζαντινῆς Μουσικῆς Σχο- 
λῆς τοῦ Ἑλληνικοῦ ᾿Ὠδείου κ. Χατζηθεοδώρου καὶ 
τοῦ Πρωτοψάλτου τοῦ ἑνταῦθα ἱ. ναοῦ τῆς Αγίας 
Ζώνης κ. Μιχαὴλ Παπαδάκη, ἥτις, συνερχομένη ἐν 
τακταῖς συνεδρίαις, κρίνει καὶ ἀποφαίνεται ἂν καὶ 
κατὰ πόσον οἱ πρὸς δοκιμασίαν διὰ τὴν κατάληψιν 
κενῆς ἱεροψαλτικῆς θέσεως προσερχόμενοι εἶναι οἱ 
καταλληλότεροι πρὸς λῆψιν ᾿Αρχιεπισκοπικοῦ διορι- 
σμοῦ καὶ γνωματεύει ἐπὶ τῶν ὑποβαλλομένων παραπό- 
νῶν δι’ ἀνεπάρκειαν τῶν ἐν ἐνεργείᾳ ἱεροψαλτῶν, 
ἀπαγορευομένης εἰς τὸ ἑξῆς τῆς ἐν τοῖς ναοῖς δοκι- 
μασίας ἱεροψάλτου ἄνευ σημειώματος τῆς Πρωτοσυγ- 
κελλίας, Διὰ τῆς αὐτῆς ἐγκυκλίου ἐντέλλονται οἱ λα- 
βόντες προσωρινὸν διορισμὸν ὅπως ἀναπληρώσωσι 
τὰς ἐλλείψεις αὑτῶν πρὸς πλήρη μουσικὴν κατάρτισιν. 

--Δι' ἄλλης δὲ πρὸς τὰ Ἐκκλ. Συμβούλια ἐγκυκλίου 
ἡ Πρωτοσυγκελλία τῆς ᾿Αρχιεπισκοπῆς κατόπιν συστά- 
σεως τῶν ᾿Αστυν. ᾿Αρχῶν ἀπαριθμεῖ τὰ μέσα, ἅτινα 
πρέπει νὰ λαμβάνωσι ταῦτα διὰ τὴν ἀσφάλειαν τῶν 
Ἵ. ναῶν καὶ τῶν ἐν αὐτοῖς τιμαλφῶν καὶ πολυτίμων. 

--Τῇ 18 λήξαντος μηνὸς πρωτοβουλὶᾳ τοῦ Πρυτά- 
νεως τοῦ Πανεπιστημίου ᾿Αθηνῶν ἐγένετο ἐπίσημος 
δεξίωσις τῆς Α. Θ. Μ. τοῦ Πάπα καὶ Πατριάρχου ’Α- 
λεξανδρείας κ. Χριστοφόρου ἐν τῇ μεγάλῃ τοῦ Πανε- 
πιστημίου αἰθούσῃ τῶν τελετῶν. Αμα τῇ εἰσόδῳ τοῦ. 
Πατριάρχου, εὐλογοῦντος τὸ πληροῦν τὴν αἴθουσαν 
πλῆθος τῶν καθηγητῶν, φοιτητῶν καὶ φιλομούσων, 
ἐψάλη ὑπὸ τῆς φοιτητικῆς χορῳδίας τὸ «εἰς πολλὰ 
ἔτη, Λέσποτα», μεθ᾽ ὃ ὁ Πρύτανις κ. Γ. Σωτηρίου ἐν 
προσφωνήσει ἐξέφρασε τὴν βαθεῖαν τοῦ ΓΠανεπιστη- 
μίου συγκίνησιν ἐπὶ τῇ προσγενομένῃ εἰς αὐτὸ ὑπὸ τῆς 
Α. Θ. Μ. διὰ τῆς παρουσίας ταύτης τιμῆς, ἀναμνη- 
σθεὶς δὲ τῶν μεγάλων ἱεραρχῶν τῆς ἀποστολικῆς τῶν 


- ἀλεξανδρέων "Εκκλησίας καὶ ἐξάρας τὴν ὑπὸ τὴν σκέ- 


πην τῶν αἰγυπτιακῶν ἀρχῶν ἐν τῇ Φφιλοξένῳ τῆς Αἰγύ- 
πτου χώρᾳ ἀκμὴν τῶν ἐκεῖ, ἑλλήνων ἀποδήμων, ὧν 
πλεῖστοι τοῦ Πανεπιστημίου τρόφιμοι, διεδήλωσε τὴν 
χαρὰν τοῦ πανεπιστημιακοῦ κόσμου ἐπὶ τῷ ὅτι ἡ 
Α. Θ, Μ. συνεχίζει τὴν ἔκπαλαι τηρουμένην ἑλληνικὴν 

- εἷς τὸ κληρικὸν στάδιον καὶ 

ἵ παράδοσιν τῆς τιμώσης τοὺς σκαπανεῖς τῶν ἐπιστη- 


μῶν καὶ ἐπιβραβευούσης τοὺς ὑπερμάχους τῆς ἐλευθε- 


-ρίας καὶ τῆς ἀνεξαρτησίας τῆς πατρίδος, παρεκάλεσε 


δ᾽ ἐν τέλει τὸν Πάπαν νὰ εὐλογήσῃ τὴν περὶ αὐτὸν 


σεμνὴν ὁμήγυριν. 

Εἶτα ὁ Πατριάρχης ἀναστὰς ἐξέφρασε θερμὰς εὐ- 
χαριστίας .-ἐπὶ τῇ τόσον. πανηγυρικῇ ταύτῃ δεξιῶσει ἐν 
τῷ σεμνῷ τῆς ἐπιστήμης τεμένει ἐν μέσῳ τῶν ὀτρη- 
ρῶν ἐργατῶν τοῦ ἐπιστημονικοῦ πνεύματος, ἐπὶ τῇ εὐ- 
κα ρίᾳ δὲ ταύτῃ ἠγαθύνθη νὰ δηλώσῃ ὅτι εἰς ἐπιβρά- 
βευσιν τῆς κατὰ τὴν ἐχθρικὴν κατοχὴν ἐθνικῆς στά- 
σεως τοῦ Πανεπιστημίου ἀπονέμει εἰς τοὺς κατὰ τὴν 
περίοδον ἐκείνην Πρύτανιν, Σύγκλητον καὶ καθηγητι- 
κὸν προσωπικὸν τιμητικὸν τοῦ ἱδρυτοῦ τῆς ᾿Εκκλησίας 
᾿Αλεξανδρείας μετάλλιον μετὰ τοῦ σχετικοῦ διπλώμα- 
τος. Εἶτα τῆς φοιτητικῆς χορῳδίας ψαλλούσης τὴν 
φήμην τοῦ Πάπα καὶ ΓΙατριάρχου ᾿Αλεξανδρείας ἡ 
Α. Θ. Μ. ἀπεχώρησε προπεμπομένη ὑπὸ πάντων μετ᾽ 
ἐνδείξεων πολλῆς εὐλαβείας. 

Κατὰ τὴν δεξίωσιν παρῆν ὁ ᾿Αντιπρόεδρος τῆς ἽἹ. 
Συνόδου Σεβ. Μητροπολίτης Δρυϊνουπόλεως κ. Δημή- 
τριος, οἱ ἐν ᾿Αθήναις παρεπιδημοῦντες Σεβ. Μητροπο- 
λῖται τοῦ ᾿Αλεξανδρινοῦ Θρόνου ΙΠηλουσίου κ. [Παρ- 
θένιος, Λεοντοπόλεως κ. Κωνσταντῖνος, "Ερμουπόλεως 
κ, Εὐάγγελος καὶ Νουβίας κ. ᾽Ανθιμος, καὶ ὁ ἐν ᾿Α- 
θήναις "Έξαρχος τοῦ Πατριάρχου ᾿Αλεξανδρείας Σεβ. 
Μητροπολίτης πρ. Νευροκοπίου κ. Γεώργιος. 


ΕΠΑΡΧΙΑΙ 
Μητρόπολις Θεσσαλιώτιδος. 


Καθ’ ἃ ἀνακοινοῦται ἡμῖν ἐκ Καρδίτσης, πρωτοβου- 
λίᾳ τῆς Α. Σ, τοῦ Μητροπολίτου κ. ᾿Ιεζεκιὴλ. περὶ τὰ 
μέσα τοῦ παρελθόντος μηνὸς συνεκροτήθη ἐν τῷ μη- 
τροπολιτικῷ ναῷ “ἹἹερατικὸν Συνέδριον τῇ συμμετοχῇ 
ὁλοκλήρου τοῦ ἱεροῦ Κλήρου τῆς ἐπαρχίας, καθ’ ὃ 
παρέστησαν πᾶσαι αἱ πολιτικαί, δημοτικαί, στρατιω- 
τικαὶ καὶ ἄλλαι ἀρχαὶ τῆς πόλεως. Μετὰ δέησιν ὑπὲρ 
εὐοδώσεως τῶν ἐργασιῶν τοῦ συνεδρίου, ἀφοῦ ἐτη- 
ρήθη ἑνὸς λεπτοῦ σιγὴ ὑπὲρ τῶν κατὰ τὸ παρελθὸν 
σφαγιασθέντων κληρικῶν, ἐγένετο εἰσήγησις ὑπὸ τοῦ 
μεροκήρυκος πανοσιολογ. ᾿Αρχιμ. Εὐσταθίου Μπιλάλη, 

εθ᾽ ὃν ὁ παραστὰς νομάρχης ἐξῆρε τὰ ὑπὸ τοῦ Σεβ. 
Μητροπολίτου ἐν τῷ νομῷ συντελεσθέντα κοινωφελῆ 
ἔργα, ὡς καὶ τὴν ἐν γένει δρᾶσιν τοῦ ἱεροῦ Κλήρου. 
Εἴτα οἱ πάντες κατηυθύνθησαν εἰς τὴν ἐν τῇ οἰκοδομῇ 
τῶν Κατηχητικῶν Σχολείων στεγαζομένην Νυκτερινὴν 
διὰ τοὺς ἀγραμμάτους Σχολήν, ἔνθα μετὰ προσευχὴν 
ἤρχισαν αἱ ἐργασίαι τοῦ Συνεδρίου, καθ᾽ ἃς ἀνεπτύ- 
χθησαν θέματα σχετιζόμενα ἐν γένει πρὸς τὴν ζωὴν 
τῶν ἐφημερίων. ᾿Επιπροσθέτως ὡμίλησαν καί οἱ πα- 
ρόντες προϊστάμενοι τῶν ὑπηρεσιῶν γεωργικῆς, δασι- 
κῆς, νομομηχανικῆς, ὁ ἐκπαιδευτικὸς σύμβουλος κ. 
Βαμπούλης καὶ ὁ Γεν. ᾿Επιθεωρητὴς τῆς μέσης ἐκπαι- 
δεύσεως κ. Μόσχος καὶ ὁ στρατηγὸς κ. Πετζόπουλος. 
Τῇ τρίτῃ ἡμέρᾳ τοῦ συνεδρίου τὰ μέλη ἐπεσκέφθησαν 
τὸ νοσοκομεῖον, τὸ ὀρφανοτροφεῖον καὶ τὴν ἔτι ἡμιτελῆ 
οἰκοδομὴν τῆς Χριστ. ᾿Αγωγῆς, πάντα ἐπιτεύγματα τῆς 
Α. Σ., εἶτα δ᾽ ἐν τῷ μητροπολιτικῷ ναῷ ἀνεπέμφθη 
δέησις ὑπὲρ τοῦ ποιμνίου τῆς ἐπαρχίας. !ῬΨηφίσματα 
τοῦ Συνεδρίου διεβιβάσθησαν πρὸς τὴν Α. Μ. τὸν ᾿Αρ- 
χιεπίσκοπον κ. Σπυρίδωνα, τὸν Σεβ. Μητροπολίτην κ. 
᾿Ιεζεκιήλ, τὸν Πρόεδρον τῆς Κυβερνήσεως καὶ τὸν Ὕ- 
πουργὸν Θρησκευμάτων. 


μυ µψ; ΕΚΚΛΗΣΙΑ ΚΠΟΛΕΩΣ 

- Καθ' ἃ ἀναγράφει ἡ «᾿Ορθοδοξία» ΚΠόλεως, ἡ Με- 
γάλη ᾿Εκκλησία, ἐκτιμῶσα τὰς ἃς ἀπὸ τῆς εἰσόδου του 
ἐξακολουθεῖ ἔτι προσφέ- 
ρων αὐτῇ πολυτίμους ὑπηρεσίας ὁ ἐκλεκτὸς “Ἱεράρχης 
τοῦ Οἰκουμενικοῦ Πατριαρχείου Σεβ. Μητροπολίτης 


Θυατείρων κ. Γερμανὸς ὥς τε Σχολάρχης τῆς ἐν Χάλκῃ 
. Θεολογ, Σχολῆς καὶ ὡς Μητροπολίτης Θυατείρων, ἐν- 
- ἐκρινεν ὅπως ἐν ἔτει 1952 ἑορτασθῇ ἡ συμπλήρωσις 

5Ρετοῦς κληρικῆς αὐτοῦ διακονίας, 4Οετοῦς ἀρχιερω- 
σύνης, 30ετοῦς ποιμαντορίας τῆς ἱ. Μητροπόλεως Θυα- 
τείρων καὶ ἡ συμπλήρωσις τοῦ 80ο0 ἔτους τῆς ἡλικίας 
αὐτοῦ. Διὰ τὴν ὀργάνωσιν τοῦ ἑορτασμοῦ καὶ τὸν κα- 
ταρτισμὸν τοῦ σχετικοῦ τόμου τῶν ἐναισίμων κατηρ- 
τίσθη συνοδικῶς ἐπιτροπὴ ἐκ τῶν Σεβ. Μητροπολιτῶν 
Προύσης κ. Πολυκάρπου, Πριγκηποννήσων κ, Δωρο- 
θέου καὶ Εἰρηνουπόλεως κ. Κωνσταντίνου, μαθητῶν ἐν 
τῇ Θεολ. Σχολῇ Χάλκης τῆς Α. Σεβασμιότητος. 

--Τῇῃ 9 παρ. Αὐγούστου ἐγένετο ἐν τῷ Πατριαρχικῷ 
ναῷ ἡ εἰς ἀρχιερέα χειροτονία τοῦ ἐψηφισμένου Μη- 
τροπολίτου Καρπάθου καὶ Κάσου κ. Αποστόλου, τέως 
ἐπὶ σειρὰν ἐτῶν Πρωτοσυγκέλλου τῆς ἱΪ. Μητροπόλεως 
Ρόδου. 

-- Ὑπὸ τῆς Ι. Συνόδου διωρίσθη Σχολάρχης τῆς ἐν 
Χάλκῃ Θεολογικῆς Σχολῆς ὁ ἐκ τῶν ἀποφοίτων τῆς 
Σχολῆς καὶ διπλωματοῦχος τοῦ ἀμερικανικοῦ Πανεπι- 
στημίου Χάρβαρτ ᾿Αρχιμ. ᾿Ιάκωβος Κουκούζης, προῖ- 
στάμενος τῆς ἐν Βοστώνῃ ὀρθοδόξου ἑλληνικῆς κοινό- 
τητος. Ἐπὶ τούτῳ εἰσηγήσει τῆς Α. Θ. Π. ἡ Ἵ. Σύνο- 
δος ἐξέλεξεν αὐτὸν ᾿Επίσκοπον Μιλήτου. 

᾿Αρχιεπισκοπὴ ᾿Αμερικῆς. Ἡ Α. Σ. ὁ ᾿Αρχιεπίσκοπος 
᾽Αμερικῆς κ. Μιχαὴλ ἐν ἐκθέσει αὑτοῦ πρὸς τὴν Μεγά- 
λην ᾿Εκκλησίαν ὑπέβαλεν ὅτι, ἀνταποκρινόμενος εἰς 
ἐπιθυμίαν τῶν ἐν Νοτίῳ ᾿Αμερικῇ ὀρθοδόξων κοινοτή- 
των μετέβη ἐκεῖσε, παραμείνας δ᾽ ἐπὶ δύο ἑβδομάδας 
ἐπεσκέφθη τὰς ἐν ᾿Αργεντινῇ κοινότητας, ὡς καὶ μίαν 
ἐν Οὐραγουάῃ, τοῦ Μοντεβίδεο, καὶ ἐμελέτησε τὴν 
ἐκεῖ ἐκκλησιαστικὴν κατάστασιν. Κατὰ τὰς πληροφο- 
ρίας τῆς Α. Σ. ἐν Βραζιλίᾳ ὑπάρχουν 3.600 ὀρθόδοξοι 
ἔλληνες, ἐν Οὐραγουάῃ 1.200, ἐν Χιλῇ 1.000, πολυπλη- 
θέστεραι δὲ καὶ μᾶλλον ὡργανωμέναι εἶνε αἱ ἐν Βουέ- 
νος-'Αἴρες, Βέρισσος, Κόρδοβα, Μεντόζα, Ῥοζάριον 
κοινότητες ἀριθμοῦσαι 12.000 ἄτομα καὶ ἐξυπηρετού- 
μεναι ὑπὸ τριῶν ἱερέων. 

“Αγιον "Ὄρος. Διωρίσθη νέος διοικητὴς τοῦ “Αγίου 
"Όρους, ὁ κ. Νικ. Κουράσης, δικηγόρος, τέως νοµάρ- 
χης, ὅν, ἀφικόμενον περὶ τὰ μέσα παρελθόντος ᾿]ου- 
λίου εἰς Καρυάς, ἡ Ἱ, Κοινότης ὑπεδέχθη εἰς τὸν 
ναὸν τοῦ Πρωτάτου, ἔνθα προσεφώνησεν αὐτὸν ἐκ μέ- 
ρους τῆς ᾿Ι. Κοινότητος ὁ ἀντιπρόσωπος τῆς μονῆς 
ἁγίας Λαύρας. Τὸ “Αγιον "Όρος ἐπεσκέφθησαν κατὰ 
τὸ θέρος οἱ Σεβ. Μητροπολῖται Μεσσηνίας κ. Χρυσό- 
στομος καὶ [{ιλκισίου κ. "Ιωακείμ, ὡς καὶ οἱ τῆς “"Ἔκ- 
κλησίας ᾿Αλεξανδρείας Πηλουσίου κ, Παρθένιος καὶ 
Νουβίας κ. "Ανθιμος. 

--Τῇ 20 παρ. Αὐγούστου συνεκροτήθη ἐν Καρυαῖς 
ἡ Ἱ,. Δισενιαύσιος Σύναξις, ἥτις μεταξὺ ἄλλων ὥρι- 
σεν ὡς συζητητέον θέμα τῆς προσεχοῦς Δισενιαυσίου 
συνεδρίας τοῦ Μαῖου τοῦ. ἐπιόντος ἔτους τὴν ἐπανα- 
λειτουργίαν τῆς Σχολῆς. 

"Επισκοπὴ Χανίων Κρήτης. ᾿Επιτροπὴ ᾿Εφημερίων 
τοῦ ἐφημεριακοῦ κλήρου '᾿Επισκοπῆς Χανίων διὰ τη- 
λεγραφήματος πρὸς τὴν ᾿Ιἱερὰν ᾿Αρχιεπισκοπὴν και τὴν 
Κυβέρνησιν ἐκφράζει τὸ παράπονον αὐτοῦ ἐπὶ τῷ 
ὅτι μισθοδοτεῖται γλισχρότατα διὰ τοῦ ἰσχύοντος μι- 
σθολογίου, διαμαρτύρεται «δι᾽ ἐγκατάλειψιν καὶ ποιεῖ- 
ται ἔκκλησιν περὶ ἀναπροσαρμογῆς τοῦ μισθοῦ του 
πρὸς τὸν βιωτικὸν τιμάριθμον, ὡς καὶ τῶν λοιπῶν δη- 
μοσίων λειτουργῶν καὶ ὑπαλλήλων», 


ΕΚΚΛΗΣΙΑ ΑΛΕΞΑΝΔΡΕΙΑΣ 


Ἧ Α.Θ.Μ. ὁ Πάπας καὶ Πατριάρχης ᾿Αλεξανδρείας 
κ. Χριστοφόρος, διατρίψας ἐπί τινα χρόνον ἐν ᾿Αθή- 
ναις διὰ λόγους ὑγείας, ἀνεχώρησεν ἀεροπορικῶς εἰς 
Αἴγυπτον τῇ 19 λήξαντος μηνός. 


ΑΡΧΙΕΠΙΣΚΟΠΗ ΚΥΠΡΟΥ 


Τῇ 20ῃ τοῦ λήξαντος μηνὸς εἰς διαδοχὴν τοῦ ἀει- 
μνήστου Μακαρίου ἐξελέγη παμψηφεὶ ᾿Αρχιεπίσκοπος 
Κύπρου ὁ Μητροπολίτης Κιτίου κ. Μακάριος, μετὰ δὲ 
τὴν ἐκλογὴν ἐπηκολούθησεν ἡ τελετὴ τῆς ἐνθρονίσεως 
αὐτοῦ ἐν τῷ καθεδρικῷ ναῷ τοῦ ἁγ. Ιωάννου Λευ- 
κωσίας, 

Εἰς τὸν ἀπὸ τριετίας. γάλλον ἱερέα τοῦ ἐν Μόσχᾳ 
ναοῦ τοῦ ἁγ. Λουδοβίκου τῶν Γάλλων αἰδεσ. Μ. Τποπιᾶας 
ἐδηλώθη. ὅτι δὲν ἀνανεοῦται ἡ ἄδεια τῆς αὐτόθι πα- 
ραμονῆς του, ἀτελεσφόρητοι δ᾽ ἀπέμειναν αἱ ἐπανειλημ- 
μέναι ἐπεμβάσεις τῆς ἐν Μόσχᾳ Γαλλικῆς πρεσβείας. 

--Χθὲς τὴν ἑσπέραν ἐγένετο ἐν μεγάλῃ πομπῇ πο- 
λυάνθρωπος ἐκκλησιαστικὴ λιτανεία ἀπὸ τοῦ Καπιτω- 
λίου τῆς Ρώμης μέχρι τοῦ ναοῦ τοῦ ᾿Αποστ. Πέτρου 
ἐπὶ τῇ πρὸ πολλοῦ ἀγγελθείσῃ καὶ σήμερον τελουμένῃ 
ἐπισήμῳ ἀνακηρύξει τοῦ νέου περὶ τῆς εἰς οὐρανοὺς 
σωματικῆς μεταστάσεως τῆς Θεοτόκου δόγματος τῆς 
Ρωμαϊκῆς '᾿Εκκλησίας. 

ΑΛΛΗΛΟΓΡΑΦΙΑ 

᾿Αρχιμανδρίτην ' Αγαϑάγγελον Γεωργακόπουλον Χαλ- 
βάτσον, Αἴδεσ. ᾿Ιωάννην [Μαυρίδην Κομοτινήν, ᾿Αϑανά- 
σιον Σπαντιδέαν Σαϊδῶνα Καρδαμύλης καὶ ᾿Απόστολον 
Δαβίλλαν Νέον ᾿Ερινέον Πατρῶν: διευϑύνσεις σας ἐτα- 
κτοποιήϑησαν.--Αἴδεσ. ᾿Ιωάννην Σιγαλᾶκον "Αλνκο Ίσι- 
καλιῶν' διεύϑυνσίς σας ἑτακτοποιήϑη’ φύλλα ἀπὸ 1-8-6!) 
ἐστάλησαν. -- ζανοσ. ᾿Αρχιμ. ᾿Ιωακεὶμ Παπούλην ΤΠρώ- 
την Παγγαίου: ἢ . διεύϑυνσίςῆσας ἑτροποποιήϑη.-- ΠΙανοσ. 
“Ἱερομόναχον Πολύκαρπον Κυλλήνην’ περὶ τοῦ ἐνδιαφέ- 
ροντος ὑμᾶς ζητήματος πραγματθύεται εἰδικὸν ἄρϑρον τοῦ 
ἀνὰ χεῖρας φύλλου. 


- ΠΑΡΑΡΤΗΜΑ 


᾿ΑΑπόφασις 12 

Τοῦ Πρωτοβαθμίου Συνοδικοῦ Δικαστηρίου κατὰ τοῦ 
Ἱερέως ᾿Αθανασίου Καραναστάση ἐφημερίου τοῦ Ἱ, 
Μητροπολιτικοῦ Ναοῦ Δράμας τῆς “Ι. Μητροπόλεως 
Δράμας. 

ΔΙΑ ΤΑΥΤΑ 

Δικάζον ἐρήμην τοῦ κατηγορουμένου 
᾿Ιδὸν καὶ τὸ ἄρθρον. 7 τοῦ νόμου 898 «περὶ συμπληρώ- 
σεως καὶ τροποποιήσεως τοῦ περὶ ᾿Εκκλησιαστικῶν 
Δικαστηρίων Νόμου 5383», 

Κηρύσσει ἔνοχον τὸν κατηγορούμενον “ἱερέα ᾿Αθα- 
νάσιον Καραναστάσην, ἐφημέριον τοῦ Ἵ. Μητροπολιτι- 
κοῦ Παοῦ Δράμας. τῆς 'Ι. Μητροπόλεως Δράμας τῶν 
ἀποδιδομένων αὐτῷ κατηγοριῶν ἐπὶ σκανδαλώδει βίῳ 
καὶ ἐπὶ ἀποβολῇ τοῦ Ἱερατικοῦ σχήματος καὶ καταδι- 
κάζει αὐτὸν εἰς τὴν ποινὴν τῆς καθαιρέσεως ἀπὸ τοῦ 
ὑψηλοῦ τῆς Ἱερωσύνης ἀξιώματος, ἀπογυμνοῦν αὐτὸν 
παντὸς ἱερατικοῦ βαθμοῦ καὶ τίτλου, ἐπανάγον εἰς 
τὴν τῶν λαϊκῶν τάξιν καὶ μὴ δυνάμενον τοῦ λοιποῦ 
μήτε ἱεροπρακτεῖν ἐν γένει, μήτε φέρειν τὸ τοῦ κληρι- 
κοῦ σχῆμα καὶ ἔνδυμα, ἀλλ᾽ ὡς ἁπλοῦν λαϊκὸν γνω- 
ριζόμενον, ἐπιβάλλει δ᾽ αὐτῷ τὰ δικαστικὰ ἔξοδα συμ- 
φώνως τῷ 124 ἄρθρῳ τοῦ «περὶ 'Εκκλησιαστικῶν. Δι- 
καστηρίων» Νόμου 5383. .. 

Ἐκρίθη ἀπεφασίσθη καὶ . ἐξεδόθη ἐν 
θημερόν. 


"Αθήναις αὖ- 


Γ Ὁ Σάμου Εἰρηναῖος Πρόεδρος 
“Ο ᾿Αλεξανδρουπόλεως ’Ιωακεὶμ 
“Ο ᾿'Ελασσῶνος Καλλίνικος 
{Ὁ ᾿Ἠλλείας Γερμανὸς 
Ὃ Γόρτυνος Γερμανὸς 
Ο Γραμματεὺς 
᾿Αρχιμ. Σπυρ. Σταϑᾶτος 


ΠΡΟΚΗΡΥΞΕΙΣ ἘΚΛΟΓΗ͂Σ ΙΕΡΕΩΝ 
Ἵ. Μητρόπολις Ναυπακτίας καὶ Εὐρυτανίας. 


Προκειμένου νὰ προβῶμεν εἰς τὴν ἀνάδειξιν ὑποψη- 
φίων πρὸς ἐκλογὴν ἐφημερίου τοῦ ἐνοριακοῦ ναοῦ ἁγίας 
Παρασκευῆς τῆς ἐνορίας Κερασοχωρίου Εὐρυτανίας, 
καλοῦμεν τοὺς βουλομένους νὰ καταλάβωσι τὴν κενὴν 
ταύτην θέσιν τακτικοῦ ἐφημερίου, ὅπως ἐντὸς μηνὸς 
ἀπὸ τῆς. δημοσιεύσεως τῆς παρούσης προκηρύξεως 
ὑποβάλωσιν ἡμῖν τὰ ὑπὸ τοῦ Νόμου ὁριζόμενα δικαιο- 
Ἀογητικὰ προκειμένου νὰ ἀνακηρύξωμεν αὐτοὺς ὑπο- 


--Ἡ --- ------ 


--ἲ- 


| ν Νοεμβρίου 1950, "Άριθ. 21 ον 


ψηφίους ἐφημερίους τοῦ ἐν λόγῳ ἐνοριακοῦ ἱεροῦ ναοῦ, . 
ὶ Ἔν Ναυπάκτῳ 1950... Ὶ 
{ Ὁ Ναυπακτίας καὶ Εὐρυτανίας Χριστοφόρος. 
1. Μητρόπολις Σύρου, Τήνου, "Άνδρου κὰ. 
Καλοῦμεν τοὺς βουλομένους καὶ ἔχοντας τὰ ὑπὸ 
τῶν ἱερῶν κανόνων καὶ τῶν νόμων τῆς πολιτείας ἁπαι- 
τούμενα προσόντα νὰ καταλάβωσι τὴν χηρεύουσαν ἐφη- 
μεριακὴν θέσιν τῆς ἐνορίας τοῦ ἐν Μυκόνῳ ἱ,. ναοῦ τῆς 
ἁγίας Κυριακῆς, ὅπως ἐντὸς μηνὸς ἀπὸ τῆς δῆμοσιεύ- 
σεως τῆς παρούσης ὑποβάλωσιν ἡμῖν τὰ ἀποδεικτικὰ 
ἔγγραφα τῶν προσόντων αὑτῶν. 
“Ἑρμούπολις Σύρου τῇ 20 ᾿Οκτωβρίου 1950. 
: κ Ὁ Σύρου Φιλάρετος 
Ἵ. Μητρόπολις Δράμας 
"Ἔχοντες ὑπ' ὄψει τὰς διατάξεις τοῦ Α.Ν. 2200)}1940 
«περὶ ἱερῶν ναῶν καὶ ἐφημερίων» ὡς ἐτροποποιήθη διὰ 
μεταγενεστέρων Νόμων καὶΔιαταγμάτων, καλοῦμεν τοὺς 
βουλομένους καὶ ἔχοντας τὰ ὑπὸ. τοῦ Νόμου ὁριζό- 
μενα προσόντα, ὡς καὶ τὰ κανονικὰ τοιαῦτα, ὅπως 
ἐντὸς μηνὸς ἀπὸ τῆς δημοσιεύσεως τῆς παρούσης ὗπο- 
βάλωσιν ἡμῖν τὰ σχετικὰ δικαιολογητικά, προκειμένου 
νὰ προβῶμεν εἰς τὴν ἀνακήρυξιν ὑποψηφίων διὰ τὴν 
κατάληψιν κενῶν ἐφημεριακῶν θέσεων. τῶν ἱερῶν ναῶν 
1) ἁγ. Γεωργίου Αἰγείρου, 2) Πέτρου καὶ Παύλου 'Αμ- 
πελακίων, 3) ἁγ. Γεωργίου ᾿Αηδονοκάστρου, 4) Εὐαγ- 
γελισμὸς Θεοτόκου Βαθυσπήλου, 5) ᾿Αρχαγγέλων Γρα- 
νίτη, 6) ἁγ. Νικολάου Δενδρακίων, 7) Μεταμορφώ- 
σεως Σωτῆρος Καλλικάρπου, 8) ἁγ. Δημητρίου Μο- 
κροῦ, 9) ἁγ. Γεωργίου Μοναστηρακίου, 10) Κοιμήσεως 
Θεοτόκου Μεσοχωρίου, 11) Πέτρου καὶ Παύλου Μι: 
κροχωρίου, 12) ἁγ. Γεωργίου Μεγαλοκάμπου, 13) Πέ-᾽ 
τρου καὶ Παύλου Ν. Καλαποτίου-Πηγῶν, 14) ἁγ. [Π]α- 
ρασκευῆς Νικοτσάρα, 15) Προφήτου '᾿Ηλιοῦ Παπάδες, 
16) ἁγ. Δημητρίου Πτελέας, 17) ἀγ. Παντελεήμονος 
Πολυσύκου-Τεμένους, 18) ἀγ. Δημητρίου Περιβλέπτου, 
19) Κοιμήσεως Θεοτόκου Περιστεργιᾶς, 20) ἁγ. Γεωρ- 
γίου Πρασινάδας-Σύλλης, 21) Μεταμορφώσεως Σωτῆ: 
ρος Πολυνερίου, 22) ἀγ. Παντελεήμονος Στέρνας-Κρή- 
νης, 25) Προφήτου "Ἠλιοῦ Σκαλωτῆς, 24) ἀγ. Γεωργίου 
Σιδηρονέρου, 25) ἀγ. Γεωργίου Θόλου, : 26) ἁγ. Ϊων- 
σταντίνου καὶ "Ελένης Παληαμπέλων. 
Ἔν Δράμᾳ τῇ 23ῃ 'Οκτωβρίου 1950. 
{Ὁ Δράμας Γεώργιος 
1. Μητρόπολις ᾿Αργολίδος 
Καλοῦμεν τοὺς βουλομένους καὶ ἔχοντας τὰ ὡς κα- 
τωτέρω ἐκτίθενται κανονικὰ καὶ νόμιμα προσόντα, ὅ- 
πως ἐντὸς μηνὸς ἀπὸ τῆς δημοσιεύσεως τῆς παρού- 
σης, ὑποβάλωσιν ἡμῖν πιστοποιητικά τῶν προκειμένου 
νὰ προβῶμεν εἰς τὴν ἀνακῆρυξιν ὑποψηφίου Ἱερέως 
τῆς χηρ-υούσης ἐφημεριακῆς θέσεως. ἐν τῇ ᾿Ενορίᾳ 
τοῦ "Ἱεροῦ Ναοῦ “Αγίου Βασιλείου τῆς πόλεως. "Αρ- 
γους. 1) Κανονικὰ προσόντα : ἄμεμπτος βίος ἥτοι ἀπο- 
φυγὴ σαρκικῶν παρεκτροπῶν, χαρτοπαιξίας, οἰνοπο- 
σίας, κλοπῆς, κ.λ.π. 9) Νομικὰ προσόντα: ὅσα ὁρίζον- 
ται ἐν τῷ ὑπ᾽ ἀριθ. 47 καὶ 48 ἑἄρθρῳ τοῦ Α.Ν. 2240 
περὶ “ἱερῶν Ναῶν καὶ ᾿Εφημερίων. 
{αὶ Ὁ ᾿Αργολίδος Χρυσόστομος 


“ΕΚΚΛΗΣΙΑ, 
ΕΠΙΣΗΟΝ ΔΕΛΤΙΟΝ ΤῊΣ ΕΚΚΛΗΣΙΑΣ ΤΗ͂Σ ΕΛΛΑΔΟΣ 
ΕΠΟΠΤΕΥΟΥΣΑ ΕΠΙΤΡΟΠΕΙΑ . 
{ Ὁ ᾿Αϑηνῶν ΣΠΥΡΙΔΩΝ . 
ἵ Ὁ Εδέσσης - Πέλλης ΠΑΝΤΕΛΕΗΜΩΝ 
ἷ Ὁ Κερκύρας - Παξῶν ΜΕΘΟΔΙΟΣ 
ΔΙΕΥΘΥΝΤΗΣ 


ΓΡΗΓΟΡΙΟΣ ΠΑΠΑΜΙΧΆΗΛ 
ΕΚαϑηγητὴς τοῦ Πανοπιστημίου, "Ακαδημαΐκὸς 


ΥΠΕΥΦΥΝΘΣ : Π.Σ. ΜΑΝΩΛΕΣΗΣ 
Τόποις «Φοίνικος» Λεοννᾶτου 4. "Εν ᾿Αθήναις 


